CELEX: 32011R0544
Language: hr
Date: 2011-06-10
Title: Uredba Komisije (EU) br. 544/2011 od 10. lipnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu zahtjeva za podacima za aktivne tvari  Tekst značajan za EGP

03/Sv. 47
            
            
               HR
            
            
               Službeni list Europske unije
            
            
               185
            
         32011R0544
   
               L 155/1
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 544/2011
   od 10. lipnja 2011.
   o provedbi Uredbe (EZ) br. 1107/2009 Europskog parlamenta i Vijeća u pogledu zahtjeva za podacima za aktivne tvari
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno prvu rečenicu njezinog članka 8. stavka 4.,
   nakon savjetovanja sa Stalnim odborom za prehrambeni lanac i zdravlje životinja,
   budući da:
   
               (1)
            
            
               U skladu s Uredbom (EZ) br. 1107/2009, dokumentacija koja se dostavlja za odobrenje aktivne tvari ili sredstva za zaštitu bilja mora udovoljavati istim zahtjevima vezanima uz zahtjeve za podacima za sredstva za zaštitu bilja kao i prema ranije primijenjenim pravilima određenima u prilozima II. i III. Direktivi Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (2).
            
         
               (2)
            
            
               Stoga je za provedbu Uredbe (EZ) br. 1107/2009 potrebno donijeti uredbu koja sadrži te zahtjeve za podacima za aktivne tvari. Takva uredba ne smije uključivati značajne izmjene,
            
         DONIJELA JE OVU UREDBU:
   Članak 1.
   Zahtjevi za podacima za odobrenje aktivne tvari predviđeni u članku 8. stavku 1. točki (b) Uredbe (EZ) br. 1107/2009 utvrđeni su u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 14. lipnja 2011. godine.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. lipnja 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 309, 24.11.2009., str. 1.
   
      (2)  SL L 230, 19.8.1991., str. 1.
   
      PRILOG
      
         ZAHTJEVI ZA PODACIMA ZA AKTIVNE TVARI KAKO JE PREDVIĐENO U ČLANKU 8. STAVKU 1. TOČKI (b) UREDBE (EZ) br. 1107/2009
      
      UVOD
      1.   Traženi podaci:
      
                  1.1.
               
               
                  uključuju tehničku dokumentaciju u kojoj se dostavljaju informacije potrebne za ocjenu predvidivih rizika, neposrednih ili odgođenih, koje aktivna tvar može podrazumijevati za ljude, životinje i okoliš i koja sadrži barem informacije i rezultate istraživanja spomenute dalje u tekstu;
               
            
                  1.2.
               
               
                  prema potrebi, dobivaju se primjenom Smjernica za istraživanje, u skladu s najnovijom usvojenom verzijom, koje se navode ili opisuju u ovom Prilogu; za studije započete prije stupanja izmjene ovog Priloga na snagu, informacije se dobivaju primjenom odgovarajućih međunarodno ili nacionalno priznatih Smjernica za istraživanje ili, ako njih nema, primjenom Smjernica za istraživanje koje je prihvatilo nadležno tijelo;
               
            
                  1.3.
               
               
                  ako se radi o neprikladnoj smjernici ili smjernici koja nije opisana ili ako je primijenjena smjernica koja nije navedena u ovom Prilogu, sadrže obrazloženje primjene tih smjernica prihvatljivo za nadležno tijelo. posebno, kad se u ovom Prilogu upućuje na metodu utvrđenu u Uredbi Komisije (EZ) br. 440/2008 (1) koja se sastoji u prenošenju metode koju je razvila međunarodna organizacija (npr. OECD), države članice mogu prihvatiti da su tražene informacije nastale u skladu s najnovijom inačicom te metode ako prilikom pokretanja studija na temelju Uredbe (EZ) br. 440/2008 ta metoda još nije ažurirana;
               
            
                  1.4.
               
               
                  kada to zahtijeva nadležno tijelo, uključuju detaljan opis primijenjenih Smjernica za istraživanje, osim ako se na te smjernice upućuje ili su opisane u ovom Prilogu, i detaljan opis svih odstupanja od smjernica, uključujući i obrazloženje za to odstupanje koje je nadležnom tijelu prihvatljivo;
               
            
                  1.5.
               
               
                  obuhvaćaju detaljno i objektivno izvješće o provedenim istraživanjima, kao i detaljan opis istraživanja ili nadležnom tijelu prihvatljivo obrazloženje u slučaju kada:
                  
                              —
                           
                           
                              nisu dostavljeni posebni podaci i informacije koje ne bi bile potrebne zbog vrste proizvoda ili njegove predviđene primjene, ili
                           
                        
                              —
                           
                           
                              pružanje informacija i podataka nije znanstveno potrebno ili tehnički moguće;
                           
                        
            
                  1.6.
               
               
                  dobivaju se, prema potrebi, u skladu sa zahtjevima Direktive Vijeća 86/609/EEZ (2).
               
            2.   Ispitivanje i analize
      
      
                  2.1.
               
               
                  U slučaju kada se ispitivanje provodi radi dobivanja podataka o svojstvima i/ili sigurnosti u pogledu zdravlja ljudi ili životinja ili okoliša, ispitivanja i analize moraju se provoditi u skladu s načelima utvrđenima u Direktivi 2004/10/EZ Europskog parlamenta i Vijeća (3).
               
            
                  2.2.
               
               
                  Odstupajući od odredbe točke 2.1., države članice mogu osigurati da se ispitivanja i analize koje se provode na njihovom državnom području radi dobivanja podataka o svojstvima i/ili sigurnosti aktivnih tvari u pogledu pčela medarica i drugih korisnih člankonožaca obavljaju u službenim ili službeno prihvaćenim ispitnim laboratorijima ili organizacijama koje barem zadovoljavaju uvjete prema točkama 2.2. i 2.3. uvoda Priloga Uredbi Komisije (EU) br. 545/2011 (4).
                  To se odstupanje primjenjuje na ispitivanja koja su stvarno započela 31. prosinca 1999. ili prije tog datuma.
               
            
                  2.3.
               
               
                  Odstupajući od odredbe točke 2.1., države članice mogu osigurati da se nadzirana ispitivanja ostataka koja se provode na njihovu području u skladu s odjeljkom 6. „Ostaci u ili na tretiranim proizvodima, hrani i hrani za životinje” o sredstvima za zaštitu bilja koja sadrže aktivne tvari i već su na tržištu 2 godine nakon obavijesti o Direktivi 91/414/EEZ vrše u službenim ili službeno prihvaćenim ispitnim laboratorijima ili organizacijama koje barem udovoljavaju zahtjevima prema točkama 2.2. i 2.3. uvoda Priloga Uredbi Komisije (EU) br. 545/2011.
                  To se odstupanje primjenjuje na nadzirana ispitivanja ostataka koja su stvarno započela 31. prosinca 1997. ili prije tog datuma.
               
            
                  2.4.
               
               
                  Odstupajući od točke 2.1., za aktivne tvari koje se sastoje od mikroorganizama ili virusa, ispitivanja i analize s ciljem prikupljanja podataka o svojstvima i/ili sigurnosti vezanoj uz druge aspekte osim ljudskog zdravlja mogu vršiti službeni ili službeno priznati ispitni laboratoriji ili organizacije koje udovoljavaju barem uvjetima prema točkama 2.2. i 2.3. uvoda Priloga Uredbi (EU) br. 545/2011.
               
            DIO A.
      
         KEMIJSKE TVARI
      
      1.   Identifikacija aktivne tvari
      
      Dostavljene informacije moraju biti dovoljne za preciznu identifikaciju svake aktivne tvari, određivanje prema specifikaciji i kategoriziranje prema vrsti. Navedeni su podaci potrebni za sve aktivne tvari, osim ako nije drukčije određeno.
      1.1.   Podnositelj zahtjeva (ime, adresa, itd.)
      
      Mora se dostaviti ime i adresa podnositelja zahtjeva, kao i ime, položaj, broj telefona i telefaksa odgovarajuće osobe za kontakt.
      Nadalje, u slučaju kada podnositelj zahtjeva ima ured, zastupnika ili predstavnika u državi članici kojoj se podnosi zahtjev za odobrenje, i ako su drukčiji, u državi članici izvjestiteljici koju je imenovala Komisija mora se dostaviti naziv i adresa lokalnog ureda, zastupnika ili predstavnika, kao i ime, položaj, broj telefona i telefaksa odgovarajuće osobe za kontakt.
      1.2.   Proizvođač (ime, adresa, uključujući mjesto pogona)
      
      Mora se dostaviti ime i adresa proizvođača aktivnih tvari, kao i naziv i adresa svakog proizvodnog pogona u kojem se proizvodi aktivna tvar. Mora se dostaviti kontaktna točka (po mogućnosti središnja kontaktna točka s nazivom te brojem telefona i telefaksa) radi pružanja ažuriranih informacija i odgovaranja na upite vezane uz tehnologiju proizvodnje, postupke i kakvoću proizvoda (uključujući, prema potrebi, pojedinačne serije). Ako se nakon odobrenja aktivnih tvari promijeni mjesto ili broj proizvođača, potrebne se informacije opet moraju proslijediti Komisiji i državama članicama.
      1.3.   Predložen ili prihvaćen ISO trivijalni naziv aktivne tvari i sinonimi
      
      Mora se dostaviti uobičajen ili predloženi ISO trivijalni naziv i, prema potrebi, druge predložene ili prihvaćene uobičajene nazive (sinonime), uključujući naziv (naslov) tijela nadležnog za nomenklaturu.
      1.4.   Kemijski naziv (nomenklatura prema IUPAC i CA)
      
      Mora se navesti kemijski naziv naveden u Prilogu VI. Uredbi (EZ) br. 1272/2008 Europskog parlamenta i Vijeća (5) ili, ako se ne nalazi u toj Uredbi, u skladu s nomenklaturom prema IUPAC i CA.
      1.5.   Razvojni kodni broj proizvođača
      
      Moraju se navesti kodni brojevi koji su se tijekom razvojne faze koristili za identifikaciju aktivnih tvari i, ako su poznate, formulacija koje sadrže aktivnu tvar. Za svaki je navedeni kodni broj potrebno navesti materijal na koji se odnosi, razdoblje kada se koristio i države članice ili druge države u kojima se koristio ili se koristi.
      1.6.   Brojevi CAS, EC i CIPAC (ako su dostupni)
      
      Brojevi CAS, EC (Einecs ili ELINCS) i CIPAC moraju se navesti, ako postoje.
      1.7.   Molekulska i strukturna formula, molna masa
      
      Mora se dostaviti molekulska masa, molna masa i strukturna formula aktivne stvari i, prema potrebi, strukturna formula svih stereo i optičkog izomera prisutnih u aktivnoj tvari.
      1.8.   Način proizvodnje (sinteza) aktivne tvari
      
      Za svaki proizvodni pogon navodi se opis postupka proizvodnje, specificirajući kemijski sastav sirovina i kemijske putove koji su bili uključeni, te identificirajući nusprodukte i nečistoće koje se pojavljuju u konačnom proizvodu. Obično nisu potrebne informacije o tehnološkom postupku.
      Ako se dostavljene informacije odnose na sustav probne proizvodnje, tražene se informacije moraju ponovno dostaviti nakon što se stabiliziraju metode i postupci industrijske proizvodnje.
      1.9.   Čistoća aktivne tvari izražena u g/kg
      
      Mora se navesti najmanji udio čiste aktivne tvari u g/kg (ne uključujući neaktivne izomere) u proizvedenom materijalu korištenom za proizvodnju sredstava.
      Ako se dostavljene informacije odnose na sustav probne proizvodnje, tražene se informacije ponovno moraju dostaviti Komisiji i državama članicama nakon što se stabiliziraju metode i postupci industrijske proizvodnje ako promjene u proizvodnji dovode do promjena stupnja čistoće.
      1.10.   Identifikacija izomera, nečistoća i aditiva (npr. stabilizatora), zajedno sa strukturnom formulom i sadržajem izraženim u g/kg
      
      Mora se dostaviti najveći udio neaktivnih izomera izražen u g/kg, kao i omjer udjela izomera/diastereoizomera, prema potrebi. Osim toga, mora se navesti najveći udio svake nove komponente u g/kg, osim aditiva, uključujući nusproizvode i nečistoće. Udio aditiva izražava se u g/kg.
      Za svaku komponentu prisutnu u količini od 1 g/kg ili više moraju se, prema potrebi, navesti sljedeće informacije:
      Prema potrebi, za svaki sastojak prisutan u količini od 1 g/kg ili većoj od nje moraju se navesti sljedeće informacije:
      
                  —
               
               
                  kemijski naziv prema nomenklaturi IUPAC i CA,
               
            
                  —
               
               
                  ISO trivijalni naziv ili predloženi trivijalni naziv, ako je dostupan,
               
            
                  —
               
               
                  CAS, EC (EINECS ili ELINCS) i CIPAC broj, ako je dostupan,
               
            
                  —
               
               
                  molekulska i strukturna formula,
               
            
                  —
               
               
                  molna masa, i
               
            
                  —
               
               
                  najveći udio u g/kg.
               
            Ako je proizvodni postupak takav da u aktivnoj tvari mogu biti prisutne nečistoće i nusprodukti koji su osobito nepoželjni zbog svojih toksikoloških, ekotoksikoloških i ekoloških svojstava, mora se utvrditi i navesti udio svakog takvog sastojka. U tim slučajevima, za svaki se sastojak moraju navesti korištene analitičke metode i granice određivanja koje moraju biti dovoljno niske. Nadalje, prema potrebi se moraju navesti sljedeće informacije:
      
                  —
               
               
                  kemijski naziv prema nomenklaturi IUPAC i CA,
               
            
                  —
               
               
                  ISO trivijalni naziv ili predloženi trivijalni naziv, ako je dostupan,
               
            
                  —
               
               
                  CAS, EC (EINECS ili ELINCS) i CIPAC broj, ako je dostupan,
               
            
                  —
               
               
                  molekulska i strukturna formula,
               
            
                  —
               
               
                  molna masa, i
               
            
                  —
               
               
                  najveći udio u g/kg.
               
            U slučaju kada se dostavljene informacije odnose na sustav probne proizvodnje, tražene se informacije ponovno moraju dostaviti nakon što se stabiliziraju metode i postupci industrijske proizvodnje ako promjene u proizvodnji dovode do promjena stupnja čistoće.
      U slučaju kada dostavljene informacije nisu dostatne za potpunu identifikaciju sastojaka, npr. kondenzata, za svaku se komponentu moraju dostaviti detaljne informacije o njihovu sastavu.
      Mora se dostaviti i trgovački naziv sastojaka dodanih aktivnoj tvari prije proizvodnje formuliranog proizvoda kako bi se očuvala stabilnost i olakšalo postupanje tamo gdje se koriste. Uz to, prema potrebi se moraju navesti sljedeće informacije za takve aditive:
      
                  —
               
               
                  kemijski naziv prema nomenklaturi IUPAC i CA,
               
            
                  —
               
               
                  ISO trivijalni naziv ili predloženi trivijalni naziv, ako je dostupan,
               
            
                  —
               
               
                  CAS, EC (EINECS ili ELINCS) i CIPAC broj, ako je dostupan,
               
            
                  —
               
               
                  molekulska i strukturna formula,
               
            
                  —
               
               
                  molna masa i
               
            
                  —
               
               
                  najveći udio u g/kg.
               
            Za dodane komponente nastale u proizvodnom procesu, a nisu aktivne tvari i nečistoće, mora se navesti vrsta sastojka (dodatka):
      
                  —
               
               
                  sredstvo protiv pjenjenja,
               
            
                  —
               
               
                  sredstvo protiv zamrzavanja,
               
            
                  —
               
               
                  vezivo,
               
            
                  —
               
               
                  stabilizator,
               
            
                  —
               
               
                  pufer,
               
            
                  —
               
               
                  disperzant,
               
            
                  —
               
               
                  ostalo (navesti).
               
            1.11.   Analitički profil serija
      
      Prema potrebi se moraju analizirati reprezentativni uzorci aktivne tvari kako bi se odredio udio čiste aktivne tvari, inaktivnih izomera, nečistoća i aditiva. Predloženi rezultati analiza moraju sadržavati kvantitativne podatke u smislu udjela izraženog u g/kg za sve sastojke koji su prisutni u količinama većim od 1 g/kg i obično obuhvaćaju 98 % analiziranog uzorka. Utvrđuje se i prijavljuje stvarni udio sastojaka koji su osobito nepoželjni zbog njihovih toksikoloških, ekotoksikoloških ili ekoloških svojstava. Prijavljeni podaci moraju uključivati rezultate analiza pojedinačnih uzoraka kao i sažetak tih podataka iz kojih će, prema potrebi, biti vidljivi najmanji, najveći i tipični udio svakog odgovarajućeg sastojka.
      U slučaju kada se aktivna tvar proizvodi u različitim proizvodnim pogonima, ovi se podaci moraju navesti za svaki pogon zasebno.
      Osim toga, u slučaju kada je moguće i ako je relevantno, moraju se analizirati uzorci aktivne tvari proizvedene u laboratoriju ili u sustavu probne proizvodnje, ako je taj materijal korišten za dobivanje toksikoloških i ekotoksikoloških podataka.
      2.   Fizikalno-kemijska svojstva aktivne tvari
      
      
                  i.
               
               
                  Dostavljene informacije moraju opisivati fizikalno-kemijska svojstva aktivnih tvari i zajedno s bitnim informacijama moraju poslužiti za njihovo obilježavanje. Ponajprije te dostavljene informacije moraju omogućiti:
                  
                              —
                           
                           
                              utvrđivanje fizikalno-kemijskih i tehničkih opasnosti vezanih uz aktivne tvari,
                           
                        
                              —
                           
                           
                              razvrstavanje aktivne tvari s obzirom na opasnost,
                           
                        
                              —
                           
                           
                              odgovarajuća ograničenja i uvjete vezane uz odobrenja, te
                           
                        
                              —
                           
                           
                              navođenje odgovarajućih oznaka upozorenja i obavijesti.
                           
                        Navedene informacije i podaci odnose se na sve aktivne tvari, osim ako nije navedeno drukčije.
               
            
                  ii.
               
               
                  Dostavljene informacije, zajedno s informacijama za odgovarajuće pripravke, moraju omogućiti utvrđivanje fizikalno-kemijskih i tehničkih opasnosti vezanih uz pripravke, razvrstavanje i korištenje pripravaka bez nepotrebnih poteškoća te moraju biti takve da se, s obzirom na način njihove primjene, izloženost ljudi, životinja i okoliša svede na najmanju moguću mjeru.
               
            
                  iii.
               
               
                  Mora se navesti u kojoj su mjeri aktivne tvari za koje se traži odobrenje u skladu s odgovarajućim specifikacijama FAO-a. Odstupanja od specifikacija FAO-a moraju se detaljno opisati i opravdati.
               
            
                  iv.
               
               
                  U određenim se slučajevima ispitivanja moraju provoditi na pročišćenoj aktivnoj tvari čija je specifikacija već utvrđena. U takvim se slučajevima moraju navesti načela metoda pročišćavanja. Mora se navesti čistoća takvog pokusnog materijala, koja mora biti najveća koja se može postići primjenom najbolje raspoložive tehnologije. U slučajevima u kojima je stupanj postignute čistoće manji od 980 g/kg, potrebno je osigurati utemeljeno obrazloženje.
                  Takvo obrazloženje mora dokazati da su iscrpljene sve tehnički izvedive i razumne mogućnosti za proizvodnju čiste aktivne tvari.
               
            2.1.   Talište i vrelište
      
      2.1.1.   Mora se odrediti i navesti talište ili, ako je potrebno, ledište ili temperatura ukrućivanja pročišćene aktivne tvari u skladu s metodom A 1 Uredbe (EZ) br. 440/2008. Mjerenja se provode do 360 °C.
      2.1.2.   Prema potrebi, mora se utvrditi i podnijeti izvješće o vrelištu pročišćene aktivne tvari u skladu s metodom A 2 Uredbe (EZ) br. 440/2008. Mjerenja se provode do 360 °C.
      2.1.3.   U slučaju kada se talište i/ili vrelište ne mogu odrediti zbog razgradnje ili sublimacije, mora se navesti temperatura na kojoj dolazi do razgradnje ili sublimacije.
      2.2.   Relativna gustoća
      
      U slučaju tekućih ili krutih aktivnih tvari, relativna gustoća pročišćene aktivne tvari mora se utvrditi i navesti u skladu s metodom A 3 Uredbe (EZ) br. 440/2008.
      2.3.   Tlak para (u Pa), hlapljivost (npr. Henryjeva konstanta)
      
      2.3.1.   Mora se izraditi izvješće o tlaku para pročišćene aktivne tvari u skladu s metodom A 4 Uredbe (EZ) br. 440/2008. U slučaju kada je tlak para manji od 10-5 Pa, tlak para pri 20 ili 25 °C može se procijeniti pomoću krivulje tlaka para.
      2.3.2.   U slučaju aktivnih tvari u krutom ili tekućem obliku, hlapljivost (Henryjeva konstanta) pročišćene aktivne tvari mora se utvrditi ili izračunati na temelju njezine topljivosti u vodi i tlaka pare te navesti (u Pa × m3 × mol–1).
      2.4.   Izgled (fizikalno stanje, boja i miris; ako su poznati)
      
      2.4.1.   Mora se dostaviti opis boje, ako postoji, te fizikalno stanje tehničke aktivne tvari i pročišćene aktivne tvari.
      2.4.2.   Mora se podnijeti izvješće s opisom svih mirisa vezanih uz tehničku aktivnu tvar i pročišćenu aktivnu tvar koji su primijećeni pri postupanju materijalima u laboratorijima ili proizvodnim pogonima.
      2.5.   Spektri apsorpcije (UV/VIS, IR, NMR, MS), molna ekstinkcija na određenim valnim duljinama
      
      2.5.1.   Moraju se odrediti i navesti sljedeći spektri, uključujući pregled karakterističnih signala potrebnih za tumačenje: moraju se odrediti i navesti ultraljubičasto/vidljivo zračenje (UV/VIS), infracrveno (R), nuklearna magnetska rezonanca (NMR) i maseni spektar (MS) pročišćene aktivne tvari i molekularna ekstinkcija na odgovarajućim valnim duljinama.
      Moraju se utvrditi i navesti valne duljine na kojima dolazi do UV/vidljive molekularna ekstinkcije uključujući, ako je potrebno, valna duljina s najvišom apsorpcijskom vrijednošću iznad 290 nm.
      Ako su aktivne tvari otopljeni optički izomeri, njihova se optička čistoća mora izmjeriti i navesti.
      2.5.2.   Za identifikaciju toksikološki, ekotoksikološki i ekološki važnih nečistoća utvrđuju se i navode spektri apsorpcije UV/vidljivog zračenja, IR, NMR i MS spektri.
      2.6.   Topljivost u vodi, uključujući učinak pH vrijednosti (od 4 do 10) na topljivost
      
      Mora se utvrditi i navesti topljivost pročišćenih aktivnih tvari u vodi pod atmosferskim tlakom u skladu s metodom A 6 Uredbe (EZ) br. 440/2008. Ta se određivanja topljivosti u vodi moraju izvršiti u neutralnoj sredini (odnosno u destiliranoj vodi u ravnoteži s atmosferskim ugljičnim dioksidom). Ako aktivna tvar ionizira, tada se topljivost određuje i u kiseloj sredini (pH od 4 do 6) i u alkalnoj sredini (pH od 8 do 10) te se o tome mora podnijeti izvješće. Ako stabilnost aktivne tvari u vodenom mediju ukazuje na to da nije moguće odrediti topljivost aktivne tvari u vodi, mora se dostaviti obrazloženje na temelju podataka dobivenih ispitivanjem.
      2.7.   Topljivost u organskim otapalima
      
      Ako je topljivost tehničke aktivne tvari manja od 250 g/kg, ona se mora odrediti i navesti u dolje navedenim organskim otapalima pri temperaturi od 15 do 25 °C; mora se navesti i primijenjena temperatura:
      
                  —
               
               
                  alifatski ugljikovodik: po mogućnosti n-heptan,
               
            
                  —
               
               
                  aromatski ugljikovodik: po mogućnosti ksilen,
               
            
                  —
               
               
                  halogeni ugljikovodik: po mogućnosti 1,2-diklor-etan,
               
            
                  —
               
               
                  alkohol: po mogućnosti metanol ili izopropil alkohol,
               
            
                  —
               
               
                  keton: po mogućnosti aceton,
               
            
                  —
               
               
                  ester: po mogućnosti etil-acetat.
               
            Ako je jedno ili više tih otapala neprikladno za određenu aktivnu tvar (npr. reagira s pokusnim materijalom), mogu se umjesto njih koristiti alternativna otapala. U tim se slučajevima odabir mora opravdati u smislu njihove strukture i polariteta.
      2.8.   Koeficijent raspodjele n-oktanol/voda, uključujući učinak pH vrijednosti (od 4 do 10)
      
      Mora se odrediti i navesti koeficijent raspodjele n-oktanol/voda za pročišćenu aktivnu tvar u skladu s metodom A 8 Uredbe (EZ) br. 440/2008. Mora se ispitati učinak pH vrijednosti (od 4 do 10) ako je tvar prema svojoj vrijednosti pKa kisela ili lužnata (< 12 za kiseline, > 2 za lužine).
      2.9.   Stabilnost u vodi, stupanj hidrolize, fotokemijska razgradnja, kvantni prinos i identitet produkata razgradnje, konstanta disocijacije, uključujući učinak pH vrijednost (od 4 do 9)
      
      2.9.1.   Mora se odrediti i navesti stupanj hidrolize pročišćenih aktivnih tvari (obično radioaktivno obilježene, > 95 % čistoće) za svaku pH vrijednost 4, 7 i 9, u sterilnim uvjetima, bez svjetla, u skladu s metodom C 7 Uredbe (EZ) br. 440/2008. Za tvari s niskim stupnjem hidrolize taj se stupanj može utvrditi na 50 °C ili na drugoj primjerenoj temperaturi.
      Ako do razgradnje dolazi na temperaturi od 50 °C, stupanj razgradnje se mora odrediti na drugoj temperaturi te se mora napraviti Arrheniusov dijagram kako bi se omogućila procjena hidrolize na temperaturi od 20 °C. Moraju se navesti nastali produkti hidrolize te njihova konstanta brzine. Mora se navesti i procijenjena vrijednost DT50.
      2.9.2.   Za spojeve s molarnim (dekadskim) koeficijentom apsorpcije (ε) > 10 (1 × mol–1 × cm–1) pri valnoj duljini λ ≥ 290 nm mora se odrediti i podnijeti izvješće o izravnoj fototransformaciji pročišćene aktivne tvari, obično radioaktivno obilježene, u pročišćenoj (npr. destiliranoj) vodi na temperaturi od 20 do 25 °C pri umjetnom svjetlu i u sterilnim uvjetima i, ako je potrebno, uz pomoć sredstva za otapanje. Tvari kao što je aceton, koje povećavaju preosjetljivost, ne smiju se koristiti kao pomoćno otapalo ili sredstvo za otapanje. Izvor svjetlosti mora simulirati sunčevu svjetlost te imati filtre koji isključuju radijaciju na valnim duljinama od λ < 290 nm. Moraju se navesti produkti razgradnje nastali tijekom ispitivanja i čija je količina u svakom trenutku iznosila ≥ 10 % dodane aktivne tvari, bilanca mase koja predstavlja najmanje 90 % primijenjene radioaktivnosti, kao i fotokemijsko vrijeme poluraspada.
      2.9.3.   Kod istraživanja izravne fototransformacije mora se odrediti i navesti kvantni prinos izravne fotokemijske razgradnje u vodi, zajedno s izračunima procjene teoretske životne dobi aktivne tvari u gornjem sloju vodenih sustava i stvarne životne dobi tvari.
      Ta je metoda opisana u FAO Revidiranim smjernicama o ekološkim mjerilima za registraciju pesticida (6).
      2.9.4.   Ako pročišćena aktivna tvar disocira u vodi, određuje se i prijavljuje konstanta disocijacije (pKa vrijednosti) pročišćene aktivne tvari prema OECD Smjernici za ispitivanje 112. Na temelju teoretskih razmatranja moraju se identificirati nastali razgradni produkti. Ako je aktivna tvar sol, mora se navesti pKa vrijednost aktivnog sastojka.
      2.10.   Stabilnost u zraku, fotokemijska razgradivost, opis produkata razgradnje
      
      Mora se dostaviti fotokemijske oksidativne razgradnje (posredna fototransformacija) aktivne tvari.
      2.11.   Zapaljivost i samozapaljivost
      
      2.11.1.   Mora se odrediti i navesti zapaljivost tehničkih aktivnih tvari koje su u krutom stanju, plinovi ili tvari koje stvaraju visokozapaljive plinove, u skladu s metodom A 10, A 11 ili A 12 Uredbe (EZ) br. 440/2008, prema potrebi.
      2.11.2.   Samozapaljivost tehničkih aktivnih tvari mora se odrediti i navesti u skladu s metodom A 15 ili A 16 Uredbe (EZ) br. 440/2008 prema potrebi i/ili gdje je to potrebno u skladu s testom UN-Bowes-Cameron-Cage (Preporuke UN-a o prijevozu opasne robe, poglavlje 14., br. 14.3.4.).
      2.12.   Plamište
      
      Plamište tehničkih aktivnih tvari s talištem ispod 40 °C mora se odrediti i navesti u skladu s metodom A 9 Uredbe (EZ) br. 440/2008; moraju se primjenjivati samo metode zatvorenih posuda.
      2.13.   Eksplozivna svojstva
      
      Eksplozivna svojstva tehničkih aktivnih tvari određuju se i prijavljuju u skladu s metodom A 14 Uredbe (EZ) br. 440/2008, prema potrebi.
      2.14.   Površinska napetost
      
      Napetost površine mora se odrediti i navesti u skladu s metodom A 5 Uredbe (EZ) br. 440/2008.
      2.15.   Oksidacijska svojstva
      
      Oksidacijska svojstva tehničkih aktivnih tvari moraju se odrediti i navesti prema EZ metodi A 17 Uredbe (EZ) br. 440/2008, osim ako se na temelju njihovih strukturnih formula nedvojbeno može dokazati da aktivna tvar ne može egzotermno reagirati sa zapaljivim materijalom. U tim je slučajevima dovoljno navesti tu informaciju kao obrazloženje zašto nisu određena oksidacijska svojstva te aktivne tvari.
      3.   Dodatni podaci o aktivnoj tvari
      
      
                  i.
               
               
                  Dostavljene informacije moraju opisati za koju namjenu se sredstva koja sadrže aktivnu tvar upotrebljavaju ili se moraju upotrebljavati te količine te način njihove uporabe ili predložene uporabe.
               
            
                  ii.
               
               
                  U dostavljenim se informacijama moraju navesti uobičajene metode i mjere opreza pri postupanju, skladištenju i prijevozu aktivne tvari.
               
            
                  iii.
               
               
                  Dostavljene studije, podaci i informacije, zajedno s drugim bitnim studijama, podacima i informacijama, moraju detaljno navesti i opravdati metode i mjere opreza koje se moraju slijediti u slučaju požara. Na temelju kemijske strukture i kemijsko-fizikalnih svojstava aktivne tvari treba procijeniti moguće produkte izgaranja u slučaju požara.
               
            
                  iv.
               
               
                  Dostavljene studije, podaci i informacije, zajedno s drugim odgovarajućim studijama, podacima i informacijama, moraju prikazati prikladnost predloženih mjera u hitnim slučajevima.
               
            
                  v.
               
               
                  Navedene informacije i podaci dostavljaju se za sve aktivne tvari, osim ako je drukčije određeno.
               
            3.1.   Namjena, npr. fungicid, herbicid, insekticid, repelent, regulator rasta
      
      Mora se navesti jedna od sljedećih namjena:
      
                  —
               
               
                  akaricid,
               
            
                  —
               
               
                  baktericid,
               
            
                  —
               
               
                  fungicid,
               
            
                  —
               
               
                  herbicid,
               
            
                  —
               
               
                  insekticid,
               
            
                  —
               
               
                  moluskicid,
               
            
                  —
               
               
                  nematocid,
               
            
                  —
               
               
                  regulator rasta,
               
            
                  —
               
               
                  repelent,
               
            
                  —
               
               
                  rodenticid,
               
            
                  —
               
               
                  semiokemikalije,
               
            
                  —
               
               
                  talpicid,
               
            
                  —
               
               
                  viricid,
               
            
                  —
               
               
                  drugo (mora se navesti).
               
            3.2.   Učinci na štetne organizme, npr. kontaktni otrov, inhalacijski otrov, želučani otrov, fungitoksični, itd. sistemski ili ne, u bilja
      
      3.2.1.   Mora se navesti način djelovanja na štetne organizme:
      
                  —
               
               
                  kontaktno djelovanje,
               
            
                  —
               
               
                  želučano djelovanje,
               
            
                  —
               
               
                  inhalacijsko djelovanje,
               
            
                  —
               
               
                  fungitoksično djelovanje,
               
            
                  —
               
               
                  fungistatično djelovanje,
               
            
                  —
               
               
                  desikant,
               
            
                  —
               
               
                  inhibitor razmnožavanja,
               
            
                  —
               
               
                  drugo (mora se navesti).
               
            3.2.2.   Mora se navesti translocira li se aktivna tvar u biljkama i, prema potrebi, je li ta translokacija apoplastna, simplastna ili i jedna i druga.
      3.3.   Predviđena područja primjene, npr. otvoreni prostori, zaštićeni prostori, skladištenje biljnih proizvoda, okućnice
      
      Za sredstva koja sadrže aktivnu tvar mora se navesti jedno od sljedećih postojećih i predloženih područja njihove primjene:
      
                  —
               
               
                  na otvorenom prostoru, kao na primjer u poljoprivredi, u hortikulturi, šumarstvu i vinogradarstvu,
               
            
                  —
               
               
                  u zaštićenim prostorima,
               
            
                  —
               
               
                  na ukrasnim i rekreacijskim površinama,
               
            
                  —
               
               
                  za suzbijanje korova na nepoljoprivrednim površinama,
               
            
                  —
               
               
                  na okućnicama,
               
            
                  —
               
               
                  na sobnom bilju,
               
            
                  —
               
               
                  na uskladištenim biljnim proizvodima,
               
            
                  —
               
               
                  drugo (navesti).
               
            3.4.   Štetni organizmi koji se suzbijaju i usjevi ili proizvodi koji se čuvaju ili tretiraju
      
      3.4.1.   Moraju se navesti pojedinosti o postojećoj i predviđenoj primjeni s obzirom na usjeve, grupe usjeva, biljke ili biljne proizvode koji se tretiraju i, prema potrebi, čuvaju.
      3.4.2.   Prema potrebi se moraju dostaviti pojedinosti o štetnim organizmima protiv kojih je moguća zaštita.
      3.4.3.   Prema potrebi se moraju navesti postignuti učinci, npr. sprečavanje klijanja, usporavanje zriobe, smanjenje duljine stabljike, poboljšanje oplodnje, itd.
      3.5.   Način djelovanja
      
      3.5.1.   Kao objašnjenje se mora dostaviti izjava o načinu djelovanja aktivne tvari, prema potrebi, na razini biokemijskog i fiziološkog mehanizma i biokemijskog puta. Moraju se navesti rezultati odgovarajućih studija, ako su dostupni.
      3.5.2.   U slučaju kada je poznato da aktivna tvar prelazi u metabolit ili produkt razgradnje kako bi postigla predviđeni učinak, nakon primjene ili uporabe sredstva koje je sadrži, za djelatni metabolit ili produkt razgradnje moraju se navesti, prema potrebi, sljedeći podaci dostavljeni u sklopu stavka 5.6., 5.11., 6.1., 6.2., 6.7., 7.1., 7.2. i 9., kao i sljedeći podaci:
      
                  —
               
               
                  kemijski naziv u skladu s nomenklaturom IUPAC i CA,
               
            
                  —
               
               
                  ISO uobičajen naziv ili predložen uobičajen naziv,
               
            
                  —
               
               
                  CAS broj, EC (Einecs ili ELINCS) broj i CIPAC broj, ako je dostupan,
               
            
                  —
               
               
                  empirijska i strukturna formula, i
               
            
                  —
               
               
                  molna masa.
               
            3.5.3.   Moraju se dostaviti podaci o tvorbi aktivnih metabolita i produkata razgradnje koji uključuju:
      
                  —
               
               
                  procese, mehanizme i reakcije do kojih dolazi,
               
            
                  —
               
               
                  kinetičke i druge podatke o brzini metabolizma ili razgradnje i, ako su poznati, podatke o načinu smanjenja brzine,
               
            
                  —
               
               
                  ekološke i druge čimbenike koji utječu na brzinu i opseg metabolizma ili razgradnje.
               
            3.6.   Informacije o pojavi ili mogućoj pojavi razvoja otpornosti i odgovarajuće strategije djelovanja
      
      Moraju se, kad su dostupne, dostaviti informacije o mogućoj pojavi razvoja otpornosti ili unakrsnoj otpornosti.
      3.7.   Preporučene metode i mjere predostrožnosti pri postupanju, skladištenju, prijevozu ili u slučaju požara
      
      Za sve aktivne tvari mora se dostaviti sigurnosno-tehnički list u skladu s člankom 31. Uredbe (EZ) br. 1907/2006 Europskog parlamenta i Vijeća (7).
      3.8.   Postupci uništavanja ili dekontaminacije
      
      3.8.1.   Kontrolirano spaljivanje
      
      U većini slučajeva, najprimjereniji i jedini način sigurnog odlaganja aktivnih tvari, kontaminiranih materijala ili kontaminiranog pakiranja jest putem kontroliranog spaljivanja u ovlaštenoj spalionici.
      U slučaju kada je udio halogena u aktivnoj tvari veći od 60 %, moraju se navesti podaci o pirolitičkom ponašanju aktivne tvari u kontroliranim uvjetima (uključujući, prema potrebi, dotok kisika i utvrđeno vrijeme zadržavanja) na temperaturi od 800 °C te količina polihalogeniranih dibenzo-p-dioksina i dibenzo-furana u proizvodima pirolize. Moraju se navesti detaljne upute za sigurno odlaganje.
      3.8.2.   Drugi postupci
      
      U slučaju kada se predlažu druge metode odlaganja aktivne tvari, kontaminiranog pakiranja i kontaminiranih materijala, tada se one moraju detaljno opisati. Za te se metode moraju dostaviti podaci o njihovoj učinkovitosti i sigurnosti.
      3.9.   Hitne mjere u slučaju nesreće
      
      Moraju se dostaviti postupci dekontaminacije vode u slučaju nesreće.
      4.   Analitičke metode
      
      
         Uvod
      
      Odredbe iz ovog odjeljka odnose se isključivo na analitičke metode potrebne za post-registracijsku kontrolu i sustavno praćenje.
      Podnositelj zahtjeva mora dostaviti obrazloženje za primijenjene analitičke metode potrebne za dobivanje podataka koje zahtijeva ova Uredba ili za druge namjene; ako je potrebno, izradit će se posebne smjernice za takve metode na temelju istih zahtjeva kao što su utvrđeni za metode u svrhu post-registracijske kontrole i sustavnog praćenja.
      Mora se dostaviti opis metoda, uključujući pojedinosti o korištenoj opremi, materijalima i uvjetima.
      U mjeri u kojoj je to izvedivo, metode moraju osigurati najjednostavniji pristup, uključivati najmanje moguće troškove i zahtijevati uobičajeno dostupnu opremu.
      U ovom se odjeljku primjenjuje sljedeće:
      
                  Nečistoće, metaboliti, relevantni metaboliti
               
               
                  kako je određeno u Uredbi (EZ) br. 1107/2009
               
            
                  Relevantne nečistoće
               
               
                  Nečistoće važne s toksikološkog i/ili ekotoksikološkog gledišta ili gledišta vezanog uz okoliš
               
            
                  Značajne nečistoće
               
               
                  Nečistoće sa sadržajem od ≥ 1 g/kg u proizvedenim aktivnim tvarima
               
            Na zahtjev se moraju dostaviti sljedeći uzorci:
      
                  i.
               
               
                  analitički standardi čiste aktivne tvari;
               
            
                  ii.
               
               
                  uzorci tehničke aktivne tvari;
               
            
                  iii.
               
               
                  analitički standardi relevantnih metabolita i svih drugih sastojaka obuhvaćenih definicijom ostataka;
               
            
                  iv.
               
               
                  uzorci referentnih tvari za relevantne nečistoće, ako su dostupni.
               
            4.1.   Metode za analizu tehničke aktivne tvari
      
      Za ovu se točku primjenjuju sljedeće definicije:
      i.   Specifičnost
      
      Specifičnost je sposobnost metode da razlikuje mjereni analit od drugih tvari.
      ii.   Linearnost
      
      Linearnost se određuje kao sposobnost metode da u danom rasponu postigne prihvatljivu linearnu korelaciju između rezultata i koncentracije mjerene tvari u uzorcima.
      iii.   Točnost
      
      Točnost metode određuje se kao stupanj do kojeg utvrđena vrijednost analita u uzorku odgovara prihvaćenoj referentnoj vrijednosti (npr. ISO 5725).
      iv.   Preciznost
      
      Preciznost se određuje kao stupanj podudarnosti između rezultata nezavisnih ispitivanja dobivenih u propisanim uvjetima.
      Ponovljivost: Preciznost u uvjetima ponovljivosti, odnosno uvjetima u kojima isti analitičar, u kratkim vremenskim razmacima, koristeći istu opremu u istom laboratoriju dobije nezavisne rezultate ispitivanja primjenjujući istu metodu na identičnom pokusnom materijalu.
      Reproduktivnost nije potrebna za analizu tehničke aktivne tvari (za definiciju reproduktivnosti vidjeti ISO 5725).
      4.1.1.   Mora se dostaviti detaljan opis metoda za određivanje čiste aktivne tvari u tehničkoj aktivnoj tvari kako je navedeno u dokumentaciji zaprimljenoj uz odobrenje. Mora se navesti mogućnost primjene postojećih metoda CIPAC.
      4.1.2.   Moraju se dostaviti i metode za određivanje značajnih i/ili relevatnih nečistoća i dodataka (npr. stabilizatora) u tehničkoj aktivnoj tvari.
      4.1.3.   Specifičnost, linearnost, točnost i ponovljivost
      
      4.1.3.1.   Mora se dokazati i navesti specifičnost predloženih metoda. Uz to se mora odrediti i u kojoj mjeri interferiraju druge tvari prisutne u tehničkoj aktivnoj tvari (npr. izomeri, nečistoće ili dodaci).
      Iako se interferencije drugih sastojaka mogu smatrati sustavnim pogreškama u procjeni točnosti metoda predloženih za određivanje čiste aktivne tvari u tehničkoj aktivnoj tvari, mora se dostaviti objašnjenje za svaku interferenciju koja sudjeluje s više od ± 3 % u ukupno određenoj količini. Mora se dokazati i stupanj interferencije za metode utvrđivanja nečistoća.
      4.1.3.2.   Mora se odrediti i navesti linearnost predloženih metoda u odgovarajućem rasponu. Kod određivanja čiste aktivne tvari kalibracijski raspon mora prelaziti (za najmanje 20 %) najvišu i najnižu nominalnu koncentraciju analita u odgovarajućoj analitičkoj otopini. Potrebno je napraviti dva usporedna određivanja kalibracije u tri ili više koncentracija. Prihvatljivo je i pet pojedinačno izmjerenih koncentracija. Podnesena izvješća moraju uključivati jednadžbu kalibracijske krivulje i koeficijent korelacije te reprezentativnu i pravilno označenu dokumentaciju o analizi, npr. kromatograme.
      4.1.3.3.   Točnost je potrebna za metode kojima se utvrđuju čista aktivna tvar i značajne i/ili relevantne nečistoće u proizvedenoj aktivnoj tvari.
      4.1.3.4.   Za ponovljivost pri utvrđivanju čiste aktivne tvari mora se provesti najmanje pet mjerenja. Mora se navesti relativna standardna devijacija (% RSD). Netipične vrijednosti koje se utvrde odgovarajućim metodama (npr. Dixonsov ili Grubbsov test) mogu se zanemariti. Jasno se mora navesti ako se netipične vrijednosti zanemare. Razlog pojave pojedinih značajnih odstupanja mora se objasniti.
      4.2.   Metode za određivanje ostataka
      
      Metode moraju omogućiti određivanje aktivne tvari i/ili relevantnih metabolita. Za svaku se metodu i relevantna reprezentativna matrica mora eksperimentalno odrediti i navesti specifičnost, preciznost, iskorištenje i granica određivanja.
      U načelu su predložene metode za određivanje ostataka multirezidualne; standardne multirezidualne metode ocjenjuju se i opisuju s obzirom na njihovu prikladnost za određivanje ostataka. Ako predložene metode za određivanje ostataka nisu multirezidualne ili ako nisu s njima uskladive, mora se predložiti druga metoda. Ako to rezultira prevelikim brojem metoda za pojedine spojeve, može se prihvatiti „metoda zajedničke kemijske skupine svojstva”.
      Za ovaj se odjeljak primjenjuju sljedeće definicije:
      i.   Specifičnost
      
      Specifičnost je sposobnost metode da razlikuje mjerenu tvar od drugih tvari.
      ii.   Preciznost
      
      Preciznost se određuje kao stupanj podudarnosti između rezultata nezavisnih ispitivanja dobivenih u propisanim uvjetima.
      Ponovljivost: preciznost u uvjetima ponovljivosti, odnosno uvjetima u kojima isti analitičar, u kratkim vremenskim razmacima, koristeći istu opremu u istom laboratoriju, dobije nezavisne rezultate ispitivanja primjenjujući istu metodu na identičnom pokusnom materijalu.
      Reproduktivnost: budući da definicija reproduktivnosti u odgovarajućim publikacijama (na primjer, u ISO 5725) uglavnom nije izvediva za analitičke metode za ostatke, reproduktivnost se u kontekstu ove Uredbe određuje kao validacija ponovljivosti iskorištenja u reprezentativnim uzorcima na reprezentativnim razinama, od strane najmanje jednog laboratorija koji ne ovisi o laboratoriju u kojemu je izvršena prva validacija studije (taj nezavisni laboratorij može biti unutar iste tvrtke) (nezavisna laboratorijska validacija).
      iii.   Iskorištenje
      
      Postotak količine aktivne tvari ili relevantnoga metabolita koji je bio prvotno dodan u uzorak koji ne sadrži mjerljivu razinu istog analita.
      iv.   Granica određivanja
      
      Granica određivanja (granica kvantifikacije) određuje se kao najniža testirana koncentracija pri kojoj se dobiva prihvatljivo srednje iskorištenje (obično od 70 do 110 %, a iznos RSD je po mogućnosti ≤ 20 %; u određenim opravdanim slučajevima, prihvatljivo je veće ili manje srednje iskorištenje, kao i viši RSD).
      4.2.1.   Ostaci u i/ili na bilju, biljnim proizvodima, hrani (biljnog i životinjskog podrijetla), hrani za životinje
      
      Predložene metode moraju biti prikladne za određivanje svih komponenata obuhvaćenih definicijom ostataka i podnesenih u skladu s točkama 6.1. i 6.2. kako bi se državama članicama omogućilo utvrđivanje sukladnosti s utvrđenim MRO-ima ili kako bi se utvrdili uklonjivi ostaci.
      Specifičnost metoda mora omogućiti određivanje svih komponenata obuhvaćenih definicijom ostataka uz primjenu, prema potrebi, dodatne potvrdne metode.
      Mora se odrediti i navesti ponovljivost. Iz zajedničkog tretiranog uzorka koji je uzet na polju i koji sadrži nastale ostatke može se pripremiti više identičnih uzoraka za analizu. Više se uzoraka za analizu može pripremiti i iz zajedničkog netretiranog uzorka s alikvotama obogaćenih do potrebne(-ih) razine(-a).
      Moraju se navesti rezultati nezavisne laboratorijske validacije.
      Mora se odrediti i navesti granica određivanja, uključujući pojedinačno i srednje iskorištenje. Eksperimentalno se određuje i navodi ukupna relativna standardna devijacija, kao i relativna standardna devijacija za svaku količinu obogaćenja.
      4.2.2.   Ostaci u tlu
      
      Moraju se dostaviti metode za analizu tla za izvorni spoj i/ili relevantne metabolite.
      Specifičnost metoda mora omogućiti određivanje svih izvornih spojeva i/ili relevantnih metabolita, uz primjenu dodatne metode potvrde, prema potrebi.
      Mora se odrediti i navesti ponovljivost, iskorištenje i granica određivanja, uključujući pojedinačnu i srednju iskorištenost. Eksperimentalno se određuje i navodi ukupna relativna standardna devijacija, kao i relativna standardna devijacija za svaku količinu obogaćenja.
      Predložena granica određivanja ne smije biti viša od koncentracije čiji je učinak važan u pogledu izloženosti organizama koji ne pripadaju ciljanoj skupini ili koja ima fitotoksične učinke. Predložena granica određivanja obično ne smije biti viša od 0,05 mg/kg.
      4.2.3.   Ostaci u vodi (uključujući pitku vodu, podzemne vode i površinske vode)
      
      Mora se dostaviti metoda za analizu u vodi za izvorni spoj i/ili relevantne metabolite.
      Specifičnost metoda mora omogućiti određivanje svih izvornih spojeva i/ili relevantnih metabolita, uz primjenu dodatne potvrdne metode prema potrebi.
      Mora se odrediti i navesti ponovljivost, iskorištenje i granica određivanja, uključujući pojedinačno i srednje iskorištenje. Eksperimentalno se određuje i navodi ukupna relativna standardna devijacija, kao i relativna standardna devijacija za svaku količinu obogaćenja.
      Predložena granica određivanja za pitku vodu ne smije biti viša od 0,1 μg/l. Predložena granica određivanja za površinsku vodu ne smije biti viša od koncentracije čiji se učinak na organizme koji ne pripadaju ciljanoj skupini smatra neprihvatljivim u skladu sa zahtjevima Priloga Uredbi Komisije (EU) br. 546/2011 (8).
      4.2.4.   Ostaci u zraku
      
      Moraju se dostaviti metode za analizu aktivne tvari i/ili relevantnih metabolita prisutnih u zraku, a koji nastaju tijekom ili ubrzo nakon primjene, osim ako se može dokazati da postoji mala vjerojatnost da dođe do izloženosti korisnika, radnika ili drugih nazočnih osoba.
      Specifičnost metoda mora omogućiti određivanje svih izvornih spojeva i/ili relevantnih metabolita, uz primjenu dodatne potvrdne metode prema potrebi.
      Mora se odrediti i navesti ponovljivost, iskorištenje i granicu određivanja, uključujući pojedinačno i srednje iskorištenje. Eksperimentalno se određuje i navodi ukupna relativna standardna devijacija, kao i relativna standardna devijacija za svaku količinu obogaćenja.
      Predložene granice određivanja moraju uzeti u obzir odgovarajuće granične vrijednosti s obzirom na zdravlje, odnosno odgovarajuće razine izloženosti.
      4.2.5.   Ostaci u tjelesnim tekućinama i tkivima
      
      U slučaju kada je aktivna tvar označena kao otrovna ili vrlo otrovna, moraju se dostaviti odgovarajuće analitičke metode.
      Specifičnost metoda mora omogućiti određivanje svih izvornih spojeva i/ili relevantnih metabolita, uz primjenu dodatne potvrdne metode prema potrebi.
      Moraju se odrediti i navesti ponovljivost, iskorištenje i granica određivanja, uključujući pojedinačno i srednje iskorištenje. Eksperimentalno se određuje i prijavljuje ukupna relativna standardna devijacija, kao i relativna standardna devijacija za svaku količinu obogaćenja.
      5.   Toksikološke studije i studije metabolizma
      
      
         Uvod
      
      
                  i.
               
               
                  Dostavljene informacije, zajedno s onima dostavljenima za jedno ili više sredstava koja sadrže aktivnu tvar, moraju biti dovoljne da omoguće procjenu opasnosti kojima su izloženi ljudi pri postupanju i primjeni sredstava koja sadrže aktivnu tvar, kao i rizika za ljude koje uzrokuju ostaci sredstava u hrani i vodi. Uz to, dostavljene informacije moraju biti dovoljne za:
                  
                              —
                           
                           
                              odlučivanje o mogućem odobrenju aktivne tvari,
                           
                        
                              —
                           
                           
                              navođenje odgovarajućih uvjeta ili ograničenja vezanih uz odobrenja,
                           
                        
                              —
                           
                           
                              razvrstavanje aktivnih tvari s obzirom na opasnost,
                           
                        
                              —
                           
                           
                              utvrđivanje relevantnog prihvatljivog dnevnog unosa (ADI) za ljude,
                           
                        
                              —
                           
                           
                              utvrđivanje prihvatljive razine izloženosti radnika (AOEL),
                           
                        
                              —
                           
                           
                              navođenje piktograma, oznaka opasnosti, odgovarajućih oznaka upozorenja i oznaka obavijesti u svrhu zaštite ljudi, životinja i okoliša koji moraju biti naznačeni na pakiranju (spremnicima),
                           
                        
                              —
                           
                           
                              određivanje odgovarajućih mjera prve pomoći kao i primjerenih mjera u vezi s dijagnosticiranjem i liječenjem koje se mora primijeniti u slučaju trovanja ljudi, i
                           
                        
                              —
                           
                           
                              procjenu vezanu uz prirodu i opseg rizika za ljude, životinje (vrste koje ljudi obično hrane i drže ili konzumiraju), kao i rizika za druge vrste kralježnjaka koje ne pripadaju ciljnim vrstama.
                           
                        
            
                  ii.
               
               
                  Moraju se istražiti i navesti svi mogući štetni učinci otkriveni tijekom rutinskih toksikoloških istraživanja (uključujući učinke na organe i posebne sustave kao što je imunotoksičnost i neurotoksičnost) te provesti i navesti dodatne studije koje mogu biti potrebne za analizu moguće uključenog mehanizma, utvrditi NOAEL (razine bez zapaženog štetnog učinka) i procijeniti značaj tih učinaka. Moraju se navesti svi raspoložiti biološki podaci i informacije relevantni za ocjenu toksikološkog profila ispitane tvari.
               
            
                  iii.
               
               
                  S obzirom na utjecaj koji nečistoće mogu imati na toksikološko ponašanje, nužno je da se za svaku dostavljenu studiju dostavi i detaljan opis (specifikacija) korištenog materijala, kako je navedeno u točki 1.11. dijela A. Ispitivanja se provode s aktivnom tvari koja po specifikaciji odgovara onoj koja će se upotrebljavati u proizvodnji sredstva koji se odobrava, osim kad je potreban ili dozvoljen radioaktivno obilježeni materijal.
               
            
                  iv.
               
               
                  U slučaju kada se u istraživanjima koristi aktivna tvar proizvedena u laboratoriju ili u sustavu probne proizvodnje, istraživanja se moraju ponoviti s tehničkom aktivnom tvari, osim ako se može dokazati da je pokusni materijal upotrijebljen za potrebe toksikološkog istraživanja i ocjenjivanja u osnovi jednak. U slučaju nesigurnosti treba dostaviti odgovarajuće premošćujuće studije koje će služiti kao osnova za odluku o mogućoj potrebi za ponavljanjem studija.
               
            
                  (v)
               
               
                  U slučaju studija kod kojih se doziranje proteže tijekom određenog razdoblja, doziranje se po mogućnosti vrši iz iste serije aktivne tvari ako njena stabilnost to dopušta.
               
            
                  vi.
               
               
                  Za sve je studije potrebno navesti stvarno postignutu dozu u mg/kg tjelesne mase, kao i u drugim prikladnim mjernim jedinicama. Ako se primjenjuje doziranje putem hrane, pokusni se spoj mora ravnomjerno rasporediti u hrani.
               
            
                  vii.
               
               
                  U slučaju kada kao posljedica metabolizma ili drugih procesa u ili na tretiranom bilju ili kao posljedica prerade tretiranih proizvoda konačni ostatak (kojem će potrošači ili radnici biti izloženi kako je određeno u Prilogu Uredbi (EU) br. 545/2011 točki 7.2.3. dijela A) sadrži tvar koja sama nije aktivna tvar i nije identificiran kao metabolit u sisavcima, moraju se provesti toksikološka istraživanja na tim komponentama konačnog ostatka, osim ako se može dokazati da izloženost potrošača ili radnika tim tvarima ne predstavlja značajan rizik za zdravlje. Toksikokinetičke studije i studije metabolizma vezane uz metabolite i produkte razgradnje provode se jedino ako se nalazi o toksičnosti metabolita ne mogu procijeniti na temelju raspoloživih rezultata o aktivnoj tvari.
               
            
                  viii.
               
               
                  Način istraživanja tvari ovisi o glavnim oblicima izloženosti. U slučajevima kada do izloženosti dolazi uglavnom u plinskoj fazi, primjerenije je provesti inhalacijske, nego oralne studije.
               
            5.1.   Studije o apsorpciji, distribuciji, izlučivanju i metabolizmu kod sisavaca
      
      U ovom su području potrebni samo prilično ograničeni podaci, opisani dolje i ograničeni na jednu pokusnu vrstu (obično štakora). Ti podaci pružaju informacije korisne za osmišljavanje i tumačenje daljnjih ispitivanja toksičnosti. No, mora se zapamtiti da i informacije o razlikama među vrstama mogu biti ključne pri ekstrapolaciji podataka sa životinje na čovjeka, a informacije o prodiranju kroz kožu, apsorpciji, distribuciji, izlučivanju i metabolizmu mogu biti korisne za procjenu rizika za korisnika. Nije moguće navesti detaljne zahtjeve za podatke u svim područjima jer točni zahtjevi ovise o rezultatima dobivenima za svaku pojedinu ispitivanu tvar.
      Cilj istraživanja:
      Istraživanja pružaju dovoljno podataka za:
      
                  —
               
               
                  procjenu brzine apsorpcije i apsorbirane doze,
               
            
                  —
               
               
                  procjenu raspodjele u tkivu te omjer i opseg izlučivanja ispitivane tvari i relevantnih metabolita,
               
            
                  —
               
               
                  utvrđivanje metabolita i metaboličkih putova.
               
            Istražuje se i utjecaj razine doze na ove parametre te jesu li rezultati nakon jednokratne primjene jednaki rezultatima poslije primjene višekratnih doza.
      
         Okolnosti u kojima se zahtijeva ispitivanje
      
      Mora se provesti i podnijeti izvješće o toksikokinetičkom istraživanju na štakorima jednokratnim unosom (oralno) uz najmanje dvije razine doziranja, kao i toksikokinetičko istraživanje na štakorima (oralno) višekratnim unosom iste doze. U pojedinim slučajevima može biti potrebno provesti dodatna istraživanja na drugim vrstama (na primjer, kozama ili pilićima).
      
         Smjernica za istraživanje
      
      Uredba (EZ) br. 440/2008, metoda B 36, toksikokinetika.
      5.2.   Akutna toksičnost
      
      Studije, podaci i informacije koje se moraju dostaviti i ocijeniti moraju biti dovoljni da se na temelju njih mogu utvrditi učinci nakon jednokratne izloženosti aktivnoj tvari, a posebno da se utvrdi ili pokaže:
      
                  —
               
               
                  toksičnost aktivne tvari,
               
            
                  —
               
               
                  vremenski tijek i svojstva učinaka, uz detaljne podatke o promjenama ponašanja i mogućim makroskopskim patološkim nalazima pri obdukciji,
               
            
                  —
               
               
                  ako je moguće, način toksičnog djelovanja, i
               
            
                  —
               
               
                  relativna opasnost povezana s različitim putovima izloženosti.
               
            Dok naglasak mora biti na procjeni uključenih stupnjeva toksičnosti, dobivene informacije moraju omogućiti i razvrstavanje aktivne tvari u skladu s Uredbom (EZ) br. 1272/2008. Podaci dobiveni ispitivanjem akutne toksičnosti posebno su važni za procjenu opasnosti do kojih bi moglo doći u slučaju nesreće.
      5.2.1.   Oralna toksičnost
      
      
         
            Okolnosti u kojima se zahtijeva ispitivanje
         
      
      Uvijek se mora podnijeti izvješće o akutnoj oralnoj toksičnosti aktivne tvari.
      
         
            Smjernica za istraživanje
         
      
      Ispitivanje se mora provesti u skladu s Prilogom Uredbi (EZ) br. 440/2008, metodom B 1 bis ili B 1 ter.
      5.2.2.   Dermalna toksičnost
      
      
         
            Okolnosti u kojima se zahtijeva ispitivanje
         
      
      Uvijek se mora podnijeti izvješće o akutnoj dermalnoj toksičnosti aktivne tvari.
      
         
            Smjernica za istraživanje
         
      
      Istražuju se lokalni i sistemski učinci. Ispitivanje se mora provesti u skladu s Prilogom Uredbi (EZ) br. 440/2008, metodom B 3.
      5.2.3.   Inhalacijska toksičnost
      
      
         
            Okolnosti u kojima se zahtijeva ispitivanje
         
      
      Mora se podnijeti izvješće o inhalacijskoj toksičnosti aktivne tvari ako je aktivna tvar:
      
                  —
               
               
                  plin ili ukapljeni plin,
               
            
                  —
               
               
                  tvar koja se mora koristiti kao fumigant,
               
            
                  —
               
               
                  tvar koja mora biti sadržana u pripravku koji je dimni generator, aerosol ili sredstvo koje oslobađa paru,
               
            
                  —
               
               
                  tvar koja se mora koristiti s uređajima za zamagljivanje,
               
            
                  —
               
               
                  tvar čiji je tlak para > 1 × 10-2 Pa i uključena je u pripravke za primjenu u zatvorenim prostorima, kao što su skladišta ili staklenici,
               
            
                  —
               
               
                  tvar u pripravcima koji su u obliku praha i koji sadrže značajan omjer čestica promjera < 50 μm (maseni udio > 1 %), ili
               
            
                  —
               
               
                  tvar u pripravcima koji se primjenjuju na način koji dovodi do stvaranja značajnog omjera čestica ili kapljica promjera < 50 μm (maseni udio > 1 %).
               
            
         
            Smjernica za istraživanje
         
      
      Ispitivanje se mora provesti u skladu s Prilogom Uredbi (EZ) br. 440/2008, metodom B 2.
      5.2.4.   Test nadražljivosti kože
      
      
         
            Cilj istraživanja
         
      
      Ispitivanjem se utvrđuje mogućnost aktivne tvari da nadražuje kožu i moguća reverzibilnost uočenih učinaka.
      
         
            Okolnosti u kojima se zahtijeva ispitivanje
         
      
      Mora se odrediti nadražljivost kože na aktivnu tvar osim ako postoji vjerojatnost, kao što je navedeno u smjernici za ispitivanje, da dođe do ozbiljnih reakcija na koži ili da se reakcije mogu isključiti.
      
         
            Smjernica za istraživanje
         
      
      Akutno nadraživanje kože mora se provesti u skladu s Prilogom Uredbi (EZ) br. 440/2008, metodom B 4.
      5.2.5.   Test nadražljivosti oka
      
      
         
            Cilj istraživanja
         
      
      Ispitivanjem se utvrđuje mogućnost aktivne tvari da nadražuje oko i moguća reverzibilnost uočenih učinaka.
      
         
            Okolnosti u kojima se zahtijeva ispitivanje
         
      
      Ispitivanja nadraživanja očiju moraju se provesti, osim ako postoji vjerojatnost da dođe do teških posljedica za oči, kao što je navedeno u smjernici za ispitivanje.
      
         
            Smjernice za ispitivanje
         
      
      Akutna nadražljivost očiju mora se utvrditi u skladu s Prilogom Uredbi (EZ) br. 440/2008, metodom B 5.
      5.2.6.   Preosjetljivost kože
      
      
         
            Cilj istraživanja
         
      
      Ispitivanje će omogućiti dovoljno podataka za procjenu mogućeg svojstva aktivne tvari da izazove reakcije preosjetljivosti kože.
      
         
            Okolnosti u kojima se zahtijeva ispitivanje
         
      
      Ispitivanje se uvijek mora provesti, osim ako je već poznato da tvar uzrokuje reakciju preosjetljivosti kože.
      
         
            Smjernica za istraživanje
         
      
      Ispitivanje se mora provesti u skladu s Prilogom Uredbi (EZ) br. 440/2008, metodom B 6.
      5.3.   Kratkotrajna toksičnost
      
      Studije kratkotrajne toksičnosti moraju biti osmišljene tako da osiguraju informacije o količini aktivne tvari koja se u uvjetima istraživanja može tolerirati bez toksičnih učinaka. Takva istraživanja daju korisne podatke o rizicima za one koji postupaju sredstvima koja sadrže aktivnu tvar i koji ih koriste. Istraživanja kratkotrajne toksičnosti ponajprije daju bitan uvid u moguća kumulativna djelovanja aktivne tvari i u rizike za radnike koji bi joj mogli biti visoko izloženi. Uz to, istraživanja kratkotrajne toksičnosti daju podatke potrebne za osmišljavanje testova kronične toksičnosti.
      Studije, podaci i informacije koji se moraju dostaviti i ocijeniti moraju biti dovoljni da se na temelju njih mogu utvrditi učinci nakon ponovljene izloženosti aktivnoj tvari, a posebno da se dodatno utvrdi ili pokaže:
      
                  —
               
               
                  odnos između doze i štetnih učinaka,
               
            
                  —
               
               
                  toksičnost aktivne tvari, uključujući NOAEL, ako je moguće,
               
            
                  —
               
               
                  ciljani organi, prema potrebi,
               
            
                  —
               
               
                  vremenski tijek i značajke učinaka, uz detaljne podatke o promjenama ponašanja i mogućim patološkim nalazima pri obdukciji,
               
            
                  —
               
               
                  posebne toksične učinke i patološke promjene do kojih dolazi,
               
            
                  —
               
               
                  prema potrebi, postojanost i reverzibilnost određenih toksičnih učinaka uočenih nakon prekida doziranja,
               
            
                  —
               
               
                  ako je moguće, način toksičnog djelovanja, i
               
            
                  —
               
               
                  relativna opasnost povezana s različitim putovima izloženosti.
               
            5.3.1.   28-dnevna oralna studija
      
      
         
            Okolnosti u kojima se zahtijeva ispitivanje
         
      
      Iako 28-dnevna istraživanja nisu obvezna, ona mogu biti korisna kao ispitivanje za određivanje raspona. Ako se provode, mora se izvijestiti o njihovim rezultatima jer bi oni mogli biti posebno važni za identifikaciju odgovora prilagodbe koji mogu biti prikriveni u istraživanjima kronične toksičnosti.
      
         
            Smjernica za istraživanje
         
      
      Ispitivanje se mora provesti u skladu s Prilogom Uredbi (EZ) br. 440/2008, metodom B 7.
      5.3.2.   90-dnevno oralno istraživanje
      
      
         
            Okolnosti u kojima se zahtijeva ispitivanje
         
      
      Kratkotrajna oralna toksičnost (90 dana) aktivne tvari za štakora i psa mora se uvijek navesti. Ako postoje dokazi da je pas znatno osjetljiviji i ako će ti podaci vjerojatno biti korisni pri ekstrapolaciji rezultata na čovjeka, tada se mora provesti 12-mjesečna studija toksičnosti na psima te se o rezultatima istraživanja mora podnijeti izvješće.
      
         
            Smjernice za ispitivanje
         
      
      Ispitivanje se mora provesti u skladu s Prilogom Uredbi (EZ) br. 440/2008, metodom B 26 i B 27, za ispitivanje subkronične (90-dnevne) oralne toksičnosti s ponovljenom dozom.
      5.3.3.   Druga ispitivanja
      
      
         
            Okolnosti u kojima se zahtijeva ispitivanje
         
      
      Za procjenu izloženosti korisnika preporučuju se dodatna dermalna istraživanja.
      Za hlapljive tvari (tlak para > 10-2 Pa) potrebna je stručno mišljenje na temelju kojeg će se odlučiti moraju li se provesti kratkotrajne oralne ili inhalacijske studije izloženosti.
      
         
            Smjernice za ispitivanje
         
      
      
                  —
               
               
                  28-dnevna dermalna studija: metoda B 9 u skladu s Prilogom Uredbi (EZ) br. 440/2008, toksičnost (dermalna) kod ponavljane primjene,
               
            
                  —
               
               
                  90-dnevna dermalna studija: metoda B 28 u skladu s Prilogom Uredbi (EZ) br. 440/2008, istraživanje subkronične dermalne toksičnosti,
               
            
                  —
               
               
                  28-dnevna studija inhalacijske toksičnosti: metoda B 8 u skladu s Prilogom Uredbi (EZ) br. 440/2008, toksičnost (inhalacijska) kod ponavljane primjene,
               
            
                  —
               
               
                  90-dnevna studija inhalacijske toksičnosti: metoda B 29 u skladu s Prilogom Uredbi (EZ) br. 440/2008, istraživanje subkronične inhalacijske toksičnosti.
               
            5.4.   Testiranje genotoksičnosti:
      
      
         Cilj istraživanja
      
      Ta su ispitivanja korisna za:
      
                  —
               
               
                  predviđanje genotoksičnog potencijala,
               
            
                  —
               
               
                  ranu identifikaciju genotoksičnih karcinogena,
               
            
                  —
               
               
                  pojašnjenje mehanizma djelovanja nekih karcinogena.
               
            Kako bi se izbjegle reakcije koje su posljedica načina testiranja, pri in vitro ili in vivo testovima za mutagenost, ne smiju se upotrebljavati pretjerano toksične doze. Taj se pristup smatra općom smjernicom. Važno je usvojiti fleksibilan pristup odabirom daljnjih testova ovisnim o tumačenju rezultata dobivenih u svakoj pojedinoj fazi.
      5.4.1.   Istraživanja in vitro
         
      
      
         
            Okolnosti u kojima se zahtijeva ispitivanje
         
      
      Uvijek se moraju provesti in vitro testovi mutagenosti (test genske mutacije na bakterijama, test klastogenosti u stanicama sisavaca i test genske mutacije u stanicama sisavaca).
      
         
            Smjernice za ispitivanje
         
      
      Prihvatljive Smjernica za istraživanje su sljedeće:
      
                  —
               
               
                  Prilog Uredbi (EZ) br. 440/2008, metoda B 13/14 — ispitivanje povratne mutacije na bakterijama,
               
            
                  —
               
               
                  Prilog Uredbi (EZ) br. 440/2008, metoda B 10 — in vitro test kromosomskih aberacija kod sisavaca,
               
            
                  —
               
               
                  Prilog Uredbi (EZ) br. 440/2008, metoda B 17 — in vitro test genskih mutacija stanica sisavaca.
               
            5.4.2.   
            In vivo studije na somatskim stanicama
      
      
         
            Okolnosti u kojima se zahtijeva ispitivanje
         
      
      Ako su svi rezultati in vitro studija negativni, moraju se provesti dodatna ispitivanja uzimajući u obzir i druge raspoložive bitne informacije (uključujući toksikokinetičke, toksikodinamičke i fizikalno-kemijske podatke te podatke o analognim tvarima). Ispitivanje se može provesti in vivo ili in vitro uz uporabu sustava za metaboličku aktivaciju različitog od prethodno korištenih.
      Ako je in vitro citogenetsko ispitivanje pozitivno, mora se provesti in vivo ispitivanje na somatskim stanicama (analiza metafaze u stanicama koštane srži glodavaca ili mikronukleus test u glodavcima).
      Ako je bilo koje in vitro ispitivanje genskih mutacija pozitivno, mora se provesti in vivo ispitivanje kako bi se istražila neprogramirana sinteza DNK ili mišji spot test.
      
         
            Smjernice za istraživanje
         
      
      Prihvatljive su sljedeće smjernice za istraživanje:
      
                  —
               
               
                  Prilog Uredbi (EZ) br. 440/2008, metoda B 12 — in vivo mikronukleus test na eritrocitima sisavaca,
               
            
                  —
               
               
                  Prilog Uredbi (EZ) br. 440/2008, metoda B 24 — test pojave mrlja u miševa,
               
            
                  —
               
               
                  Prilog Uredbi (EZ) br. 440/2008, metoda B 11 — in vivo test kromosomskih aberacija Bone-Marrow u koštanoj srži sisavaca.
               
            5.4.3.   
            In vivo studije na zametnim stanicama
      
      
         
            Okolnosti u kojima se zahtijeva istraživanje
         
      
      Ako je bilo koji rezultat in vivo studija na somatskim stanicama pozitivan, opravdano je izvršiti in vivo ispitivanje učinaka na zametne stanice. Potreba provođenja ovih ispitivanja mora se razmatrati od slučaja do slučaja, uzimajući u obzir informacije o toksikokinetici, primjeni i očekivanoj izloženosti. Prikladnim se ispitivanjima treba istražiti interakcija s DNK (kao što je test dominantno letalne mutacije) kako bi se vidjelo postoji li mogućnost nasljednih učinaka te, po mogućnosti, izvršila njihova kvantitativna procjena. Zbog složenosti kvantitativnih studija, njihovo izvođenje mora biti dobro opravdano.
      5.5.   Dugotrajna toksičnost i karcinogenost
      
      
         Cilj istraživanja
      
      Provedene i dostavljene dugotrajne studije moraju, zajedno s ostalim bitnim podacima i informacijama o aktivnoj tvari, omogućiti utvrđivanje učinaka nakon višekratne izloženosti aktivnoj tvari, a posebno moraju omogućiti:
      
                  —
               
               
                  identifikaciju štetnih učinaka koji su posljedica izloženosti aktivnoj tvari,
               
            
                  —
               
               
                  identifikaciju ciljanih organa, prema potrebi,
               
            
                  —
               
               
                  utvrđivanje odnosa doza-odgovor,
               
            
                  —
               
               
                  identifikaciju promjena uočenih znakova toksičnosti, i
               
            
                  —
               
               
                  utvrđivanje NOAEL.
               
            Na sličan način studije o kancerogenosti, zajedno s ostalim bitnim podacima i informacijama o aktivnoj tvari, moraju omogućiti procjenu opasnosti za ljude nakon višekratne izloženosti aktivnoj tvari, a posebno moraju omogućiti:
      
                  —
               
               
                  identifikaciju karcinogenih učinaka koji su posljedica izloženosti aktivnoj tvari,
               
            
                  —
               
               
                  utvrđivanje specifične vrste prouzročenih tumora i organa na kojima se javljaju,
               
            
                  —
               
               
                  utvrđivanje odnosa doza-odgovor, i
               
            
                  —
               
               
                  identifikaciju najviše doze koja ne izaziva štetne učinke (granična doza) kod negenotoksičnih karcinogena.
               
            
         Okolnosti u kojima se zahtijeva istraživanje
      
      Dugotrajna toksičnost i karcinogenost moraju se utvrditi za sve aktivne tvari. Ako se u iznimnim okolnostima utvrdi da takvo testiranje nije potrebno, ta tvrdnja mora biti potpuno obrazložena; npr. ako toksikokinetički podaci pokažu da do apsorpcije aktivne tvari ne dolazi iz crijeva, kroz kožu ili putem dišnog sustava.
      
         Uvjeti istraživanja
      
      Studije dugotrajne oralne toksičnosti i karcinogenosti aktivne tvari (2 godine) moraju se vršiti na štakorima kao pokusnoj vrsti; te se studije mogu kombinirati.
      Pokusna vrsta za studije karcinogenosti aktivne tvari moraju biti miševi.
      Ako se za karcinogenost predlaže mehanizam koji nije genotoksičan, mora se dostaviti obrazloženje utemeljeno na dokazima i potkrijepljeno podacima dobivenim tijekom istraživanja, uključujući i podatke potrebne za razjašnjenje mogućeg mehanizma djelovanja.
      Dok istodobno kontrolni podaci predstavljaju standardne referentne točke za reakcije na tretman, pri tumačenju određenih studija karcinogenosti mogu pomoći i kontrolni podaci iz drugih prethodno izvršenih pokusa. Ako se dostave, kontrolni podaci iz drugih prethodno obavljenih pokusa odnose se na istu vrstu i soj, održavaju se u sličnim uvjetima i dobiveni su u istraživanjima obavljenima u isto vrijeme. Informacije o kontrolnim podacima iz drugih prethodno obavljenih pokusa moraju uključivati:
      
                  —
               
               
                  identifikaciju vrste i soja, ime dobavljača, specifični izvor istraživanih životinja ako dobavljač ima više lokacija,
               
            
                  —
               
               
                  naziv laboratorija i vrijeme provođenja studije,
               
            
                  —
               
               
                  opis općih uvjeta u kojima su se životinje držale, uključujući vrstu i ako je moguće, količinu konzumirane hrane,
               
            
                  —
               
               
                  približnu dob kontrolnih životinja izraženu u danima, na početku istraživanja i u vrijeme usmrćivanja ili uginuća,
               
            
                  —
               
               
                  opis uzorka smrtnosti kontrolne grupe koji je opažen tijekom ili na kraju istraživanja te druga primjerena promatranja (npr. bolesti, infekcije),
               
            
                  —
               
               
                  naziv laboratorija i imena znanstvenika odgovornih za prikupljanje i tumačenje patoloških podataka dobivenih istraživanjem, i
               
            
                  —
               
               
                  izjavu o prirodi tumora kombiniranih kako bi se dobili podaci o učestalosti.
               
            Ispitane doze, uključujući najveću ispitanu dozu, moraju se odabrati na temelju rezultata kratkotrajnih istraživanja i na temelju podataka o metabolizmu i toksikokinetici kada su u vrijeme planiranja studija dostupni. Najveća doza pri studiji karcinogenosti izaziva znakove najmanje toksičnosti, kao što je blago smanjenje prirasta tjelesne mase (manje od 10 %), bez nekroze tkiva ili zasićenosti metabolizma i bez bitnog utjecaja na normalni životni vijek zbog drugih učinaka osim tumora. Ako se dugotrajna studija toksičnosti provodi odvojeno, najveća doza mora biti tolika da izazove nedvojbene znakove toksičnosti, a da ne uzrokuje pretjeranu smrtnost. Veće doze koje uzrokuju pretjeranu toksičnost ne smatraju se relevantnima za procjenu koju treba napraviti.
      Pri prikupljanju podataka i sastavljanju izvješća učestalosti pojave benignih i malignih tumora ne smiju se kombinirati, osim ako postoji jasni dokaz da benigni tumori s vremenom postaju maligni. Isto tako, u izvješćima se ne smiju kombinirati različiti, nepovezani tumori, bilo benigni ili maligni, koji se javljaju u istom organu. Kako bi se izbjegle nejasnoće, kod naziva tumora i u izvješćima o njima treba se koristiti terminologija koju je razvilo Američko društvo toksikoloških patologa (9) (American Society of Toxicologic Pathologists) ili Hanoverski registar tumora (Hannover Tumour Registry) (RENI). Mora se navesti sustav koji se upotrebljava.
      Od ključne je važnosti da biološki materijal odabran za histopatološko ispitivanje uključuje materijal odabran za davanje dodatnih informacija o lezijama utvrđenim tijekom makroskopskog patološkog pregleda. Posebne histološke metode (bojenje), histokemijske tehnike i istraživanje elektronskim mikroskopom moraju se provesti i o njima podnijeti izvješće ako su bitne za objašnjenje mehanizma djelovanja i ako su dostupne.
      
         Smjernica za istraživanje
      
      Istraživanja se provode u skladu s Prilogom Uredbi (EZ) br. 440/2008, metodom B 30 (test kronične toksičnosti), metodom B 32 (test karcinogenosti) ili metodom B 33 (kombinirani test kronične toksičnosti/karcinogenosti).
      5.6.   Reproduktivna toksičnost
      
      Dva su glavna tipa štetnih učinaka na reprodukciju:
      
                  —
               
               
                  poremećaj muške ili ženske plodnosti, i
               
            
                  —
               
               
                  utjecaj na normalan razvoj potomstva (razvojna toksičnost).
               
            Moraju se istražiti i navesti mogući učinci na sve aspekte reproduktivne fiziologije kod muških i ženskih jedinki, kao i moguće učinke na prenatalni i postnatalni razvoj. Ako se u izvanrednim okolnostima tvrdi da je takvo testiranje nepotrebno, ta se tvrdnja mora u potpunosti opravdati.
      Dok istodobni kontrolni podaci predstavljaju standardnu referentnu točku za reakcije na tretman, pri tumačenju određenih studija o reproduktivnoj toksičnosti mogu pomoći i kontrolni podaci iz drugih prethodno obavljenih pokusa. Ako se dostave, kontrolni podaci iz drugih prethodno obavljenih pokusa moraju se odnositi na istu vrstu i soj, biti održavani u sličnim uvjetima i dobiveni u istraživanjima obavljenima u isto vrijeme. Informacije o kontrolnim podacima iz drugih prethodno provedenih pokusa moraju uključivati:
      
                  —
               
               
                  identifikaciju vrste i soja, ime dobavljača, specifični izvor istraživanih životinja ako dobavljač ima više od jednog zemljopisnog mjesta,
               
            
                  —
               
               
                  naziv laboratorija i datume provođenja studije,
               
            
                  —
               
               
                  opis općih uvjeta u kojima su se životinje držale, uključujući vrstu i, ako je moguće, količinu konzumirane hrane,
               
            
                  —
               
               
                  približnu dob kontrolnih životinja izraženu u danima, na početku istraživanja i u vrijeme usmrćivanja ili uginuća,
               
            
                  —
               
               
                  opis uzorka smrtnosti kontrolne grupe koji je opažen tijekom ili na kraju istraživanja te druga važna opažanja (npr. bolesti, infekcije), i
               
            
                  —
               
               
                  naziv laboratorija i imena znanstvenika odgovornog za prikupljanje i tumačenje toksikoloških podataka dobivenih istraživanjem.
               
            5.6.1.   Multigeneracijske studije
      
      
         
            Cilj istraživanja
         
      
      Navedene studije, zajedno s ostalim bitnim podacima i informacijama o aktivnoj tvari, moraju omogućiti utvrđivanje učinaka za reprodukciju nakon višekratne izloženosti aktivnoj tvari, a posebno moraju omogućiti:
      
                  —
               
               
                  utvrđivanje izravnih i neizravnih učinaka na reprodukciju koji proizlaze iz izloženosti aktivnoj tvari,
               
            
                  —
               
               
                  utvrđivanje svakog povećanja općih toksičnih učinaka (zapaženih tijekom testiranja kratkoročne toksičnosti i testiranja kronične toksičnosti),
               
            
                  —
               
               
                  utvrđivanje odnosa doza-odgovor,
               
            
                  —
               
               
                  utvrđivanje promjena u uočenim znakovima toksičnosti, i
               
            
                  —
               
               
                  utvrđivanje NOAEL.
               
            
         
            Okolnosti u kojima se zahtijeva istraživanje
         
      
      Uvijek se mora podnijeti izvješće o studiji reproduktivne toksičnosti na najmanje dvjema generacijama štakora.
      
         
            Smjernica za istraživanje
         
      
      Ispitivanja se moraju provesti u skladu s Prilogom Uredbi (EZ) br. 440/2008, metodom B 35, test reproduktivne toksičnosti na dvjema generacijama. Uz to se mora podnijeti izvješće o masi reproduktivnih organa.
      
         
            Dodatne studije
         
      
      Kada je to potrebno za bolje tumačenje učinaka na reprodukciju i ako ti podaci još nisu dostupni, dodatne bi studije mogle biti potrebne kako bi se dobile informacije o sljedećem:
      
                  —
               
               
                  odvojene studije za mužjake i ženke,
               
            
                  —
               
               
                  3-segmentni modeli istraživanja,
               
            
                  —
               
               
                  studije dominantne smrtnosti za plodnost mužjaka,
               
            
                  —
               
               
                  unakrsno parenje tretiranih mužjaka i netretiranih ženki i obrnuto,
               
            
                  —
               
               
                  učinci na spermatogenezu,
               
            
                  —
               
               
                  učinci na oogenezu,
               
            
                  —
               
               
                  motilitet, pokretljivost i morfologija spermija, i
               
            
                  —
               
               
                  istraživanje hormonske aktivnosti.
               
            5.6.2.   Studije razvojne toksičnosti
      
      
         
            Cilj istraživanja
         
      
      Navedene studije, zajedno s ostalim bitnim podacima i informacijama o aktivnoj tvari, moraju biti dovoljne da omoguće procjenu učinaka na razvoj zametka i ploda nakon višekratne izloženosti aktivnoj tvari, a posebno moraju omogućiti:
      
                  —
               
               
                  utvrđivanje izravnih i neizravnih učinaka na razvoj zametka i ploda koji proizlaze iz izloženosti aktivnoj tvari,
               
            
                  —
               
               
                  utvrđivanje svih oblika toksičnosti aktivne tvari kod majke,
               
            
                  —
               
               
                  određivanje odnosa doza-odgovor kod ženke i potomstva,
               
            
                  —
               
               
                  utvrđivanje promjena u uočenim znakovima toksičnosti, i
               
            
                  —
               
               
                  utvrđivanje NOAEL.
               
            Nadalje, testovi moraju pružiti dodatne podatke o svakom povećanju općih toksičnih učinaka kod bređih životinja.
      
         
            Okolnosti u kojima se zahtijeva istraživanje
         
      
      Ispitivanja se uvijek moraju provesti.
      
         
            Uvjeti istraživanja
         
      
      Razvojna toksičnost mora se odrediti i kod štakora i kod kunića oralnim putem. Podaci o malformacijama i varijacijama daju se odvojeno. U izvješću se navodi pojmovnik i načela dijagnosticiranja malformacija i varijacija.
      
         
            Smjernica za istraživanje
         
      
      Ispitivanja se moraju provesti u skladu s Prilogom Uredbi (EZ) br. 440/2008, metodom B 31, studija prenatalne razvojne toksičnosti.
      5.7.   Studije o odgođenoj neurotoksičnosti
      
      
         Cilj istraživanja
      
      Testom se mora dobiti dovoljno podataka kako bi se moglo procijeniti bi li aktivna tvar mogla izazvati odgođenu neurotoksičnost nakon akutne izloženosti.
      
         Okolnosti u kojima se zahtijeva istraživanje
      
      Ova se istraživanja provode za tvari čija je struktura slična ili srodna strukturi tvari koje mogu izazvati odgođenu neurotoksičnost, kao što su organofosfati.
      
         Smjernice za ispitivanje
      
      Ispitivanje se provodi u skladu s OECD smjernicom 418.
      5.8.   Ostale toksikološke studije
      
      5.8.1.   Studije toksičnosti metabolita navedene su u točki vii. u uvodu.
      
      Obično se ne zahtijevaju dodatne studije koje se ne odnose na aktivnu tvar.
      Odluke o potrebi dodatnih studija donose se od slučaja do slučaja.
      5.8.2.   Dodatne studije o aktivnoj tvari
      
      U određenim slučajevima može biti potrebno provesti dodatne studije kako bi se bolje razjasnili uočeni učinci. Te studije mogu uključivati:
      
                  —
               
               
                  studije apsorpcije, raspodjele, izlučivanja i metabolizma,
               
            
                  —
               
               
                  studije neurotoksičnog učinka,
               
            
                  —
               
               
                  studije imunotoksičnih učinaka,
               
            
                  —
               
               
                  studije o drugim načinima primjene.
               
            Odluke o potrebi dodatnih studija moraju se donositi se od slučaja do slučaja, uzimajući u obzir rezultate raspoloživih toksikoloških studija i studija metabolizma te najvažnije putove izloženosti.
      Tražene studije moraju biti osmišljene za svaki slučaj posebno, s obzirom na posebne parametre koji se moraju istražiti i ciljeve koji se moraju postići.
      5.9.   Zdravstveni podaci
      
      Praktični se podaci i informacije važne za prepoznavanje simptoma trovanja, kao i podaci i informacije o učinkovitosti prve pomoći i terapijskih mjera, moraju podnijeti kad god su dostupni i ne dovodeći u pitanje odredbe članka 10. Direktive Vijeća 98/24/EZ (10). Dostavljaju se određenije reference na farmakološka istraživanja izvršena na životinjama, a koja se odnose na protuotrove i farmakološku sigurnost. Prema potrebi se mora istražiti i navesti učinkovitost mogućih protuotrova.
      Ako su dostupni i zadovoljavajuće kakvoće, odgovarajući podaci i informacije o učincima izloženosti ljudi posebno su korisni kod potvrđivanja valjanosti ekstrapolacija i zaključaka u pogledu ciljanih organa, odnosa doza-odgovor i reverzibilnosti toksičnih učinaka. Takvi se podaci mogu dobiti na temelju slučajne ili profesionalne izloženosti.
      5.9.1.   Zdravstveni nadzor osoblja u proizvodnji
      
      Moraju se dostaviti izvješća o programima zdravstvenog nadzora osoblja, potkrijepljena detaljnim informacijama o vrsti programa, o izloženosti aktivnoj tvari i izloženosti drugim kemikalijama. Izvješća, tamo gdje je to tehnički izvedivo, uključuju podatke relevantne za mehanizam djelovanja aktivne tvari. Ta izvješća uključuju podatke o osobama koje su izložene u proizvodnim pogonima ili nakon primjene aktivne tvari (npr. u ispitivanjima učinkovitosti), ako su ti podaci dostupni.
      Moraju se dostaviti dostupni podaci o preosjetljivosti, uključujući alergijske reakcije kod radnika i drugih osoba izloženih aktivnoj tvari te, prema potrebi, uključiti detalje o svakoj pojavi preosjetljivosti. Dostavljene bi informacije trebale uključivati detalje o učestalosti, razini i trajanju izloženosti, uočene simptome i druge odgovarajuće kliničke podatke.
      5.9.2.   Izravno opažanje, npr. klinički slučajevi i slučajevi otrovanja
      
      Moraju se dostaviti raspoloživa izvješća iz objavljene literature koja se odnose na kliničke slučajeve i slučajeve otrovanja, ako su iz recenziranih stručnih časopisa ili službenih izvješća, zajedno s izvješćima o svim dodatnim studijama. Ta izvješća moraju sadržavati potpuni opis vrste, razine i trajanja izloženosti, kao i uočene kliničke simptome, primijenjene mjere prve pomoći i liječenja te izvršena mjerenja i opažanja. Informacije iz sažetaka i kratkih pregleda ne uzimaju se u obzir.
      U slučaju kada sadrži dovoljno detalja, ova dokumentacija može biti posebno korisna kod potvrđivanja valjanosti ekstrapolacije podataka sa životinje na čovjeka i pri utvrđivanju neočekivanih štetnih učinaka specifičnih za ljude.
      5.9.3.   Promatranja izloženosti stanovništva i epidemiološke studije, prema potrebi
      
      Epidemiološke studije su od posebne važnosti i moraju se dostaviti, ako su dostupne, biti potkrijepljene podacima o stupnju i trajanju izloženosti te provedene u skladu s priznatim standardima (11).
      5.9.4.   Dijagnoze otrovanja (određivanje aktivne tvari, metaboliti), posebni znakovi otrovanja, klinički testovi
      
      Mora se, kada je dostupan, dostaviti detaljan opis kliničkih znakova i simptoma otrovanja, uključujući rane znakove i simptome te detaljne podatke o kliničkim istraživanjima korisnim u dijagnostičke svrhe te uključiti detaljne podatke o vremenskim razmacima unosa, izloženosti preko kože ili udisanja različitih količina aktivne tvari.
      5.9.5.   Predloženo liječenje: mjere prve pomoći, protuotrovi i liječenje
      
      Moraju se osigurati mjere prve pomoći koje treba primijeniti u slučaju otrovanja (stvarnog ili sumnje na otrovanje) i u slučaju dodira s očima.
      Detaljno se moraju opisati načini liječenja u slučaju otrovanja ili dodira s očima, uključujući i uporabu protuotrova, ako su dostupni. Prema potrebi se moraju dostaviti informacije o učinkovitosti alternativnih načina liječenja temeljene na praktičnom iskustvu, ako ono postoji i dostupno je, a u ostalim slučajevima na temelju teorije. Moraju se opisati kontraindikacije povezane s određenim načinima liječenja, posebno one koje se odnose na „opće zdravstvene probleme” i stanja.
      5.9.6.   Očekivani učinci otrovanja
      
      Ako su poznati, moraju se opisati očekivani učinci otrovanja i njihovo trajanje, uključujući i utjecaj:
      
                  —
               
               
                  vrste, stupnja i trajanja izloženosti ili unosa, i
               
            
                  —
               
               
                  različitih razdoblja između izloženosti ili unosa i početka liječenja.
               
            5.10.   Sažetak toksičnosti u slučaju sisavaca te sveobuhvatno vrednovanje
      
      Mora se dostaviti sažetak svih podataka i informacija iz stavaka od 5.1. do 5.10., uključujući detaljnu i kritičku ocjenu tih podataka u kontekstu odgovarajućih mjerila i smjernica za ocjenjivanje i odlučivanje, s posebnim osvrtom na moguće ili stvarne rizike za ljude i životinje te na opseg, kakvoću i pouzdanost baze podataka.
      Prema potrebi, s obzirom na nalaze vezane uz analitički profil serija aktivne tvari (točka 1.11.) i svih provedenih premošćujućih istraživanja (točka iv. uvoda odjeljka 5.), mora se dokazati relevantnost podataka dostavljenih za procjenu toksikološkog profila tehničke aktivne tvari.
      Na temelju ocjene baze podataka i relevantnih mjerila i smjernica za odlučivanje, mora se dostaviti obrazloženje za predložene vrijednosti NOAEL za svako relevantno istraživanje.
      Na temelju tih podataka moraju se dostaviti znanstveno utemeljeni prijedlozi za utvrđivanje prihvatljivih dnevnih unosa i prihvatljive razine izloženosti korisnika za aktivne tvari.
      6.   Ostaci u ili na tretiranim proizvodima, hrani i hrani za životinje
      
      
         Uvod
      
      
                  i.
               
               
                  Dostavljene informacije, zajedno s onima dostavljenima za jedno ili više pripravaka koja sadrže aktivnu tvar, moraju biti dovoljne za procjenu rizika kojem su izloženi ljudi, a koji proizlaze iz ostataka aktivne tvari i relevantnih metabolita, produkata razgradnje i reakcije koji ostaju u hrani. Uz to, dostavljene informacije moraju biti dovoljne za:
                  
                              —
                           
                           
                              odlučivanje o mogućem odobrenju aktivne tvari,
                           
                        
                              —
                           
                           
                              navođenje odgovarajućih uvjeta ili ograničenja vezanih uz odobrenja.
                           
                        
            
                  ii.
               
               
                  Mora se dostaviti detaljan opis (specifikaciju) upotrijebljenog materijala kako je predviđeno u točki 1.11.
               
            
                  iii.
               
               
                  Studije se provode u skladu s EU smjernicama za dobivanje podataka vezanih uz ostatke (12).
               
            
                  iv.
               
               
                  Prema potrebi se podaci analiziraju odgovarajućim statističkim metodama. Podnosi se izvješće o detaljnim podacima statističke analize.
               
            
                  v.
               
               
                  Stabilnost ostataka tijekom skladištenja.
                  Može biti potrebno istražiti stabilnost ostataka tijekom skladištenja. Uzorci se zamrzavaju u roku 24 sata nakon uzorkovanja, a osim ako spoj nije poznat kao hlapiv ili nestabilan, podaci obično nisu potrebni za uzorke koji su ekstrahirani i analizirani u roku 30 dana od uzorkovanja (6 mjeseci nakon uzorkovanja ako je aktivna tvar radioaktivno obilježena).
                  Istraživanja s tvarima koje nisu radioaktivno obilježene provode se pomoću reprezentativnih supstrata i poželjno je da to bude na uzorcima koji sadrže ostatke a koji su uzeti s tretiranih usjeva ili životinja. Ako to nije moguće, u alikvote pripremljenih kontrolnih uzoraka dodaje se poznata količina kemikalije prije skladištenja u normalnim uvjetima skladištenja.
                  Ako tijekom skladištenja dolazi do značajne razgradnje (više od 30 %), može biti potrebno promijeniti uvjete skladištenja ili ne skladištiti uzorke prije analize i ponoviti istraživanja ako su uvjeti skladištenja bili nezadovoljavajući.
                  Moraju se dostaviti detaljne informacije o pripremanju uzoraka i o uvjetima skladištenja uzoraka i ekstrakata (temperatura i trajanje). U slučaju da uzorci nisu analizirani u roku od 24 sata nakon ekstrakcije, moraju se dostaviti podaci o stabilnosti skladištenja pomoću ekstrakta uzorka.
               
            6.1.   Metabolizam, raspodjela i izražavanje ostatka u bilju
      
      
         Cilj istraživanja
      
      Ciljevi ovih istraživanja su sljedeći:
      
                  —
               
               
                  omogućiti procjenu ukupnih konačnih ostataka u odgovarajućem dijelu kultura tijekom berbe nakon predložene obrade,
               
            
                  —
               
               
                  utvrditi glavne komponente ukupnog konačnog ostatka,
               
            
                  —
               
               
                  pokazati raspodjelu ostataka u pojedinim dijelovima usjeva,
               
            
                  —
               
               
                  brojčano odrediti glavne komponente ostatka te utvrditi učinkovitost postupaka ekstrakcije za te komponente,
               
            
                  —
               
               
                  odlučiti kako će se ostatak odrediti i iskazivati.
               
            
         Okolnosti u kojima se zahtijeva istraživanje
      
      Ove se studije moraju uvijek provesti, osim ako se može dokazati da nema ostataka u bilju/biljnim proizvodima koji se upotrebljavaju za prehranu ljudi ili životinja.
      
         Uvjeti istraživanja
      
      Istraživanja metabolizma moraju obuhvaćati kulture ili vrste kultura na kojima bi se koristila sredstva za zaštitu bilja koja sadrže predmetnu aktivnu tvar. Ako je predviđeno široko područje primjene na različitim vrstama kultura ili plodovima dotičnih kultura, studije se moraju provesti na najmanje tri kulture, osim ako se može dokazati da neće doći do pojave drukčijeg metabolizma. Ako je predviđena primjena na različitim vrstama kultura, studije moraju biti reprezentativne za odgovarajuće kategorije. U tu se svrhu može smatrati da se kulture razvrstavaju u jednu od pet kategorija: korjenasto povrće, lisnato povrće, voće, mahunarke, uljarice i žitarice. Ako su na raspolaganju studije o kulturama iz tri od navedenih kategorija i ako rezultati pokazuju da je put razgradnje za sve tri kategorije sličan, dodatna istraživanja nije potrebno provesti osim ako se može očekivati pojava drukčijeg metabolizma. Istraživanja metabolizma moraju uzeti u obzir i različita svojstva aktivne tvari i predviđeni način primjene.
      Mora se dostaviti ocjena rezultata različitih studija o mjestu i putu apsorpcije aktivne tvari (npr. preko lišća ili korijenja) te raspodjele ostataka između odgovarajućih dijelova usjeva u trenutku berbe (s posebnim naglaskom na dijelove jestive za ljude ili životinje). Mora se obrazložiti ako kultura ne apsorbira aktivnu tvar ili relevantne metabolite. Informacije o načinu djelovanja i fizikalno-kemijskim svojstvima aktivne tvari mogu biti od pomoći pri procjeni podataka dobivenih tijekom pokusa.
      6.2.   Metabolizam, raspodjela i izražavanje ostatka u domaćim životinjama
      
      
         Cilj istraživanja
      
      Ciljevi ovih ispitivanja su sljedeći:
      
                  —
               
               
                  utvrditi glavne komponente ukupnog konačnog ostatka u jestivim proizvodima životinjskog podrijetla,
               
            
                  —
               
               
                  količinski odrediti brzinu razgradnje i izlučivanja ukupnog ostatka u određenim proizvodima životinjskog podrijetla (mlijeku ili jajima) te u izlučevinama,
               
            
                  —
               
               
                  pokazati raspodjelu ostataka između odgovarajućih jestivih proizvoda životinjskog podrijetla,
               
            
                  —
               
               
                  brojčano odrediti glavne komponente ostatka te pokazati učinkovitost postupaka ekstrakcije za te komponente,
               
            
                  —
               
               
                  dobiti podatke na temelju kojih se može odlučiti o potrebi studija o hranidbi domaćih životinja u skladu s točkom 6.4.,
               
            
                  —
               
               
                  odlučiti kako će se ostatak odrediti i iskazivati.
               
            
         Okolnosti u kojima se zahtijeva istraživanje
      
      Istraživanja metabolizma na životinjama kao što su preživači u laktaciji (npr. koze ili krave) ili perad-nesilice treba provesti jedino ako primjena pesticida može dovesti do značajnih ostataka u stočnoj hrani (≥ 0,1 mg/kg cjelodnevne prehrane, osim u posebnim slučajevima, npr. kad se aktivna tvar nakuplja). U slučaju kada se pokaže da su metabolički putovi kod štakora znatno drukčiji nego kod preživača, istraživanje se mora provesti na svinji, osim ako očekivani unos kod svinja nije značajan.
      6.3.   Pokusi na ostacima
      
      
         Cilj istraživanja
      
      Ciljevi ovih ispitivanja su sljedeći:
      
                  —
               
               
                  brojčano odrediti najveće moguće razine ostataka na tretiranim kulturama u trenutku berbe ili otpreme iz skladišta u skladu s predloženom dobrom poljoprivrednom praksom (DPP), i
               
            
                  —
               
               
                  odrediti, kada je to primjereno, dinamiku opadanja ostataka sredstva za zaštitu bilja.
               
            
         Okolnosti u kojima se zahtijeva istraživanje
      
      Te se studije obvezno provode ako će se sredstvo za zaštitu bilja primjenjivati na bilju ili biljnim proizvodima koji se koriste za prehranu ljudi ili životinja ili ako bi to bilje moglo apsorbirati ostatke iz tla ili drugih supstrata, osim u slučaju kada je rezultate moguće ekstrapolirati iz podataka o drugim kulturama.
      Podaci ispitivanja ostataka dostavljaju se u dokumentaciji za one namjene sredstva za zaštitu bilja za koje se traži odobrenje u trenutku podnošenja dokumentacije za odobrenje aktivne tvari.
      
         Uvjeti istraživanja
      
      Kontrolirana ispitivanja odgovaraju predloženom DPP-u. Uvjeti istraživajna moraju uzeti u obzir najveće koncentracije ostataka do kojih bi moglo doći (npr. najveći broj predloženih primjena, uporaba najveće predviđene količine, najkraća razdoblja prije berbe, najkraća razdoblja zabrane uporabe ili skladištenja), ali moraju i dalje predstavljati najgore moguće uvjete u kojima će se aktivna tvar primjenjivati.
      Mora se pribaviti i dostaviti dovoljno podataka kako bi se potvrdilo da utvrđeni obrasci važe za regije i raspon uvjeta koji se mogu očekivati u dotičnim regijama u kojima će se preporučiti upotreba tog sredstva.
      Prilikom utvrđivanja programa kontroliranog ispitivanja, obično se uzimaju u obzir čimbenici kao što su klimatske razlike između područja proizvodnje, razlike u načinima proizvodnje (npr. na otvorenom ili u staklenicima), godišnja doba proizvodnje, vrsta formulacija, itd.
      Općenito, kako bi se dobio niz usporedivih uvjeta, ispitivanja se provode tijekom najmanje dvije sezone rasta. Sve se iznimke u potpunosti opravdavaju.
      Teško je odrediti točan broj potrebnih ispitivanja prije prethodne procjene rezultata ispitivanja. Minimalni zahtjevi za podatke primjenjuju se jedino ako se može ustanoviti usporedivost između područja proizvodnje, npr. u pogledu klime, načina proizvodnje i razdoblja rasta, itd. Uz pretpostavku da su sve ostale varijable (klima, itd.) usporedive, za glavne je kulture potrebno najmanje osam ispitivanja reprezentativnih za predloženo područja rasta. Za manje kulture su obično potrebna četiri ispitivanja reprezentativna za predložena područje rasta.
      Zbog veće razine homogenosti svojstvene ostacima koji se javljaju kao rezultat tretmana nakon berbe ili na zaštićenim kulturama, bit će prihvatljiva i ispitivanja iz jednog razdoblja rasta. Za tretmane nakon berbe su u načelu potrebna najmanje četiri ispitivanja izvedena po mogućnosti na različitim lokacijama s različitim kultivarima. Mora se provesti serija ispitivanja za svaki način primjene i vrstu skladištenja, osim ako se jasno može utvrditi najgora situacija u pogledu ostataka.
      Broj studija koje treba provesti po razdoblju rasta može se smanjiti ako se može dokazati da će razina ostataka u bilju/biljnim proizvodima biti niža od granice određivanja.
      U slučaju kada je u trenutku primjene prisutan značajan dio kulture namijenjene konzumaciji, polovica navedenih kontroliranih ispitivanja uključuje podatke o utjecaju vremena na razinu prisutnog ostatka (studije o dinamici opadanja ostataka), osim ako se može dokazati da primjena sredstva nema utjecaja na tu kulturu namijenjenu konzumaciji u predloženim uvjetima uporabe.
      6.4.   Studije ostataka hranidbom domaćih životinja
      
      
         Cilj istraživanja
      
      Cilj je ovih studija odrediti ostatke u proizvodima životinjskog podrijetla koji su posljedica ostataka u stočnoj hrani ili krmnom bilju.
      
         Okolnosti u kojima se zahtijeva istraživanje
      
      Studije o hranidbi potrebne su samo:
      
                  —
               
               
                  ako se u bilju ili dijelovima bilja (npr. odrezanim dijelovima, otpadu) kojima se hrane životinje pojavljuju značajne količine ostataka (≥ 0,1 mg/kg ukupno konzumirane hrane, osim u posebnim slučajevima, npr. kad se aktivne tvari nakupljaju), i
               
            
                  —
               
               
                  ako studije o metabolizmu pokazuju da u bilo kojem jestivom životinjskom tkivu mogu biti prisutne značajne količine ostataka (0,01 mg/kg ili iznad granice određivanja ako je ona veća od 0,01 mg/kg), uzimajući u obzir razinu ostataka u potencijalnoj stočnoj hrani dobivenoj nakon jednog obroka.
               
            Ako je potrebno, podnose se odvojene studije hranjenja za preživače u laktaciji i/ili za perad-nesilice. Ako se iz studija o metabolizmu podnesenih u skladu s točkom 6.2. čini da se metabolički putovi kod svinja znatno razlikuju od onih u preživača, mora se provesti istraživanje hranidbe na svinjama, osim ako očekivani unos kod svinja nije značajan.
      
         Uvjeti istraživanja
      
      Općenito, hrana se daje u tri doze (očekivana razina ostatka, tri do pet puta i 10 puta veća razina od očekivane razine ostatka). Pri utvrđivanju pojedinačne doze mora se sastaviti teoretski obrok hrane.
      6.5.   Učinci industrijske prerade i/ili domaće pripreme
      
      
         Okolnosti u kojima se zahtijeva istraživanje
      
      Odluka o tome treba li provesti studije o preradi ovisi o:
      
                  —
               
               
                  važnosti prerađenog proizvoda u prehrani ljudi ili životinja,
               
            
                  —
               
               
                  razini ostatka u biljci ili biljnom proizvodu koji se mora preraditi,
               
            
                  —
               
               
                  fizikalno-kemijskim svojstvima aktivne tvari ili relevantnih metabolita, i
               
            
                  —
               
               
                  mogućnosti da se nakon prerade bilja ili biljnih proizvoda naiđe na produkte razgradnje od toksikološkog značaja.
               
            Studije o preradi obično nisu potrebne ako u bilju ili biljnom proizvodu koji će se prerađivati nema značajnih ili analitički odredivih ostataka ili ako je ukupni teoretski najveći dnevni unos manji od 10 % prihvatljivog dnevnog unosa. Osim toga, studije o preradi obično nisu potrebne za bilje ili biljne proizvode koji se uglavnom jedu sirovi, osim onih koji imaju nejestive dijelove, kao što su citrusi, banane ili kivi za koje se mogu zahtijevati podaci o raspodjeli ostatka u kori ili mesu ploda.
      Izraz „značajni ostaci” općenito se odnosi na ostatke iznad 0,1 mg/kg. Ako pesticid ima visoku akutnu toksičnost i/ili niski PDU, mora se razmotriti provođenje studija za odredive ostatke ispod 0,1 mg/kg.
      Studije o učincima na vrstu ostatka obično nisu potrebne ako se primjenjuju samo jednostavne fizičke radnje kao što su pranje, rezanje ili tiještenje (koje ne uključuju promjenu temperature bilja ili biljnog proizvoda).
      6.5.1.   Učinci na vrstu ostatka
      
      
         
            Cilj istraživanja
         
      
      Cilj je ovih studija utvrditi nastaju li tijekom prerade produkti razgradnje ili reakcije iz ostataka u sirovim proizvodima koji bi mogli zahtijevati odvojenu procjenu rizika.
      
         
            Uvjeti istraživanja
         
      
      Skup reprezentativnih situacija hidrolize istražuje se, ako je potrebno, simuliranjem relevantnih postupaka prerade ovisno o razini i kemijskoj prirodi ostataka u sirovinama. Osim hidrolize bi moglo biti potrebno istražiti i učinke drugih postupaka ako svojstva aktivne tvari ili metabolita ukazuju da bi, kao posljedica tih postupaka, mogli nastati toksikološki značajni produkti razgradnje. Studije se obično provode s radioaktivno obilježenim oblikom aktivne tvari.
      6.5.2.   Učinci na razinu ostataka
      
      
         
            Cilj istraživanja
         
      
      Glavni ciljevi ovih studija su sljedeći:
      
                  —
               
               
                  utvrditi količinsku raspodjelu ostataka u raznim međuproizvodima i krajnjim proizvodima te procijeniti faktore prijenosa,
               
            
                  —
               
               
                  omogućiti realniju procjenu unosa ostataka preko hrane.
               
            
         
            Uvjeti istraživanja
         
      
      Studije o preradi predstavljaju pripremu u domaćinstvu i/ili stvarnu industrijsku preradu.
      U prvom je redu obično potrebno samo provesti temeljni skup „bilančnih studija”, koje predstavljaju zajedničke procese relevantne za bilje i biljne proizvode koji sadrže značajne ostatke. Za odabir tog reprezentativnog postupka (postupaka) daje se obrazloženje. Tehnologija primijenjena u studijama prerade što je moguće više odgovara stvarnim uvjetima koji se obično koriste u praksi. Izrađuje se tablica u kojoj se istražuje bilanca mase ostataka u svim međuproizvodima i krajnjim proizvodima. U sastavljanju takve tablice mogu se prepoznati sve koncentracije ili smanjenja ostataka u pojedinačnim proizvodima te se mogu odrediti odgovarajući čimbenici prijenosa.
      Ako prerađeni biljni proizvodi imaju važnu ulogu u prehrani i ako „bilančne studije” ukazuju na to da bi moglo doći do značajnog prijenosa ostataka u prerađene proizvode, moraju se provesti tri dodatne studije kako bi se odredila koncentracija ostataka ili čimbenici razrjeđivanja.
      6.6.   Ostaci u plodoredu
      
      
         Cilj istraživanja
      
      Cilj je ovih studija omogućiti procjenu mogućih ostataka u plodoredu.
      
         Okolnosti u kojima se zahtijeva istraživanje
      
      U slučaju kada podaci dobiveni u skladu s točkom 7.1. ovog Priloga ili točkom 9.1. Priloga Uredbi (EU) br. 545/2011 pokazuju da značajna količina ostataka (> 10 % primijenjene aktivne tvari kao zbroja nepromijenjene aktivne tvari i njezinih relevantnih metabolita ili produkata razgradnje) ostaje u tlu ili u biljnom materijalu, kao što su slama ili organski materijal do trenutka sjetve ili sadnje mogućih kultura u plodoredu, što bi moglo dovesti do ostataka iznad granice određivanja u trenutku berbe, razmatra se situacija ostatka. To uključuje razmatranje prirode ostataka u sljedećim kulturama u plodoredu i barem teoretsku procjenu razine tih ostataka. Ako se ne može isključiti mogućnost pojave ostataka u sljedećim kulturama u plodoredu, provode se studije o metabolizmu i raspodjeli te se prema potrebi vrše pokusi u polju.
      
         Uvjeti istraživanja
      
      Ako se izvrši teoretska procjena ostataka u sljedećim kulturama u plodoredu, navode se detaljni podaci i obrazloženje.
      Istraživanja metabolizma i raspodjele te, prema potrebi, pokusi u polju vrše se na reprezentativnim kulturama odabranima da predstavljaju uobičajenu poljoprivrednu praksu.
      6.7.   Predložene najviše razine ostataka (MRO-i) i definicija ostataka
      
      Mora se dostaviti cjelovito obrazloženje za predložene MRO-e zajedno sa svim detaljima o korištenim statističkim metodama.
      Pri prosuđivanju spojeva koji će se uključiti u definiciju ostatka, u obzir se mora uzeti njihova toksikološka važnost, vjerojatne prisutne količine i praktičnost predloženih analitičkih metoda za kontrolu i praćenje nakon registracije.
      6.8.   Predložena razdoblja prije berbe za predviđenu uporabu ili razdoblja zabrane uporabe ili skladištenja u slučaju uporabe nakon berbe
      
      Mora se dostaviti detaljno obrazloženje za prijedloge.
      6.9.   Procjena moguće i stvarne izloženosti putem prehrane i drugih sredstava
      
      Razmotrit će se izračun realnog predviđanja unosa putem prehrane. To se može napraviti postupno, dobivajući sve realnije prognoze unosa. Prema potrebi se uzimaju se u obzir i drugi izvori izloženosti, kao što su ostaci nakon primjene lijekova ili veterinarskih lijekova.
      6.10.   Sažeti prikaz i ocjena ponašanja ostataka
      
      Izrađuje se sažetak i ocjena svih podataka predstavljenih u ovom odjeljku u skladu sa smjernicom nadležnog tijela država članica vezanom uz format sažetka i ocjenu. Oni obuhvaćaju detaljnu i kritičku ocjenu tih u kontekstu relevantnih mjerila i smjernica za ocjenjivanje i odlučivanje, s posebnim osvrtom na moguće ili stvarne rizike za ljude i životinje te na opseg, kakvoću i pouzdanost baze podataka.
      Ponajprije se mora razmotriti toksikološka važnost svih metabolita u životinjama koje nisu sisavci.
      Priprema se shematski prikaz metaboličkih putova u bilju i životinjama s kratkim objašnjenjem raspodjele i uključenih kemijskih promjena.
      7.   Ponašanje aktivnih tvari u okolišu
      
      
         Uvod
      
      
                  i.
               
               
                  Dostavljene informacije, zajedno s informacijama dostavljenima za jedno ili više sredstava koja sadrže aktivnu tvar, moraju biti dovoljne za procjenu ostanka i ponašanja aktivne tvari u okolišu te procjenu mogućeg rizika za vrste koje ne pripadaju ciljanoj skupini, a koje bi mogle biti izložene aktivnoj tvari, njezinim metabolitima, produktima razgradnje ili reakcije, ako su značajni u toksikološkom ili ekološkom smislu.
               
            
                  ii.
               
               
                  Ponajprije su informacije dostavljene za aktivnu tvar, zajedno s drugim bitnim informacijama, i onima dostavljenima za jedan pripravak ili više njih koji sadrže aktivnu tvar, dovoljne za:
                  
                              —
                           
                           
                              donošenje odluke o mogućem odobrenju aktivne tvari,
                           
                        
                              —
                           
                           
                              navođenje odgovarajućih uvjeta ili ograničenja vezanih uz odobrenja,
                           
                        
                              —
                           
                           
                              razvrstavanje aktivnih tvari s obzirom na opasnost,
                           
                        
                              —
                           
                           
                              navođenje piktograma, oznaka opasnosti, odgovarajućih oznaka upozorenja i oznaka obavijesti za zaštitu okoliša a koji moraju biti naznačeni na pakiranju (spremnicima),
                           
                        
                              —
                           
                           
                              predviđanje raspodjele, zadržavanja i ponašanja aktivne tvari i relevantnih metabolita, produkata razgradnje i reakcije u okolišu, kao i uključene vremenske razmake,
                           
                        
                              —
                           
                           
                              utvrđivanje vrsta i populacija koje ne pripadaju ciljanoj skupini, a koje su ugrožene zbog moguće izloženosti, i
                           
                        
                              —
                           
                           
                              utvrđivanje potrebnih mjera kako bi se smanjilo onečišćenje okoliša i utjecaj na vrste koje ne pripadaju ciljanoj skupini.
                           
                        
            
                  iii.
               
               
                  Mora se dostaviti detaljan opis (specifikacija) korištenog materijala, kako je predviđeno u točki 1.11. U slučaju kada se ispituje aktivna tvar, koristi se materijal koji po specifikaciji odgovara materijalu koji će se upotrebljavati u proizvodnji pripravaka koji se odobrava, osim u slučaju kada se koristi radioaktivno obilježeni materijal.
                  U slučaju kada se u studijama koristi aktivna tvar proizvedena u laboratoriju ili u sustavu probne proizvodnje, studije se moraju ponoviti s tehničkom aktivnom tvari, osim ako se može dokazati da je pokusni materijal upotrijebljen za potrebe ekološkog testiranja i ocjenjivanja u osnovi jednak.
               
            
                  iv.
               
               
                  Ako se upotrebljava radioaktivno obilježeni materijal, oznake radioaktivnosti postavljaju se na mjesta (jedno ili više, prema potrebi) koja omogućuju objašnjenje metaboličkih puteva i puteva razgradnje i lakše istraživanje raspodjele aktivne tvari i njezinih metabolita, produkata reakcije i razgradnje u okolišu.
               
            
                  v.
               
               
                  Može biti potrebno provesti odvojena istraživanja za metabolite, produkte razgradnje ili reakcije ako oni mogu predstavljati značajan rizik za organizme koji ne pripadaju ciljanoj skupini, odnosno za kakvoću vode, tla i zraka, te ako se njihov učinak ne može ocijeniti na temelju raspoloživih rezultata koji se odnose na aktivnu tvar. Prije provođenja takvih istraživanja u obzir se moraju uzeti informacije iz odjeljaka 5. i 6.
               
            
                  vi.
               
               
                  Prema potrebi se uz pomoć odgovarajućih statističkih metoda oblikuju ispitivanja i analiziraju podaci.
                  Navode se svi detalji statističke analize (npr. za sve se procjene navodi granica pouzdanosti, daju se točne p-vrijednosti umjesto statističke značajnosti).
               
            7.1.   Ponašanje aktivne tvari u tlu
      
      Sve se bitne informacije o vrsti i svojstvima tla korištenog u istraživanju, uključujući pH vrijednost, udio organskog ugljika, kationski izmjenjivački kapacitet, raspodjelu veličine čestica i sposobnost zadržavanja vode pri pF = 0 i pF = 2,5, moraju navesti u skladu s odgovarajućim ISO standardima ili drugim međunarodnim standardima.
      Mikrobna biomasa tla korištena u laboratorijskim studijama razgradnje mora se odrediti prije početka i na kraju istraživanja.
      Preporučuje se što više koristiti ista tla tijekom svih laboratorijskih istraživanja.
      Tla korištena u istraživanjima razgradnje ili pokretljivosti moraju se odabrati tako da predstavljaju tipične vrste tla za različita područja EU-a u kojima se aktivna tvar koristi ili se predviđa te moraju biti takva da:
      
                  —
               
               
                  obuhvaćaju različite udjele organskog ugljika, raspodjelu veličine čestica i pH vrijednosti, i
               
            
                  —
               
               
                  ako se na temelju drugih podataka očekuje da će razgradnja ili pokretljivost ovisiti o pH vrijednosti (npr. topljivost i brzina hidrolize – točke 2.7. i 2.8.), obuhvaćaju sljedeće pH vrijednosti:
                  
                              —
                           
                           
                              od 4,5 do 5,5,
                           
                        
                              —
                           
                           
                              od 6 do 7, i
                           
                        
                              —
                           
                           
                              8 (približno).
                           
                        
            Gdje je god to moguće, moraju se koristiti svježi uzorci tla. Ako se ne može izbjeći korištenje pohranjenih uzoraka tla, pohrana se vrši pravilno, s vremenskim ograničenjem te u utvrđenim i navedenim uvjetima pohrane. Uzorci tla pohranjeni dulje vrijeme mogu se koristiti jedino za istraživanja adsorpcije/desorpcije.
      Tlo odabrano za početak istraživanja nema iznimna svojstva vezana uz raspodjelu veličine čestica, udio organskog ugljika i pH vrijednost.
      Tlo se prikuplja i njime se postupa u skladu s normom ISO 10381-6 (Kakvoća tla – Uzorkovanje – Upute za uzimanje uzorka, postupanje i pohranu tla za ocjenu mikrobnih procesa u laboratoriju). Mora se navesti i obrazložiti svako odstupanje.
      Pokusi u polju provode se u uvjetima što sličnijima uobičajenoj poljoprivrednoj praksi na različitim vrstama tla i u klimatskim uvjetima tipičnima za područje ili područja primjene. U slučaju pokusi u polju navode se vremenski uvjeti.
      7.1.1.   Način i brzina razgradnje
      
      7.1.1.1.   
            Način razgradnje
         
      
      Cilj istraživanja
      Dostavljeni podaci i informacije, zajedno s ostalim bitnim podacima i informacijama, dovoljni su za:
      
                  —
               
               
                  utvrđivanje, kada je izvedivo, relativne važnosti uključenih pojedinih procesa (ravnoteža između kemijske i biološke razgradnje),
               
            
                  —
               
               
                  utvrđivanje pojedinih prisutnih komponenti koje u bilo kojem trenutku čine više od 10 % količine dodane aktivne tvari, uključujući, kad je izvedivo, neekstrahirajuće ostatke,
               
            
                  —
               
               
                  utvrđivanje i pojedinih prisutnih sastojaka koji čine manje od 10 % količine dodane aktivne tvari, kada je to moguće,
               
            
                  —
               
               
                  određivanje relativnog udjela prisutnih komponenata (bilanca mase), i
               
            
                  —
               
               
                  omogućavanje određivanja problematičnih ostataka u tlu kojima su izložene ili kojima mogu biti izložene vrste koje ne pripadaju ciljanoj skupini.
               
            U slučaju kada se upućuje na neekstrahirajuće ostatke, oni se određuju kao kemijski sastojci koji potječu od pesticida korištenih u skladu s dobrom poljoprivrednom praksom i koji se ne mogu ekstrahirati metodama koje bitno ne mijenjanju kemijsku prirodu tih ostataka. Za te se neekstrahirajuće ostatke smatra da ne uključuju dijelove kroz metaboličke putove koji dovode do prirodnih proizvoda.
      7.1.1.1.1.   Aerobna razgradnja
      Okolnosti u kojima se zahtijeva istraživanje
      Uvijek se mora navesti put ili putovi razgradnje, osim u slučaju kada priroda i način primjene pripravaka koji sadrže aktivnu tvar sprječava onečišćenje tla, kao što je uporaba pripravka na uskladištenim proizvodima ili za liječenje rana na drveću.
      Uvjeti istraživanja
      Put ili putovi razgradnje moraju se navesti za pojedinu vrstu tla.
      Dobiveni rezultati moraju se prikazati u obliku shematskih crteža uključenih putova i u obliku tablica koje pokazuju raspodjelu radioaktivnih markera kao funkciju vremena u odnosu na:
      
                  —
               
               
                  aktivnu tvar,
               
            
                  —
               
               
                  CO2,
               
            
                  —
               
               
                  hlapive spojeve koji nisu CO2,
               
            
                  —
               
               
                  utvrđene pojedinačne proizvode pretvorbe,
               
            
                  —
               
               
                  neutvrđene tvari koje se mogu ekstrahirati, i
               
            
                  —
               
               
                  ostatke u tlu koji se ne mogu ekstrahirati.
               
            Istraživanje putova razgradnje mora uključivati sve izvedive korake za karakteriziranje i brojčano određivanje ostataka koji se ne mogu ekstrahirati i koji nastaju nakon 100 dana ako premašuju 70 % primijenjene doze aktivne tvari. Primijenjene tehnike i metodologije najbolje je odabrati za svaki primjer posebno. Ako uključeni spojevi nisu određeni, mora se dostaviti obrazloženje.
      Istraživanje obično traje 120 dana, osim ako su nakon kraćeg razdoblja razine ostataka koji se ne mogu ekstrahirati i CO2 takve da se mogu na pouzdani način ekstrapolirati na razdoblje od 100 dana.
      Smjernica za istraživanje
      SETAC - Postupci za procjenu utjecaja pesticida na okoliš i ekotoksičnosti pesticida (13).
      7.1.1.1.2.   Dodatne studije
      —   Anaerobna razgradnja
      
      Okolnosti u kojima se zahtijeva istraživanje
      Mora se navesti studija o anaerobnoj razgradnji, osim ako se može dokazati da sredstvo koje sadrži aktivnu tvar vjerojatno neće biti izloženo anaerobnim uvjetima.
      Uvjeti i smjernice ispitivanja
      Primjenjuju se iste odredbe kao iz odgovarajućih stavaka točke 7.1.1.1.1.
      —   Fotoliza u tlu
      
      Okolnosti u kojima se zahtijeva istraživanje
      Studija fotolize u tlu mora se navesti osim ako se može dokazati da se aktivna tvar vjerojatno neće taložiti na površini tla.
      Smjernica za istraživanje
      SETAC - Postupci za procjenu utjecaja pesticida na okoliš i ekotoksičnosti pesticida.
      7.1.1.2.   
            Brzina razgradnje
         
      
      7.1.1.2.1.   Laboratorijske studije
      Cilj istraživanja
      Studije o razgradnji u tlu daju što je moguće bolje procjene vremena potrebnog za razgradnju 50 % i 90 % (DT50lab i DT90lab) aktivne tvari i relevantnih metabolita, produkata razgradnje i reakcije u laboratorijskim uvjetima.
      —   Aerobna razgradnja
      
      Okolnosti u kojima se zahtijeva istraživanje
      Uvijek se mora navesti brzina razgradnje u tlu, osim ako priroda i način primjene sredstava za zaštitu bilja koja sadrže aktivnu tvar sprečava onečišćenje tla, kao što je uporaba na uskladištenim proizvodima ili liječenje rana na drveću.
      Uvjeti istraživanja
      Mora se navesti brzina aerobne razgradnje aktivne tvari u tri dodatne vrste tla pored onih iz točke 7.1.1.1.1.
      Dok potvrđeni EU model izračuna za ekstrapolaciju brzina razgradnje na nižim temperaturama nije dostupan, mora se na jednoj vrsti tla na kojima se istraživala razgradnja pri 20 °C provesti dodatno istraživanje pri 10 °C kako bi se istražio utjecaj temperature na razgradnju.
      Studija obično traje 120 dana, osim ako se prije isteka tog razdoblja razgradi više od 90 % aktivne tvari.
      Slične se studije za tri vrste tla moraju navesti za sve relevantne metabolite, produkte razgradnje i reakcije koji nastaju u tlu i koji u bilo kojem trenutku tijekom istraživanja čine više od 10 % količine dodane aktivne tvari, osim ako su se njihove vrijednosti DT50 mogle odrediti na temelju rezultata studija o razgradnji aktivne tvari.
      Smjernica za istraživanje
      SETAC - Postupci za procjenu utjecaja pesticida na okoliš i ekotoksičnosti pesticida.
      —   Anaerobna razgradnja
      
      Okolnosti u kojima se zahtijeva istraživanje
      Mora se navesti brzina anaerobne razgradnje aktivne tvari ako se istraživanje anaerobne razgradnje mora provesti u skladu s točkom 7.1.1.1.2.
      Uvjeti istraživanja
      Brzina anaerobne razgradnje aktivne tvari mora se istražiti u tlu koje je korišteno za studiju o anaerobnoj razgradnji provedenoj u skladu s točkom 7.1.1.1.2.
      Studija obično traje 120 dana, osim ako se prije isteka tog razdoblja razgradi više od 90 % aktivne tvari.
      Slične se studije za jednu vrstu tla moraju navesti za sve relevantne metabolite, produkte razgradnje i reakcije koji nastaju u tlu i koji u bilo kojem trenutku tijekom istraživanja čine više od 10 % količine dodane aktivne tvari, osim ako su se njihove vrijednosti DT50 mogle odrediti na temelju rezultata studija o razgradnji aktivne tvari.
      Smjernica za istraživanje
      SETAC - Postupci za procjenu utjecaja pesticida na okoliš i ekotoksičnosti pesticida.
      7.1.1.2.2.   Pokusi u polju
      —   Studije razgradnje u tlu
      
      Cilj istraživanja
      Studije o razgradnji u tlu omogućuju procjene vremena potrebnog za razgradnju 50 % i 90 % (DT50f i DT90f) aktivne tvari u polju. Prema potrebi se moraju navesti informacije o relevantnim metabolitima, produktima razgradnje i reakcije.
      Okolnosti u kojima se zahtijeva istraživanje
      Testovi se moraju provoditi u uvjetima u kojima je vrijednost DT50lab utvrđena na temperaturi od 20 °C i pri udjelu vlage u tlu povezanom s vrijednošću pF od 2 do 2,5 (podtlak) veća od 60 dana.
      U slučaju kada je sredstvo za zaštitu bilja koje sadrži aktivnu tvar namijenjeno uporabi u hladnim klimatskim uvjetima, testovi se moraju provoditi kada je vrijednost DT50lab, utvrđena na temperaturi od 10 °C i pri udjelu vlage u tlu povezanom s vrijednošću pF od 2 do 2,5 (podtlak) veća od 90 dana.
      Uvjeti istraživanja
      Pojedinačne studije na nizu reprezentativnih tala (obično četiri različite vrste) moraju se nastaviti sve dok se > 90 % primijenjene količine aktivne tvari ne razgradi. Studije traju najdulje 24 mjeseca.
      Smjernica za istraživanje
      SETAC - Postupci za procjenu utjecaja pesticida na okoliš i ekotoksičnosti pesticida.
      —   Studije o ostacima u tlu
      
      Cilj istraživanja
      Studije o ostacima u tlu omogućuju procjene razina ostataka u tlu u vrijeme berbe ili u vrijeme sijanja ili sadnje sljedećih kultura u plodoredu.
      Okolnosti u kojima se zahtijeva istraživanje
      Studije o ostacima u tlu moraju se navesti kada je DT50lab veći od jedne trećine razdoblja između primjene i berbe i kada može doći do apsorpcije u sljedećoj kulturi u plodoredu. Podatke nije potrebno navesti ako se ostaci u tlu u vrijeme berbe ili sadnje sljedeće kulture u plodoredu mogu pouzdano procijeniti na temelju podataka iz studija o razgradnji u tlu ili ako se može dokazati da ti ostaci ne mogu biti fitotoksični ili ostaviti neprihvatljive ostatke u sljedećim kulturama u plodoredu.
      Uvjeti istraživanja
      Pojedinačne studije moraju se nastaviti sve do trenutka berbe ili vremena sijanja ili sadnje sljedećih kultura u plodoredu osim ako se > 90 % primijenjene količine razgradilo.
      Smjernica za istraživanje
      SETAC - Postupci za procjenu utjecaja pesticida na okoliš i ekotoksičnosti pesticida.
      —   Studije o nakupljanju u tlu
      
      Cilj istraživanja
      Testovi omogućuju dovoljno podataka za procjenu mogućeg nakupljanja ostataka aktivne tvari i relevantnih metabolita, produkata razgradnje i reakcije.
      Okolnosti u kojima se zahtijeva istraživanje
      Ako se na temelju studija o razgradnji u tlu utvrdi da je DT90f dulji od jedne godine i ako je predviđena višekratna primjena, bilo u istom razdoblju rasta ili sljedećih godina, mora se istražiti mogućnost nakupljanja ostataka u tlu i razina pri kojoj se postiže najveća koncentracija, osim ako se pouzdane informacije mogu dobiti iz modela izračuna ili drugom odgovarajućom procjenom.
      Uvjeti istraživanja
      Dugoročna ispitivanja u polju moraju se provesti na dva odgovarajuća tla uz višekratnu primjenu.
      Prije provođenja tih studija podnositelj zahtjeva od nadležnog tijela traži suglasnost o vrsti studije koju namjerava provesti.
      7.1.2.   Adsorpcija i desorpcija
      
      
         
            Cilj istraživanja
         
      
      Dostavljeni podaci i informacije, zajedno s ostalim relevantnim podacima i informacijama, trebali bi biti dostatni za utvrđivanje koeficijenta adsorpcije aktivne tvari i relevantnih metabolita, produkata razgradnje i reakcije.
      
         
            Okolnosti u kojima se zahtijeva istraživanje
         
      
      Studije se uvijek moraju navesti, osim ako priroda i način primjene pripravaka koji sadrže aktivnu tvar sprječava mogućnost zagađenja tla, kao što je uporaba na uskladištenim proizvodima ili liječenje rana na drveću.
      
         
            Uvjeti istraživanja
         
      
      Moraju se navesti studije za četiri tipa tla.
      Slične studije za najmanje tri vrste tla moraju se navesti za sve relevantne metabolite, produkte razgradnje i reakcije koji u bilo kojem trenutku tijekom studija o razgradnji u tlu čine više od 10 % količine dodane aktivne tvari.
      
         
            Smjernica za istraživanje
         
      
      OECD metoda 106.
      7.1.3.   Pokretljivost u tlu
      
      7.1.3.1.   
            Studije ispiranja u stupcu kolone tla
         
      
      Cilj istraživanja
      Ispitivanje omogućuje podatke dovoljne za ocjenu pokretljivosti i mogućeg ispiranja aktivne tvari te, ako je moguće, relevantnih metabolita, produkata razgradnje i reakcija.
      Okolnosti u kojima se ispitivanje zahtijeva
      Ispitivanja se moraju provesti na četiri vrste tla ako ispitivanjima adsorpcije i desorpcije predviđenim u točki 7.1.2. nije moguće dobiti pouzdane vrijednosti koeficijenata adsorpcije.
      Smjernica za istraživanje
      SETAC - Postupci za procjenu utjecaja pesticida na okoliš i ekotoksičnosti pesticida.
      7.1.3.2.   
            Stari ostaci pri ispiranju u stupcu kolone tla
         
      
      Cilj istraživanja
      Ispitivanje omogućuje podatke dovoljne za procjenu pokretljivosti i mogućeg ispiranja relevantnih metabolita, produkata razgradnje i reakcije.
      Okolnosti u kojima se zahtijeva istraživanje
      Studije su obvezne osim ako:
      
                  —
               
               
                  priroda i način primjene pripravka koji sadrže aktivnu tvar sprečavaju onečišćenje tla, kao što je uporaba na uskladištenim proizvodima ili liječenje rana na drveću, ili
               
            
                  —
               
               
                  je provedena posebna studija za metabolite, produkte razgradnje ili reakcije u skladu s točkom 7.1.2. ili točkom 7.1.3.1.
               
            Uvjeti istraživanja
      Razdoblje starenja određuje se na temelju pregleda uzoraka razgradnje aktivne tvari i metabolita kako bi se osiguralo da u trenutku ispiranja bude prisutan odgovarajući spektar metabolita.
      Smjernica za istraživanje
      SETAC - Postupci za procjenu utjecaja pesticida na okoliš i ekotoksičnosti pesticida.
      7.1.3.3.   
            Lizimetrijske studije ili studije ispiranja u polju
         
      
      Cilj istraživanja
      Ispitivanje osigurava podatke o:
      
                  —
               
               
                  pokretljivosti u tlu,
               
            
                  —
               
               
                  mogućem ispiranju u podzemne vode,
               
            
                  —
               
               
                  mogućoj raspodjeli u tlu.
               
            Okolnosti u kojima se zahtijeva istraživanje
      Odluka o provođenju lizimetrijskih studija ili studija ispiranja u polju donosi se na temelju stručnog mišljenja, uzimajući u obzir rezultate studija o razgradnji i drugih studija o pokretljivosti te predviđene koncentracije u podzemnim vodama (PECGW) izračunate u skladu s odjeljkom 9. Priloga Uredbi (EU) br. 545/2011. Vrsta i uvjeti potrebnih ispitivanja dogovaraju se s nadležnim tijelima.
      Uvjeti istraživanja
      Velika se pažnja mora posvetiti izradi pokusa i pojedinačnih studija kako bi se osiguralo da se dobiveni rezultati mogu upotrijebiti za procjenu. Studije obuhvaćaju najgore moguće slučajeve, uzimajući u obzir vrstu tla, klimatske uvjete te omjer, učestalost i godišnje doba primjene.
      Voda koja se cijedi iz stupaca tla mora se analizirati u odgovarajućim vremenskim razmacima, dok se ostaci u biljnom materijalu moraju odrediti u trenutku berbe. Ostaci u profilu tla u najmanje pet slojeva moraju se odrediti po završetku pokusnog rada. Uzorkovanje tla se u međuvremenu mora izbjegavati jer odstranjivanje bilja (osim kod berbe prema uobičajenoj poljoprivrednoj praksi) i tla unakrsno utječu na proces ispiranja.
      Oborine, temperatura tla i zraka moraju se bilježiti u redovitim vremenskim razmacima (najmanje jednom tjedno).
      —   Lizimetrijske studije
      
      Uvjeti istraživanja
      Najmanja dubina lizimetra iznosi 100 cm; njihova najveća dubina iznosi 130 cm. Presjek tla ne smije biti oštećen. Temperature tla moraju biti slične temperaturama u polju. Ako je potrebno, mora se primijeniti dodatno navodnjavanje kako bi se osigurao optimalan rast bilja i kako bi se osiguralo da količina infiltracije vode bude slična onoj u područjima za koja se traži odobrenje. Ako se tijekom ispitivanja tlo mora obraditi iz poljoprivrednih razloga, dubina obrade ne smije prelaziti 25 cm.
      —   Studije ispiranja u polju
      
      Uvjeti istraživanja
      Moraju se dostaviti informacije o stanju podzemnih voda na pokusnim poljima. Ako se tijekom studije primijete raspukline u tlu, to se mora u cijelosti opisati.
      Velika pozornost daje se broju i mjestu naprave za skupljanje vode. Postavljanje tih naprava u tlo ne dovodi do preferencijalnih puteva tokova.
      Smjernica za istraživanje
      SETAC - Postupci za procjenu utjecaja pesticida na okoliš i ekotoksičnosti pesticida.
      7.2.   Ponašanje aktivne tvari u vodi i zraku
      
      
         Cilj istraživanja
      
      Dostavljene informacije i podaci, zajedno s onima dostavljenima za jedno ili više pripravaka koji sadrže aktivnu tvar, te druge bitne informacije, dovoljne su da se utvrdi ili procijeni:
      
                  —
               
               
                  postojanost u vodenim sustavima (sediment s dna i voda, uključujući suspendirane čestice),
               
            
                  —
               
               
                  opseg rizika za vodu, organizme u sedimentu i zrak,
               
            
                  —
               
               
                  mogućnost za onečišćenje površinskih i podzemnih voda.
               
            7.2.1.   Put i brzina razgradnje u vodenim sustavima (koji nisu navedeni u točki 2.9.)
      
      
         
            Cilj istraživanja
         
      
      Dostavljeni podaci i informacije, zajedno s ostalim bitnim podacima i informacijama, dovoljni su za:
      
                  —
               
               
                  utvrđivanje relativne važnosti vrsta uključenih procesa (ravnoteža između kemijske i biološke razgradnje),
               
            
                  —
               
               
                  utvrđivanje pojedinih prisutnih sastojaka, kada je to moguće,
               
            
                  —
               
               
                  utvrđivanje relativnih udjela prisutnih sastojaka i njihova raspodjela u vodi, uključujući suspendirane čestice i sediment, i
               
            
                  —
               
               
                  određivanje problematičnog ostatka kojima su izložene ili mogu biti izložene vrste koje ne pripadaju ciljanoj skupini.
               
            7.2.1.1.   
            Hidrolitička razgradnja
         
      
      Okolnosti u kojima se zahtijeva istraživanje
      Ispitivanje se uvijek mora provesti za relevantne metabolite, produkte razgradnje i reakcije koji u bilo kojem trenutku predstavljaju više od 10 % količine dodane aktivne tvari, osim ako ispitivanje provedeno u skladu s točkom 2.9.1. ne daje dovoljno podataka o njihovoj razgradnji.
      Uvjeti i smjernice ispitivanja
      Primjenjuju se iste odredbe kako su predviđene u odgovarajućim stavcima točke 2.9.1.
      7.2.1.2.   
            Fotokemijska razgradnja
         
      
      Okolnosti u kojima se zahtijeva ispitivanje
      Ispitivanje se uvijek provodi za relevantne metabolite, produkte razgradnje i reakcije koji u bilo kojem trenutku predstavljaju više od 10 % količine dodane aktivne tvari, osim ako ispitivanje provedeno u skladu s točkama 2.9.2. i 2.9.3. ne daje dovoljno podataka o njihovoj razgradnji.
      Uvjeti i smjernice ispitivanja
      Primjenjuju se iste odredbe kako su predviđene u odgovarajućim stavcima točaka 2.9.2. i 2.9.3.
      7.2.1.3.   
            Biorazgradivost
         
      
      7.2.1.3.1.   „Trenutna biorazgradivost”
      Okolnosti u kojima se zahtijeva ispitivanje
      Ispitivanje se uvijek mora provesti, osim ako dio 4. Priloga I. Uredbi (EZ) br. 1272/2008 to ne zahtijeva.
      Smjernica za istraživanje
      Metoda C 4 Uredbe (EZ) br. 440/2008.
      7.2.1.3.2.   Studija o vodi/sedimentu
      Okolnosti u kojima se zahtijeva istraživanje
      Mora se podnijeti izvješće, osim ako se može dokazati da neće doći do onečišćenje površinskih voda.
      Smjernica za istraživanje
      SETAC - Postupci za procjenu utjecaja pesticida na okoliš i ekotoksičnosti pesticida.
      7.2.1.4.   
            Razgradnja u zasićenoj zoni
         
      
      Okolnosti u kojima se zahtijeva istraživanje
      Način i stupanj razgradnje aktivnih tvari i relevantnih metabolita, produkata razgradnje i reakcije u zasićenoj zoni mogu pružiti korisne informacije o ostanku tih tvari u podzemnim vodama.
      Uvjeti istraživanja
      Odluka o tome jesu li ove informacije potrebne donosi se na temelju stručnog mišljenja. Prije provođenja tih studija podnositelj zahtjeva od nadležnog tijela traži suglasnost o vrsti studije koju namjerava provesti.
      7.2.2.   Put i brzina razgradnje u zraku (koje nije obuhvaćeno točkom 2.10.)
      
      Odgovarajuće smjernice uključene su u izvješće koje je pripremila radna grupa o pesticidima u zraku FOCUS (14): „PESTICIDI U ZRAKU: RAZMATRANJA O PROCJENI IZLOŽENOSTI (2008.)”
      7.3.   Definicija ostatka
      
      S obzirom na kemijski sastav ostataka koji se pojavljuju u tlu, vodi ili zraku, a koji su posljedica upotrebe ili predložene upotrebe sredstva za zaštitu bilja koje sadrži aktivnu tvar, mora se dostaviti prijedlog definicije ostatka, uzimajući u obzir pronađene vrijednosti i njihov značaj u toksikološkom i ekološkom smislu.
      7.4.   Podaci o praćenju
      
      Moraju se dostaviti dostupni podaci o praćenju vezane uz ostanak i ponašanje aktivne tvari i relevantnih metabolita, produkata razgradnje i reakcije.
      8.   Ekotoksikološke studije
      
      
         Uvod
      
      
                  i.
               
               
                  Dostavljene informacije, zajedno s informacijama o jednom sredstvu ili više sredstava koja sadrže aktivnu tvar, moraju biti dovoljne za ocjenu utjecaja na vrste koje ne pripadaju ciljanoj skupini (floru i faunu), a koje bi mogle biti ugrožene zbog izloženosti aktivnoj tvari, njenim metabolitima te produktima razgradnje i reakcije u slučajevima kada su značajni za okoliš. Do utjecaja može doći nakon jednokratne, produljene ili višekratne izloženosti i on može biti povratan ili nepovratan.
               
            
                  ii.
               
               
                  Dostavljene informacije o aktivnoj tvari, zajedno s drugim bitnim informacijama, kao i informacije dostavljene o jednom ili više sredstava koja sadrže aktivnu tvar posebno su dovoljne za:
                  
                              —
                           
                           
                              odlučivanje o mogućem odobrenju aktivne tvari,
                           
                        
                              —
                           
                           
                              utvrđivanje odgovarajućih uvjeta ili ograničenja u vezi sa svim odobrenjima,
                           
                        
                              —
                           
                           
                              omogućavanje procjene kratkoročnih i dugoročnih rizika za vrste koje ne pripadaju ciljanoj skupini — populacije, zajednice i procese — prema potrebi,
                           
                        
                              —
                           
                           
                              razvrstavanje aktivne tvari s obzirom na opasnost,
                           
                        
                              —
                           
                           
                              utvrđivanje mjera opreza s ciljem zaštite vrsta koje ne pripadaju ciljanoj skupini i
                           
                        
                              —
                           
                           
                              utvrđivanje piktograma, oznaka opasnosti, relevantnih oznaka upozorenja i oznaka obavijesti za zaštitu okoliša koji moraju biti naznačeni na pakiranju (spremnicima).
                           
                        
            
                  iii.
               
               
                  Potrebno je izvijestiti o svim mogućim štetnim učincima utvrđenim tijekom rutinskih ekotoksikoloških ispitivanja te je potrebno provesti i prijaviti, ako to zahtijevaju nadležna tijela, dodatne studije za koje se pokaže da su potrebne za ispitivanje mogućih uključenih mehanizama i ocjenu značaja tih učinaka. Moraju se navesti svi raspoloživi biološki podaci i informacije bitne za ocjenu ekotoksikoloških osobina aktivne tvari.
               
            
                  iv.
               
               
                  Informacije o ostanku i ponašanju u okolišu, dobivene i dostavljene u skladu s točkama od 7.1. do 7.4., kao i informacije o količini ostataka u bilju dobivene i dostavljene u skladu s odjeljkom 6., od ključne su važnosti za ocjenu utjecaja na vrste koje ne pripadaju ciljanoj skupini jer zajedno s informacijama o vrsti sredstva i načinu njegove uporabe određuju vrstu i opseg moguće izloženosti. Toksikokinetičke i toksikološke studije i informacije dostavljene u skladu s točkama od 5.1. do 5.8. pružaju bitne informacije o toksičnosti za kralježnjake i uključene mehanizme.
               
            
                  v.
               
               
                  Prema potrebi, izrađuju se ispitivanja i obrađuju se podaci primjenom odgovarajućih statističkih metoda. Navode se sve pojedinosti statističkih analiza (npr. za sve procjene navodi se granica pouzdanosti te bi se trebale navesti točne p-vrijednosti umjesto statističke značajnosti).
               
            
         Ispitivana tvar
      
      
                  vi.
               
               
                  Mora se dostaviti detaljan opis (specifikacija) korištenog materijala, kako je predviđeno točkom 1.11. Kada se ispituje aktivna tvar, koristi se materijal koji po specifikaciji odgovara materijalu koji će se koristiti u proizvodnji sredstava koja se odobravaju, osim kad se koristi radioaktivno obilježeni materijal.
               
            
                  vii.
               
               
                  Ako se u studijama koristi aktivna tvar proizvedena u laboratoriju ili u sustavu probne proizvodnje, studije se moraju ponoviti s tehničkom aktivnom tvari, osim ako se može dokazati da je ispitivani materijal upotrijebljen za potrebe ekotoksikološkog ispitivanja i ocjenjivanja u osnovi jednak. U slučaju nesigurnosti, moraju se dostaviti odgovarajuće studije provjere koje će služiti kao osnova za odluku o mogućoj potrebi za ponavljanjem studija.
               
            
                  viii.
               
               
                  U slučaju studija kod kojih se doze primjenjuju tijekom određenog razdoblja, doze se uzimaju iz iste serije aktivne tvari ako njena stabilnost to dopušta.
                  Kad god studija uključuje uporabu različitih doza, mora se izvijestiti o odnosu između doza i štetnih učinaka.
               
            
                  ix.
               
               
                  Za sve studije o hranidbi, moraju se navesti podaci o prosječnoj postignutoj dozi, uključujući dozu u mg/kg tjelesne mase, ako je to moguće. Ako se primjenjuje doziranje putem prehrane, pokusna smjesa mora se ravnomjerno rasporediti u prehrani.
               
            
                  x.
               
               
                  Možda će biti potrebno provesti odvojene studije metabolita, produkata razgradnje ili reakcija ako oni mogu predstavljati značajan rizik za organizme koji ne pripadaju ciljanoj skupini i ako se njihovi učinci ne mogu ocijeniti na temelju raspoloživih rezultata koji se odnose na aktivnu tvar. Prije provođenja takvih studija u obzir se moraju uzeti informacije iz odjeljaka 5., 6. i 7.
               
            
         Ispitni organizmi
      
      
                  xi.
               
               
                  Kako bi se lakše ocijenio značaj dobivenih rezultata pokusa, uključujući procjenu svojstvene toksičnosti i čimbenika koji utječu na toksičnost, u različitim ispitivanjima toksičnosti koristi se, ako je to moguće, isti soj (ili registrirano podrijetlo) svake relevantne vrste.
               
            8.1.   Učinci na ptice
      
      8.1.1.   Akutna oralna toksičnost
      
      
         
            Cilj ispitivanja
         
      
      Ispitivanjem se osiguravaju, ako je to moguće, vrijednosti LD50, najniža smrtna doza, vrijeme učinka i oporavka te NOEL, a moraju se uključiti i relevantni makroskopski patološki nalazi.
      
         
            Okolnosti u kojima se zahtijeva ispitivanje
         
      
      Moraju se istražiti mogući učinci aktivne tvari na ptice, osim ako je aktivna tvar namijenjena samo za primjenu u sredstvima koja se upotrebljavaju isključivo u zatvorenim prostorima (npr. u staklenicima ili u skladištima hrane).
      
         
            Uvjeti ispitivanja
         
      
      Mora se utvrditi akutna oralna toksičnost aktivne tvari za prepelice (japansku prepelicu – Coturnix coturnix japonica ili virdžinijsku prepelicu – Colinus virginianus) ili za divlju patku (Anas platyrhynchos). Najveća doza pri ispitivanju ne treba biti veća od 2 000 mg/kg tjelesne mase.
      
         
            Smjernica za ispitivanje
         
      
      SETAC - Postupci za procjenu utjecaja pesticida na okoliš i ekotoksičnosti pesticida.
      8.1.2.   Kratkotrajna oralna toksičnost
      
      
         
            Cilj ispitivanja
         
      
      Ispitivanjem se osiguravaju podaci o kratkotrajnoj oralnoj toksičnosti (vrijednosti LC50, najniža smrtna koncentracija (LLC), koncentracije kod kojih nema zapaženih učinaka (NOEC), ako je to moguće, vrijeme učinka i oporavka) i uključuje relevantne makroskopske patološke nalaze.
      
         
            Okolnosti u kojima se zahtijeva ispitivanje
         
      
      Petodnevno testiranje toksičnosti za ptice pri unosu aktivne tvari s hranom mora se uvijek ispitati na jednoj vrsti, osim ako je dostavljena studija u skladu s točkom 8.1.3. Ako je akutni oralni NOEL ≤ 500 mg/kg tjelesne mase ili ako je kratkotrajni NOEC < 500 mg/kg hrane, ispitivanje se mora provesti na drugoj vrsti.
      
         
            Uvjeti ispitivanja
         
      
      Ispitivanje se najprije mora obaviti na prepelici ili divljoj patki. Ako se mora ispitati druga vrsta, ona ne bi smjela biti srodna prvoj ispitanoj vrsti.
      
         
            Smjernica za ispitivanje
         
      
      Ispitivanje se mora izvesti u skladu s OECD metodom 205.
      8.1.3.   Subkronična toksičnost i razmnožavanje
      
      
         
            Cilj ispitivanja
         
      
      Ispitivanjem se osiguravaju podaci o subkroničnoj toksičnosti i toksičnosti aktivne tvari za reprodukciju ptica.
      
         
            Okolnosti u kojima se zahtijeva ispitivanje
         
      
      Mora se ispitati subkronična i reproduktivna toksičnost aktivne tvari za ptice, osim ako se može dokazati da stalna ili višekratna izloženost odraslih ptica ili izloženost gnijezda u vrijeme razmnožavanja nije vjerojatna.
      
         
            Smjernica za ispitivanje
         
      
      Ispitivanje se mora izvesti u skladu s OECD metodom 206.
      8.2.   Učinci na vodene organizme
      
      Za svaku aktivnu tvar moraju se dostaviti podaci o ispitivanjima iz točaka 8.2.1., 8.2.4. i 8.2.6., čak i kada se ne očekuje da bi sredstva za zaštitu bilja koja sadrže aktivnu tvar mogla dospjeti do površinskih voda u predloženim uvjetima uporabe. Ti se podaci zahtijevaju na temelju dijela 4. Priloga I. Uredbi (EZ) br. 1272/2008.
      Dostavljeni podaci moraju se potkrijepiti analitičkim podacima o koncentracijama ispitivane tvari u ispitnom mediju.
      8.2.1.   Akutna toksičnost za ribe
      
      
         
            Cilj ispitivanja
         
      
      Ispitivanjem se osiguravaju podaci o akutnoj toksičnosti (LC50) i pojedinosti o zapaženim učincima.
      
         
            Okolnosti u kojima se zahtijeva ispitivanje
         
      
      Ispitivanje se mora uvijek provesti.
      
         
            Uvjeti ispitivanja
         
      
      Akutna toksičnost aktivne tvari mora se odrediti za kalifornijsku pastrvu (Oncorhynchus mykiss) i za jednu vrstu toplovodnih riba. Kada se moraju obaviti ispitivanja metabolita, produkata razgradnje i reakcije, koristi se ona vrsta koja se u ispitivanjima s aktivnom tvari pokazala osjetljivijom.
      
         
            Smjernica za ispitivanje
         
      
      Ispitivanje se mora provesti u skladu s Prilogom Uredbi (EZ) br. 440/2008, metodom C 1.
      8.2.2.   Kronična toksičnost za ribe
      
      
         
            Okolnosti u kojima se zahtijeva ispitivanje
         
      
      Mora se provesti studija kronične toksičnosti osim ako se može dokazati da stalna ili višekratna izloženost riba nije vjerojatna ili ako su dostupni podaci o odgovarajućoj studiji u standardiziranom akvariju ili bazenu (microcosm ili mesocosm).
      Ispitivanje se odabire na temelju stručnog mišljenja. Posebno, za aktivnu tvar za koju postoje naznake posebnih problema (u vezi s toksičnosti aktivne tvari za ribe ili mogućom izloženosti), podnositelj zahtjeva traži suglasnost nadležnih tijela o vrsti ispitivanja koje treba provesti.
      Test toksičnosti za ranu fazu razvoja ribe mogao bi biti primjeren ako su faktori biokoncentracije (BCF) između 100 i 1 000 ili ako je EC50 aktivne tvari < 0,1 mg/l.
      Testiranje svih životnih razvojnih stadija ribe moglo bi biti primjereno kada je:
      
                  —
               
               
                  BCF veći od 1 000, a izlučivanje aktivne tvari tijekom četrnaestodnevnog razdoblja čišćenja manje od 95 %, ili
               
            
                  —
               
               
                  tvar je stabilna u vodi ili sedimentu (DT90 > 100 dana).
               
            Nije potrebno provesti test kronične toksičnosti na juvenilnoj ribi ako je proveden test toksičnosti za ranu fazu razvoja ribe ili test svih životnih stadija razvoja ribe; isto tako nije potrebno provesti test toksičnosti za ranu fazu razvoja ribe ako je proveden test životnog stadija ribe.
      8.2.2.1.   
            Ispitivanje kronične toksičnosti za juvenilni stadij ribe
         
      
      Cilj ispitivanja
      Ispitivanjem se dobivaju podaci o učincima na rast, granične smrtne razine i granične razine učinka, NOEC te pojedinosti o zapaženim učincima.
      Uvjeti ispitivanja
      Ispitivanje se mora provesti na juvenilnoj kalifornijskoj pastrvi nakon izloženosti aktivnoj tvari u trajanju od 28 dana. Moraju se dobiti podaci o učincima na rast i ponašanje.
      8.2.2.2.   
            Ispitivanje toksičnosti za rani stadij razvoja ribe
         
      
      Cilj ispitivanja
      Ispitivanjem se osiguravaju podaci o učincima na rast, razvoj i ponašanje, NOEC i pojedinosti o zapaženim učincima na rani stadij razvoja ribe.
      Smjernice za ispitivanje
      Ispitivanje se mora izvesti u skladu s OECD metodom 210.
      8.2.2.3.   
            Test svih životnih razvojnih stadija ribe
         
      
      Cilj ispitivanja
      Ispitivanjem se osiguravaju podaci o učincima na razmnožavanje roditeljske generacije i održivost potomstva.
      Uvjeti ispitivanja
      Prije provođenja tih ispitivanja, podnositelj zahtjeva od nadležnih tijela traži suglasnost o vrsti i uvjetima ispitivanja.
      8.2.3.   Biokoncentracija u ribama
      
      
         
            Cilj ispitivanja
         
      
      Ispitivanjem se osiguravaju podaci za određivanje BCF-a u uvjetima ravnoteže, podaci o konstanti brzine unosa i brzine izlučivanja izračunani za svaku pokusnu smjesu, kao i relevantne granice pouzdanosti.
      
         
            Okolnosti u kojima se ispitivanje zahtijeva
         
      
      Mora se ispitati i navesti biokoncentracijski potencijal aktivnih tvari, metabolita i produkata razgradnje i reakcije za koje postoji vjerojatnost da se raspodjele u masno tkivo (kada je log pow ≥ 3 – vidi točku 2.8. ili ostale relevantne pokazatelje biokoncentracije), osim ako se može dokazati da izloženost koja uzrokuje biokoncentraciju nije vjerojatna.
      
         
            Smjernica za ispitivanje
         
      
      Ispitivanje se mora provesti u skladu s OECD metodom 305E.
      8.2.4.   Akutna toksičnost za vodene beskralježnjake
      
      
         
            Cilj ispitivanja
         
      
      Ispitivanjem se treba odrediti 24-satna i 48-satna akutna toksičnost, izražena kao srednja učinkovita koncentracija (EC50) za imobilizaciju i, gdje je to moguće, najveća koncentracija koja ne uzrokuje imobilizaciju.
      
         
            Okolnosti u kojima se zahtijeva ispitivanje
         
      
      Uvijek se mora odrediti akutna toksičnost za vrste iz roda Daphnia (po mogućnosti Daphnia magna). Ako će se sredstva koja sadrže aktivnu tvar upotrebljavati izravno na površinskim vodama, moraju se dostaviti dodatni podaci o najmanje jednoj reprezentativnoj vrsti iz svake od sljedećih skupina: vodeni kukci, vodeni rakovi (vrste koje nisu srodne vrsti Daphnia) te vodeni puževi i školjke.
      
         
            Smjernica za ispitivanje
         
      
      Ispitivanje se mora provesti u skladu s Prilogom Uredbi (EZ) br. 440/2008, metodom C 2.
      8.2.5.   Kronična toksičnost za vodene beskralježnjake
      
      
         
            Cilj ispitivanja
         
      
      Ispitivanjem se osiguravaju, ako je to moguće, vrijednosti EC50 za učinke kao što su imobilizacija i reprodukcija te najveće koncentracije kod kojih se ne javljaju učinci na smrtnost ili reprodukciju (NOEC) i pojedinosti o zapaženim učincima.
      
         
            Okolnosti u kojima se zahtijeva ispitivanje
         
      
      Ispitivanje za vodene buhe iz roda Daphnia i za najmanje jednu reprezentativnu vrstu iz skupine vodenih kukaca i iz skupine vodenih puževa i školjki obvezno je osim ako se može dokazati da stalna ili višekratna izloženost nije vjerojatna.
      
         
            Uvjeti ispitivanja
         
      
      Ispitivanje s vodenim buhama iz roda Daphnia mora trajati 21 dan.
      
         
            Smjernica za ispitivanje
         
      
      Ispitivanje se mora provesti u skladu s OECD metodom 202, dijelom II.
      8.2.6.   Učinci na rast algi
      
      
         
            Cilj ispitivanja
         
      
      Ispitivanjem se osiguravaju vrijednosti EC50 za rast i brzinu rasta, vrijednosti NOEC i pojedinosti o zapaženim učincima.
      
         
            Okolnosti u kojima se zahtijeva ispitivanje
         
      
      Uvijek se mora podnijeti izvješće o mogućim učincima aktivnih tvari na rast algi.
      Za herbicide, ispitivanje se mora provesti na drugoj vrsti alge koja pripada drugoj taksonomskoj skupini.
      
         
            Smjernica za ispitivanje
         
      
      Ispitivanje se mora provesti u skladu s Prilogom Uredbi (EZ) br. 440/2008, metodom C 3.
      8.2.7.   Učinci na organizme koji žive u sedimentu
      
      
         
            Cilj ispitivanja
         
      
      Ispitivanjem se mjere učinci na preživljavanje i razvoj (uključujući učinke na pojavu odraslih oblika iz roda Chironomus) te relevantne vrijednosti EC50 i NOEC.
      
         
            Okolnosti u kojima se zahtijeva ispitivanje
         
      
      Ako podaci o ostanku i ponašanju aktivne tvari u okolišu zahtijevani u odjeljku 7. ukazuju da bi aktivna tvar mogla dospjeti i zadržati se u vodenom sedimentu, potrebno je stručno mišljenje o tome treba li zahtijevati test akutne ili kronične toksičnosti za sedimente. Takvo stručno mišljenje uzima u obzir mogućnost učinaka na beskralježnjake koji žive u sedimentima, uspoređujući EC50 za vodene beskralježnjake iz točaka 8.2.4. i 8.2.5. s predviđenim razinama aktivne tvari u sedimentu prema podacima iz odjeljka 9. Priloga Uredbi (EU) br. 545/2011.
      
         
            Uvjeti ispitivanja
         
      
      Prije provođenja tih ispitivanja podnositelj zahtjeva od nadležnih tijela traži suglasnost o vrsti i uvjetima ispitivanja.
      8.2.8.   Vodeno bilje
      
      Za herbicide je obavezno ispitivanje utjecaja na vodeno bilje.
      Prije provođenja tih ispitivanja podnositelj zahtjeva od nadležnih tijela traži suglasnost o vrsti i uvjetima ispitivanja.
      8.3.   Učinci na člankonošce
      
      8.3.1.   Pčele
      
      8.3.1.1.   
            Akutna toksičnost
         
      
      Cilj ispitivanja
      Ispitivanjem se osiguravaju podaci za određivanje akutne oralne i kontaktne vrijednosti LD50 aktivne tvari.
      Okolnosti u kojima se zahtijeva ispitivanje
      Mora se istražiti mogući utjecaj na pčele, osim ako su sredstva koja sadrže aktivnu tvar namijenjena isključivo za uporabu u situacijama u kojima izloženost pčela nije vjerojatna, kao što su:
      
                  —
               
               
                  skladištenje hrane u zatvorenim prostorima,
               
            
                  —
               
               
                  tretiranje sjemena sredstvom kontaktnog djelovanja,
               
            
                  —
               
               
                  tretiranje tla sredstvom kontaktnog djelovanja,
               
            
                  —
               
               
                  namakanje presadnica i lukovica sredstvom kontaktnog djelovanja,
               
            
                  —
               
               
                  sredstva za zarašćivanje i liječenje rana,
               
            
                  —
               
               
                  rodenticidni mamci,
               
            
                  —
               
               
                  uporaba u staklenicima bez oprašivača.
               
            Smjernica za ispitivanje
      Ispitivanje se mora provesti u skladu s EPPO smjernicom 170.
      8.3.1.2.   
            Test istraživanja hranjenja legla pčela medarica
         
      
      Cilj ispitivanja
      Ispitivanjem se osigurava dovoljno podataka za procjenu mogućih rizika koje sredstvo za zaštitu bilja predstavlja za ličinke pčela medarica.
      Okolnosti u kojima se zahtijeva ispitivanje
      Ispitivanje se mora provesti kada aktivna tvar može djelovati kao regulator rasta kukaca, osim ako se može dokazati da izloženost pčelinjeg legla nije vjerojatna.
      Smjernica za ispitivanje
      Ispitivanje se mora provesti u skladu s metodom ICPBR (npr. P. A. Oomen, A. de Riujter i J. van der Steen. Method for honeybee brood feeding tests with insect growth-regulating insecticides. EPPO Bulletin, 22. svezak, str. od 613. do 616., 1992.)
      8.3.2.   Ostali člankonošci
      
      
         
            Cilj ispitivanja
         
      
      Ispitivanjem se osigurava dovoljno podataka za procjenu toksičnosti (letalni i subletalni učinci) aktivne tvari za odabrane vrste člankonožaca.
      
         
            Okolnosti u kojima se zahtijeva ispitivanje
         
      
      Moraju se ispitati učinci na kopnene člankonošce koji ne pripadaju ciljanoj skupini (npr. predatore ili parazite štetnih organizama). Informacije koje se dobiju za te vrste mogu se koristiti i za utvrđivanje moguće toksičnosti za druge vrste koje ne pripadaju ciljanoj skupini, a koje žive u istom okolišu. Te su informacije obvezne za sve aktivne tvari, osim ako su sredstva koja sadrže aktivnu tvar predviđena isključivo za uporabu u situacijama u kojima člankonošci koji ne pripadaju ciljanoj skupini nisu izloženi, kao npr.:
      
                  —
               
               
                  skladištenje hrane u zatvorenim prostorima,
               
            
                  —
               
               
                  sredstva za zarašćivanje i liječenje rana,
               
            
                  —
               
               
                  rodenticidni mamci.
               
            
         
            Uvjeti ispitivanja
         
      
      Ispitivanje se najprije mora provesti u laboratoriju na umjetnom supstratu (tj. staklenoj pločici ili kremenskom pijesku, prema potrebi), osim ako se štetni učinci mogu jasno predvidjeti na temelju drugih ispitivanja. U tim se slučajevima mogu koristiti stvarni supstrati.
      Ispituju se dvije osjetljive standardne vrste, jedna parazitska i jedna predatorska grinja (npr. Aphidius rhopalosiphi i Typhlodromus pyri). Osim tih ispitivanja, moraju se provesti ispitivanja na još dvije dodatne vrste koje su relevantne za predviđenu uporabu tvari. Kada je moguće i ako je to potrebno, one predstavljaju druge dvije velike funkcionalne skupine: predatore koji žive u zemlji i one koji žive u lišću. Ako se kod vrsta koje su relevantne za predviđenu uporabu sredstva opaze učinci, mogu se obaviti dodatna laboratorijska ispitivanja/ispitivanja u kontroliranim uvjetima u polju. Relevantne pokusne vrste odabiru se na temelju prijedloga navedenih u dokumentu SETAC-a – Smjernice za regulatorne postupke ispitivanja pesticida na člankonošcima koji ne pripadaju ciljanoj skupini (15). Pri ispitivanju koristi se količina jednaka najvećoj količini predloženoj za primjenu na polju.
      
         
            Smjernica za ispitivanje
         
      
      Prema potrebi, ispitivanje se provodi u skladu s odgovarajućim smjernicama koje ispunjavaju barem zahtjeve za ispitivanje kako su navedeni u dokumentu SETAC-a – Smjernice za regulatorne postupke ispitivanja pesticida na člankonošcima koji ne pripadaju ciljanoj skupini.
      8.4.   Učinci na gujavice
      
      8.4.1.   Akutna toksičnost
      
      
         
            Cilj ispitivanja
         
      
      Ispitivanjem se osiguravaju podaci o vrijednosti LC50 aktivne tvari za gujavice i, kad je to moguće, najvećoj koncentraciji koja ne uzrokuje smrtnost i najnižoj koncentraciji koja uzrokuje stopostotnu smrtnost te mora uključiti zapažene učinke na morfologiju i ponašanje.
      
         
            Okolnosti u kojima se zahtijeva ispitivanje
         
      
      Istraživanje učinaka na gujavice mora se provesti ako se sredstva koja sadrže aktivnu tvar primjenjuju na tlo ili ako mogu dovesti do onečišćenja tla.
      
         
            Smjernica za ispitivanje
         
      
      Ispitivanje se mora provesti u skladu s Prilogom Uredbi (EZ) br. 440/2008, metodom C 8, Toksičnost za gujavice: ispitivanje na umjetnom tlu.
      8.4.2.   Subletalni učinci
      
      
         
            Cilj ispitivanja
         
      
      Ispitivanjem se osiguravaju podaci o vrijednosti NOEC i o učincima na rast, razmnožavanje i razvoj.
      
         
            Okolnosti u kojima se zahtijeva ispitivanje
         
      
      Kada se na temelju predloženog načina uporabe sredstava koja sadrže aktivnu tvar ili na temelju podataka o njihovom ostanku i ponašanju u tlu (DT90 > 100 dana) može očekivati stalna ili višekratna izloženost gujavica aktivnoj tvari ili značajnoj količini metabolita, produkata razgradnje ili reakcije, potrebno je stručno mišljenje kako bi se odlučilo o korisnosti ispitivanja subletalnih učinaka.
      
         
            Uvjeti ispitivanja
         
      
      Ispitivanje se mora provesti na vrsti Eisenia foetida.
      8.5.   Učinci na mikroorganizme iz tla koji ne pripadaju ciljanoj skupini
      
      
         Cilj ispitivanja
      
      Ispitivanjem se osigurava dovoljno podataka za ocjenu utjecaja aktivne tvari na aktivnost mikroorganizama u tlu u smislu pretvorbe dušika i mineralizacije ugljika.
      
         Okolnosti u kojima se zahtijeva ispitivanje
      
      Ispitivanje se mora provesti ako se sredstva koja sadrže aktivnu tvar primjenjuju na tlo ili ako mogu onečistiti tlo u stvarnim uvjetima uporabe. Ako je aktivna tvar predviđena za uporabu u sredstvima za sterilizaciju tla, ispitivanja se moraju izvoditi tako da se može mjeriti brzina oporavka mikrobiološke aktivnosti nakon tretiranja.
      
         Uvjeti ispitivanja
      
      Tla koja se ispituju moraju biti svježe uzorkovana poljoprivredna tla. Mjesta s kojih se uzima tlo ne smiju tijekom prethodne dvije godine biti tretirana ni s jednom tvari koja bi mogla značajno izmijeniti raznolikost i razinu populacije mikroorganizama, izuzimajući prolazne promjene.
      
         Smjernica za ispitivanje
      
      SETAC - Postupci za procjenu utjecaja pesticida na okoliš i ekotoksičnosti pesticida.
      8.6.   Učinci na ostale potencijalno ugrožene organizme (flora i fauna) koji ne pripadaju ciljanoj skupini
      
      Mora se dostaviti sažetak raspoloživih podataka, pozitivnih ili negativnih, dobivenih iz prethodnih ispitivanja provedenih s ciljem ocjene biološke aktivnosti i raspona doza koji bi mogao osigurati informacije o mogućem utjecaju na druge vrste, flore i faune, koje ne pripadaju ciljanoj skupini, zajedno s kritičkom ocjenom valjanosti podataka o mogućem utjecaju na vrste koje ne pripadaju ciljanoj skupini.
      8.7.   Učinci na biološke metode pročišćavanja otpadnih voda
      
      Ako uporaba sredstava za zaštitu bilja koja sadrže aktivnu tvar negativno utječe na biološke postupke čišćenja otpadnih voda, podaci o takvim učincima moraju se obvezno navesti.
      9.   Sažetak i ocjena odjeljaka 7. i 8.
      
      10.   Prijedlozi koji uključuju obrazloženje prijedloga za razvrstavanje i označivanje aktivne tvari u skladu s Uredbom (EZ) br. 1272/2008
      
      
                  —
               
               
                  Piktogram(i),
               
            
                  —
               
               
                  Oznake opasnosti,
               
            
                  —
               
               
                  Oznake upozorenja,
               
            
                  —
               
               
                  Oznake obavijesti.
               
            11.   Dokumentacija kako je navedena u dijelu A Priloga Uredbi (EU) br. 545/2011 za reprezentativno sredstvo za zaštitu bilja
      
      DIO B
      
         MIKROORGANIZMI, UKLJUČUJUĆI VIRUSE
      
      
         Uvod
      
      
                  i.
               
               
                  Aktivne tvari kako su određene u članku 2. stavku 2. Uredbe (EZ) br. 1107/2009 i uključuju kemijske tvari i mikroorganizme, uključujući viruse.
                  U ovom dijelu se navode zahtjevi u pogledu podataka za aktivne tvari koje se sastoje od mikroorganizama, uključujući viruse.
                  Pojam „mikroorganizam” kako je određen u članku 3. Uredbe (EZ) br. 1107/2009 primjenjuje se, ali nije ograničen na, bakterije, gljive, praživotinje, viruse i viroide.
               
            
                  ii.
               
               
                  Za sve mikroorganizme koji podliježu podnošenju zahtjeva treba osigurati sva dostupna relevantna saznanja i informacije iz literature.
                  Najvažnije i najkorisnije informacije dobivaju se karakterizacijom i identifikacijom mikroorganizma. Takve se informacije nalaze u odjeljcima 1. do 3. (identitet, biološka svojstva i druge informacije) koje čine temelj za procjenu učinaka na zdravlje ljudi i okoliš.
                  Uobičajeno su potrebni najnoviji podaci dobiveni konvencionalnim toksikološkim i/ili patološkim pokusima na laboratorijskim životinjama, osim ako podnositelj zahtjeva može opravdati, na temelju prethodnih informacija, da korištenje mikroorganizma u predloženim uvjetima primjene nema štetnih učinaka na zdravlje ljudi i životinja ili na podzemne vode, kao niti neprihvatljiv utjecaj na okoliš.
               
            
                  iii.
               
               
                  U očekivanju prihvaćanja posebnih smjernica na međunarodnoj razini, tražene se informacije dobivaju korištenjem raspoloživih smjernica za ispitivanje koje je usvojilo nadležno tijelo (npr. smjernica USEPA-e (16)); prema potrebi, smjernice za ispitivanje opisane u dijelu A ovog Priloga treba prilagoditi tako da budu primjerene za mikroorganizme. Testiranje uključuje održive i, ako je potrebno, neodržive mikroorganizme, uključujući i slijepu probu.
               
            
                  iv.
               
               
                  Nakon provedenog testiranja, mora se dostaviti detaljan opis (specifikacija) korištenog materijala i njegovih nečistoća, u skladu s točkom 1.4. Korišteni materijal mora po specifikaciji biti istovjetan materijalu koji će se upotrebljavati u proizvodnji sredstava koja se odobravaju.
                  Ako se u studijama koriste mikroorganizmi proizvedeni u laboratoriju ili u sustavu probne proizvodnje, studije se moraju ponoviti s tehničkim mikroorganizmima, osim ako se može dokazati da je pokusni materijal upotrijebljen za potrebe testiranja i ocjenjivanja u osnovi jednak.
               
            
                  v.
               
               
                  Ako je mikroorganizam genetski modificiran, mora se dostaviti kopija ocjene podataka za procjenu rizika na okoliš, kako je navedeno u članku 48. Uredbe (EZ) br. 1107/2009.
               
            
                  vi.
               
               
                  Prema potrebi, podaci se analiziraju odgovarajućim statističkim metodama. Navode se svi detalji statističke analize (npr. za sve se procjene navodi granica pouzdanosti, trebalo bi dati točne p-vrijednosti a ne samo navesti statističku značajnost).
               
            
                  vii.
               
               
                  U slučaju studija kod kojih se doze primjenjuju tijekom određenog vremenskog razdoblja, doze bi se trebale, po mogućnosti, uzimati iz iste serije mikroorganizma, ako njegova stabilnost to dopušta.
                  Ako studija uključuje uporabu mikroorganizama iz različitih serija, moraju se priložiti podaci o sličnosti tih serija.
                  Ako studija uključuje upotrebu različitih doza, potrebno je navesti odnos doza i štetnih učinaka.
               
            
                  viii.
               
               
                  Ako je poznato da se djelovanje sredstva za zaštitu bilja temelji na učinku ostatka toksina/metabolita ili ako se očekuju značajni ostaci toksina/metabolita koji nisu povezani s djelovanjem aktivne tvari, za te se toksine ili metabolite mora dostaviti dokumentacija u skladu sa zahtjevima iz dijela A ovog Priloga.
               
            1.   Identifikacija mikroorganizma
      
      Identifikacija i karakterizacija mikroorganizma predstavlja najvažnije podatke i od ključne je važnosti za donošenje odluke.
      1.1.   Podnositelj zahtjeva
      
      Navodi se naziv i adresa podnositelja zahtjeva, kao i ime, položaj, broj telefona i telefaksa odgovarajuće osobe za kontakt.
      Ako podnositelj zahtjeva ima ured, zastupnika ili predstavnika u državi članici kojoj se podnosi zahtjev za odobrenje, i ako se oni razlikuju, u državi članici izvjestiteljici koju je imenovala Komisija, mora se dostaviti naziv i adresa lokalnog ureda, zastupnika ili predstavnika, kao i ime, položaj, broj telefona i telefaksa odgovarajuće osobe za kontakt.
      1.2.   Proizvođač
      
      Navodi se naziv i adresa proizvođača mikroorganizma, kao i naziv i adresa svakog pogona u kojem se mikroorganizam proizvodi. Navodi se kontaktna točka (po mogućnosti središnja kontaktna točka s nazivom te brojem telefona i telefaksa) radi pružanja ažuriranih informacija i odgovaranja na upite vezane uz tehnologiju proizvodnje, postupke i kvalitetu proizvoda (uključujući, prema potrebi, pojedinačne serije). Ako se nakon odobrenja mikroorganizama promijeni lokacija ili broj proizvođača, potrebne se informacije opet moraju dostaviti Komisiji i državama članicama.
      1.3.   Naziv i opis vrste, utvrđivanje soja
      
      
                  i.
               
               
                  Mikroorganizam bi trebao biti pohranjen u međunarodno priznatoj zbirci kultura i imati svoj pristupni broj, a podaci o tome se moraju dostaviti.
               
            
                  ii.
               
               
                  Svaki mikroorganizam za koji se podnosi zahtjev identificira se i imenuje na razini vrste. Navodi se znanstveni naziv i taksonomska skupina, odnosno porodica, rod, vrsta, soj, serotip, varijetet ili druga kategorija koja odgovara mikroorganizmu.
                  Navodi se je li mikroorganizam:
                  
                              —
                           
                           
                              na predviđenom području primjene autohtona vrsta,
                           
                        
                              —
                           
                           
                              divljeg (prirodnog) tipa,
                           
                        
                              —
                           
                           
                              spontani ili inducirani mutant,
                           
                        
                              —
                           
                           
                              modificiran korištenjem tehnika opisanih u dijelu 2. Priloga I.A i u Prilogu I.B Direktivi 2001/18/EZ Europskog parlamenta i Vijeća (17).
                           
                        U posljednja se dva spomenuta slučaja moraju dostaviti sve poznate razlike između modificiranog mikroorganizma i polaznog divljeg soja.
               
            
                  iii.
               
               
                  Za identifikaciju i utvrđivanje mikroorganizma na razini soja treba primijeniti najbolju raspoloživu tehnologiju. Moraju se navesti odgovarajući postupci ispitivanja i kriterija za identifikaciju (npr. morfologija, biokemija, serologija, molekularna identifikacija).
               
            
                  iv.
               
               
                  Navodi se zajedničko ime ili alternativna i zamjenska imena te kodna imena korištena tijekom razvoja, ako postoje.
               
            
                  v.
               
               
                  Navodi se srodnost s poznatim patogenima.
               
            1.4.   Specifikacija materijala korištenog za proizvodnju navedenih proizvoda
      
      1.4.1.   Sadržaj mikroorganizma
      
      Navodi se najmanji i najveći udio mikroorganizma u materijalu koji se koristi za proizvodnju formuliranih proizvoda. Sadržaj se izražava u odgovarajućim jedinicama, kao što je broj aktivnih jedinica po volumenu ili težini, ili na neki drugi način primjeren mikroorganizmu.
      Ako se dostavljeni podaci odnose na sustav probne proizvodnje, potrebni se podaci moraju ponovno dostaviti Komisiji i državama članicama kada se metode i postupci industrijske proizvodnje ustale, ako promjene unesene u proizvodnju dovedu do promjene specifikacije čistoće.
      1.4.2.   Identitet i udio nečistoća, aditiva, kontaminirajućih mikroorganizama
      
      Poželjno je da sredstvo za zaštitu bilja ne sadrži kontaminate (uključujući kontaminirajuće mikroorganizme), ako je moguće. Stupanj i vrstu prihvatljivih kontaminanata utvrđuje nadležno tijelo na temelju procjene rizika.
      Ako je moguće i primjereno, navodi se identitet i najveći udio svih kontaminirajućih mikroorganizama izražen u odgovarajućoj jedinici. Podaci o identitetu moraju se, gdje je to moguće, navesti na način opisan u točki 1.3. dijela B ovog Priloga.
      Relevantni metaboliti (npr. ako se očekuje da se tiču zdravlja ljudi i/ili okoliša) za koje je poznato da ih stvaraju mikroorganizmi identificiraju se i karakteriziraju u različitim stanjima ili fazama rasta mikroorganizma (vidi točku viii. u uvodu ovog dijela).
      Prema potrebi, navode se i detaljne informacije o svim komponentama kao što su kondenzati, podloge za uzgoj kultura, itd.
      Za kemijske nečistoće bitne za zdravlje ljudi i/ili okoliš navodi se njihov identitet i najveći udio izražen u odgovarajućim jedinicama.
      Kod aditiva navodi se identitet i udio u g/kg.
      Podaci o identitetu kemijskih tvari kao što su aditivi moraju se navesti na način opisan u točki 1.10. dijela A ovog Priloga.
      1.4.3.   Analitički profil serija
      
      Prema potrebi, navode se isti podaci kao oni opisani u točki 1.11. dijela A ovog Priloga, uz korištenje odgovarajućih jedinica.
      2.   Biološka svojstva mikroorganizma
      
      2.1.   Podaci o mikroorganizmima i njihovoj primjeni – pojava i geografska rasprostranjenost u prirodi
      
      Kao dokaz o poznavanju bioloških osobina mikroorganizama treba navesti dostupnu literaturu i druga odgovarajuća saznanja.
      2.1.1.   Povijesna pozadina
      
      Potrebno je dostaviti osnovne podatke o mikroorganizmu i njegovoj primjeni (testovi/istraživački projekti ili komercijalna uporaba).
      2.1.2.   Podrijetlo i zastupljenost u prirodi
      
      Navodi se geografsko područje i mjesto u ekološkom sustavu (npr. biljka domaćin, životinja domaćin ili tlo iz kojega je izoliran mikroorganizam). Potrebno je navesti način izoliranja mikroorganizma. Prirodna zastupljenost mikroorganizma u relevatnom okolišu navodi se, ako je moguće, na razini soja.
      U slučaju mutanta ili genetski modificiranog mikroorganizma treba navesti detaljne podatke o proizvodnji i izolaciji te o načinima pomoću kojih ga se može jasno razlikovati od polaznog divljeg soja.
      2.2.   Podaci o ciljanom organizmu
      
      2.2.1.   Opis ciljanih organizama
      
      Prema potrebi se moraju dostaviti pojedinosti o štetnim organizmima protiv kojih je predviđena primjena.
      2.2.2.   Način djelovanja
      
      Navodi se glavni način djelovanja. U vezi s načinom djelovanja navodi se i ako mikroorganizam tvori toksine s rezidualnim učinkom na ciljane organizme. U tom se slučaju opisuje način djelovanja tog toksina.
      Ako je bitno, navode se podaci o mjestu infekcije i načinu unosa u ciljani organizam te o njegovim osjetljivim razvojnim fazama. Moraju se priložiti podaci o svim pokusnim istraživanjima.
      Navodi se na koji način može doći do unosa mikroorganizma ili njegovih metabolita (posebno toksina) (npr. kontaktno, želučano, udisanjem). Također se mora navesti translociraju li se mikroorganizam ili njegovi metaboliti u bilju i, ako je bitno, na koji način.
      U slučaju patogenih učinaka na ciljani organizam, navodi se infektivna doza mikroorganizma (doza koja je potrebna da uzrokuje infekciju ciljanog organizma) i prenosivost (mogućnost širenja mikroorganizma u ciljanoj populaciji, kao i od jednog do drugog ciljanog organizma) nakon primjene u predloženim uvjetima uporabe.
      2.3.   Odabir domaćina i učinci na neciljane organizme
      
      Navode se sve raspoložive informacije o učincima na organizme koji ne pripadaju ciljanoj skupini unutar područja na kojemu se mikroorganizam može proširiti. Navodi se pojava organizama koji ne pripadaju ciljanoj skupini, a koji su ili srodni s ciljanim vrstama ili su posebno izloženi.
      Navodi se svako saznanje o toksičnom učinku aktivne tvari ili njezinih metabolita na ljude ili životinje, o tome da li je organizam sposoban zaraziti ljude ili životinje (uključujući jedinke oslabljena imuniteta) i da li je patogen. Navodi se svako saznanje o tome može li aktivna tvar ili njeni produkti uzrokovati nadraženje kože, očiju ili dišnih organa ljudi ili životinja, te djeluje li kao alergen u dodiru s kožom ili udisanjem.
      2.4.   Razvojni stupanj i životni ciklus mikroorganizma
      
      Potrebno je dostaviti informacije o životnom ciklusu mikroorganizma, simbiozi, parazitizmu, kompetitivnosti, predatorstvu itd., uključujući organizme domaćine, kao i vektore virusa.
      Potrebno je navesti vrijeme razmnožavanja i način razmnožavanja mikroorganizma.
      Moraju se dostaviti podaci o pojavi faza mirovanja i njihovom vremenu preživljavanja, virulenciji i infektivnom potencijalu.
      Potrebno je navesti sposobnost mikroorganizma da u različitim razvojnim fazama nakon primjene stvara metabolite, uključujući toksine, koji predstavljaju rizik za zdravlje ljudi i/ili okoliša.
      2.5.   Infektivnost, širenje i sposobnost stvaranja kolonija
      
      Potrebno je navesti postojanost mikroorganizma te podatke o njegovom životnom ciklusu u tipičnim ekološkim uvjetima primjene. Uz to je potrebno navesti podatke o njegovoj posebnoj osjetljivosti na određene dijelove okoliša (npr. UV zrake, tlo, vodu).
      Potrebno je navesti ekološke uvjete za preživljavanje (temperatura, pH, vlažnost, supstrat, itd.), razmnožavanje, stvaranje kolonija, štete koje može prouzročiti (zajedno s ljudskim tkivom) i učinkovitost mikroorganizma. Navodi se zastupljenost specifičnih čimbenika virulencije.
      Mora se odrediti raspon temperatura na kojima mikroorganizam raste, uključujući najmanju, najveću i optimalnu temperaturu. Ovi su podaci posebno korisni kao pokazatelji potrebe provođenja studija o učincima na ljudsko zdravlje (odjeljak 5.).
      Moraju se navesti mogući učinci čimbenika kao što su temperatura, UV zrake, pH i prisutnost određenih tvari na stabilnost relevantnih toksina.
      Moraju se dostaviti informacije o mogućim načinima širenja mikroorganizma (zrakom kao čestice prašine ili aerosol, s organizmima domaćinima kao prenositeljima, itd.) u uvjetima predviđene primjene.
      2.6.   Povezanost s poznatim patogenima bilja, životinja ili ljudi
      
      Navodi se mogućnost postojanja jedne ili više vrsta iz roda kojem pripada aktivni mikroorganizam i/ili prema potrebi kontaminirajući mikroorganizam koji je patogen za ljude, životinje, usjeve ili druge vrste koje ne pripadaju ciljanoj skupini, te se navodi tip bolesti koje uzrokuje. Gdje je moguće, navodi se način razlikovanja aktivnog mikroorganizma od navedenih patogenih vrsta.
      2.7.   Genetska stabilnost i čimbenici koji na nju utječu
      
      Ako je potrebno, moraju se dostaviti podaci o genetskoj stabilnosti (tj. brzini mutacije svojstava vezanih uz način djelovanja ili unosa egzogenog genetskog materijala) u uvjetima predložene primjene.
      Moraju se dostaviti i podaci o sposobnosti mikroorganizma da prenosi genetski materijal na druge organizme, kao i o njegovoj sposobnosti patogenog djelovanja na bilje, životinje ili čovjeka. Ako mikroorganizam nosi dodatne bitne genetske elemente, treba navesti podatke o njihovoj stabilnosti.
      2.8.   Informacije o stvaranju metabolita (posebno toksina)
      
      Ako se za druge sojeve koji pripadaju istoj mikrobiološkoj vrsti, kao i za soj za koji se podnosi zahtjev, zna da stvaraju metabolite (posebno toksine) s neprihvatljivim učincima na ljudsko zdravlje i/ili okoliš tijekom ili nakon primjene, navodi se vrsta i struktura te tvari, njena prisutnost unutar ili izvan stanice i njena stabilnost, način djelovanja (uključujući vanjske i unutarnje čimbenike mikroorganizma potrebne za djelovanje), kao i učinak na ljude, životinje ili druge vrste koje ne pripadaju ciljanoj skupini.
      Potrebno je opisati uvjete u kojima mikroorganizam stvara metabolite (posebno toksine).
      Dostavljaju se sve raspoložive informacije o mehanizmu kojim mikroorganizam regulira stvaranje metabolita.
      Dostavljaju se sve raspoložive informacije o utjecaju nastalih metabolita na način djelovanja mikroorganizma.
      2.9.   Antibiotici i druge antimikrobne tvari
      
      Mnogi mikroorganizmi tvore tvari s antibiotskim učinkom. Treba spriječiti svaku uporabu mikroorganizma u sredstvima bilo koje razvojne faze ako se istovremeno rabi u medicini ili veterini.
      Potrebno je dostaviti informacije o otpornosti ili osjetljivosti mikroorganizma na antibiotike ili druge antimikrobne tvari, posebno o stabilnosti gena kodiranih za otpornost na antibiotike, osim ako se može dokazati da mikroorganizam nema štetnih učinaka na zdravlje ljudi ili životinja ili da se otpornost na antibiotike ili druge antimikrobne tvari ne može prenijeti.
      3.   Dodatne informacije o mikroorganizmu
      
      
         Uvod
      
      
                  i.
               
               
                  Dostavljene informacije moraju opisati za koju namjenu se sredstva koja sadrže mikroorganizam upotrebljavaju ili će se upotrebljavati te količine i način njihove primjene ili predložene primjene.
               
            
                  ii.
               
               
                  U dostavljenim se informacijama moraju navesti uobičajene metode i mjere opreza pri postupanju, skladištenju i prijevozu mikroorganizama.
               
            
                  iii.
               
               
                  Dostavljene studije, podaci i informacije moraju prikazati prikladnost predloženih mjera koje treba poduzeti u hitnim slučajevima.
               
            
                  iv.
               
               
                  Spomenute informacije i podatke treba dostaviti za svaki mikroorganizam, osim ako nije drukčije propisano.
               
            3.1.   Namjena
      
      Biološko djelovanje mora se navesti prema sljedećem popisu:
      
                  —
               
               
                  baktericid,
               
            
                  —
               
               
                  fungicid,
               
            
                  —
               
               
                  insekticid,
               
            
                  —
               
               
                  akaricid,
               
            
                  —
               
               
                  moluskicid,
               
            
                  —
               
               
                  nematocid,
               
            
                  —
               
               
                  herbicid,
               
            
                  —
               
               
                  drugo (mora se pobliže navesti).
               
            3.2.   Predviđena područja primjene
      
      Za sredstva koja sadrže mikroorganizam navode se, prema dolje navedenom popisu, postojeće ili predloženo područje/a njihove primjene:
      
                  —
               
               
                  na otvorenom prostoru, kao na primjer u ratarstvu, voćarstvu, vrtlarstvu, šumarstvu i vinogradarstvu,
               
            
                  —
               
               
                  u zatvorenim prostorima (npr. staklenici, plastenici i sl.),
               
            
                  —
               
               
                  na ukrasnim i rekreacijskim površinama,
               
            
                  —
               
               
                  za suzbijanje korova na nepoljoprivrednim površinama,
               
            
                  —
               
               
                  na okućnicama,
               
            
                  —
               
               
                  na sobnom bilju,
               
            
                  —
               
               
                  na uskladištenim biljnim proizvodima,
               
            
                  —
               
               
                  drugo (navesti).
               
            3.3.   Vrste bilja ili biljnih proizvoda koji se tretiraju ili zaštićuju
      
      Potrebno je navesti pojedinosti o postojećoj i predviđenoj primjeni u pogledu bilja, vrsta bilja ili biljnih proizvoda.
      3.4.   Način proizvodnje i kontrola kakvoće
      
      Potrebno je dostaviti iscrpne podatke o načinu serijske proizvodnje mikroorganizma.
      Podnositelj zahtjeva mora osigurati stalni nadzor nad kakvoćom proizvodnog procesa i proizvoda. Ponajprije se prati pojava spontane promjene glavnih značajki mikroorganizma te prisutnost značajnih kontaminanata. Dostavljaju se kriteriji osiguranja kakvoće za proizvodnju.
      Potrebno je navesti i opisati tehnike korištene za osiguranje ujednačenog proizvoda i pokusne metode za standardizaciju, održavanje i čistoću mikroorganizma (npr. HACCP).
      3.5.   Informacije o pojavi ili mogućoj pojavi razvoja otpornosti ciljanih organizama
      
      Potrebno je dostaviti dostupne informacije o mogućoj pojavi razvoja otpornosti ili unakrsne otpornosti ciljanih organizama. Kad je moguće opisuju se odgovarajuće strategije za sprečavanje tih pojava.
      3.6.   Metode sprečavanja gubitka virulencije polazne kulture mikroorganizma
      
      Navode se načini prevencije gubitka virulencije polaznih kultura.
      Uz to se mora opisati svaka metoda, ako je dostupna, koja služi za sprečavanje gubitka učinkovitosti mikroorganizma na ciljane vrste.
      3.7.   Preporučeni postupci i mjere opreza pri postupanju, skladištenju, prijevozu ili u slučaju požara
      
      Za svaki se mikroorganizam mora dostaviti sigurnosno-tehnički list u skladu s člankom 31. Uredbe (EZ) br. 1907/2006.
      3.8.   Postupci uništavanja ili dekontaminacije
      
      U većini slučajeva najprimjereniji ili jedini način sigurnog zbrinjavanja mikroorganizama, kontaminiranih materijala ili kontaminiranog pakiranja jest putem kontroliranog spaljivanja u ovlaštenoj spalionici.
      Detaljno se moraju opisati metode sigurnog zbrinjavanja mikroorganizma ili, prema potrebi, njegovog inaktiviranja prije zbrinjavanja i metode zbrinjavanja kontaminirane pakiranja i kontaminiranih materijala. Dostavljaju se podaci o tim metodama kako bi se utvrdila njihova učinkovitost i sigurnost.
      3.9.   Mjere u slučaju nesreće
      
      Potrebno je dostaviti informacije o postupcima kojima se mikroorganizam može učiniti bezopasnim za okoliš (npr. u vodi ili tlu) u slučaju nesreće.
      4.   Analitičke metode
      
      
         Uvod
      
      Odredbe ovog odjeljka odnose se isključivo na analitičke metode u svrhu post-registracijske kontrole i sustavnog praćenja (monitoringa).
      Praćenje nakon odobrenja moglo bi se uzeti u obzir za sva područja procjene rizika. To se prije svega odnosi na slučaj kada se za odobrenje razmatraju mikroorganizmi (njihovi sojevi) koji na predviđenom području primjene nisu autohtoni. Podnositelj zahtjeva mora dostaviti obrazloženje za primijenjene analitičke metode potrebne za dobivanje podataka koji se traže ovom Uredbom ili za druge namjene; prema potrebi, izradit će se posebne smjernice za takve metode na temelju istih zahtjeva utvrđenih za metode u svrhu post-registracijske kontrole i sustavnog praćenja (monitoringa).
      Potrebno je dostaviti opis metoda, uključujući pojedinosti o korištenoj opremi, materijalima i uvjetima. Potrebno je navesti primjenjivost svake međunarodno priznate metoda.
      Koliko god je to izvedivo, metode moraju osigurati najjednostavniji pristup, uključivati najmanje troškove i zahtijevati uobičajeno dostupnu opremu.
      Podaci o specifičnosti, linearnosti, točnosti i ponovljivosti, kako su utvrđeni u točkama 4.1. i 4.2. dijela A ovog Priloga, također su potrebni za metode koje se koriste za analizu mikroorganizama i njihovih ostataka.
      U ovom se odjeljku primjenjuje sljedeće:
      ostaci kako je definirano u Uredbi (EZ) br. 1107/2009
      
                  Nečistoće, metaboliti, relevantni metaboliti, ostaci
               
               
                  Kako je definirano u Uredbi (EZ) br. 1107/2009
               
            
                  Relevantne nečistoće
               
               
                  Nečistoće, kako su gore opisane, koje se tiču ljudskog ili životinjskog zdravlja i/ili okoliša
               
            Na zahtjev je potrebno dostaviti sljedeće uzorke:
      
                  i.
               
               
                  uzorke mikroorganizma iz proizvodnje;
               
            
                  ii.
               
               
                  analitičke standarde relevantnih metabolita (posebno toksina) i svih drugih sastojaka obuhvaćenih definicijom ostataka;
               
            
                  iii.
               
               
                  uzorke referentnih tvari za relevantne nečistoće, ako su dostupni.
               
            4.1.   Metode za analizu mikroorganizma iz proizvodnje
      
      
                  —
               
               
                  Metode za identifikaciju mikroorganizma,
               
            
                  —
               
               
                  Metode za dobivanje informacija o mogućoj promjenljivosti polazne kulture/aktivnog mikroorganizma,
               
            
                  —
               
               
                  Metode za razlikovanje mutanta mikroorganizma od polaznog divljeg soja,
               
            
                  —
               
               
                  Metode za utvrđivanje i nadzor čistoće polazne kulture iz koje se proizvode serije,
               
            
                  —
               
               
                  Metode za određivanje sadržaja mikroorganizma u tehničkoj tvari za proizvodnju formuliranih proizvoda i metode za dokazivanje da se kontaminirajući mikroorganizmi kontrolirano zadržavaju na prihvatljivoj razini,
               
            
                  —
               
               
                  Metode za određivanje relevantnih nečistoća u tehničkoj aktivnoj tvari,
               
            
                  —
               
               
                  Metode za utvrđivanje granice određivanja i za kvantifikaciju, prisutnosti ili odsutnosti svih gore navedenih tvari i mikroorganizama koji djeluju patogeno na ljude i sisavce,
               
            
                  —
               
               
                  Metode za određivanje stabilnosti pri uskladištenju i rok uporabe mikroorganizma, ako je potrebno.
               
            4.2.   Metode za određivanje i kvantificiranje ostataka (održivih i neodrživih)
      
      
                  —
               
               
                  aktivnih mikroorganizama,
               
            
                  —
               
               
                  relevantnih metabolita (posebno toksina).
               
            na i/ili u tretiranom bilju ili biljnim proizvodima, u hrani i hrani za životinje, u životinjskim i ljudskim tkivima i tjelesnim tekućinama, u tlu, vodi (uključujući vodu za piće, podzemne vode i površinske vode), te ako je to bitno i u zraku.
      Uključuju se i analitičke metode za određivanje količine i djelovanja proteinskih produkata, npr. testiranjem razrjeđenja kultura i supernatanta kulture u biotestu na životinjskim stanicama.
      5.   Učinci na ljudsko zdravlje
      
      
         Uvod
      
      
                  i.
               
               
                  Dostupne informacije temeljene na svojstvima mikroorganizma i odgovarajućih organizama (odjeljci 1., 2. i 3.), uključujući zdravstvena i medicinska izvješća, moraju biti dostatne da se odredi može li mikroorganizam imati zdravstvene (infektivne/patogene/toksične) učinke na zdravlje ljudi.
               
            
                  ii.
               
               
                  Priložene informacije o aktivnom mikroorganizmu, zajedno s onima koje su dostavljene za jedno ili više sredstava koji sadrže mikroorganizam, moraju biti dovoljne da omoguće ocjenu mogućeg rizika za ljude izravno ili neizravno povezanog sa postupanjem i uporabom sredstva za zaštitu bilja koje sadrži mikroorganizam te rizika za ljude kojem su uzrok ostaci sredstva ili kontaminanti u hrani i vodi. Uz to, dostavljene informacije moraju biti dovoljne za:
                  
                              —
                           
                           
                              odlučivanje o mogućem odobrenju mikroorganizma,
                           
                        
                              —
                           
                           
                              navođenje odgovarajućih uvjeta ili ograničenja vezanih uz odobrenja,
                           
                        
                              —
                           
                           
                              utvrđivanje odgovarajućih upozorenja o rizicima i sigurnosnih upozorenja u svrhu zaštite ljudi, životinja i okoliša koje moraju biti naznačene na pakiranju,
                           
                        
                              —
                           
                           
                              određivanje mjera prve pomoći, kao i dijagnostičkih i terapijskih postupaka u slučaju infekcije ili drugog štetnog djelovanja na ljude.
                           
                        
            
                  iii.
               
               
                  Navode se svi učinci uočeni tijekom istraživanja. Potrebno je provesti istraživanja potrebna za procjenu vjerojatnog mehanizma djelovanja, te za ocjenu značaja tih učinaka.
               
            
                  iv.
               
               
                  Za sve se studije moraju navesti stvarne doze izražene kao broj jedinki koje tvore koloniju na kg tjelesne težine (cfu/kg) kao i u drugim prikladnim jedinicama.
               
            
                  v.
               
               
                  Ocjenjivanje mikroorganizma treba obaviti po stupnjevima.
                  Prvi stupanj (Stupanj I.) obuhvaća raspoložive temeljne informacije i studije koje se moraju provesti za sve mikroorganizme. Odluka o prikladnom programu istraživanja donosi se zasebno za svaki slučaj na temelju stručnog mišljenja. Obično se zahtijevaju najnoviji podaci dobiveni uobičajenim toksikološkim i/ili pokusima patogenosti na laboratorijskim životinjama, osim ako podnositelj zahtjeva može dokazati da na temelju prethodno dobivenih informacija mikroorganizam u predloženim uvjetima primjene nema štetnih učinaka na zdravlje ljudi i životinja. U očekivanju prihvaćanja posebnih smjernica na međunarodnoj razini, potrebne se informacije dobivaju uz pomoć dostupnih smjernica za ispitivanje (npr. Smjernice USEPA OPPTS).
                  Ako su pokusi iz Prvog stupnja ukazali na štetne učinke na zdravlje, moraju se provesti istraživanja iz Drugog stupnja. Vrsta istraživanja koje treba provesti ovisi o učincima uočenim tijekom istraživanja Prvog stupnja. Prije provođenja ovih istraživanja podnositelj zahtjeva traži suglasnost nadležnih tijela o vrsti istraživanja koja će se provesti.
               
            PRVI STUPANJ
      5.1.   Osnovne informacije
      
      Treba dostaviti osnovne podatke o mogućnosti uzrokovanja štetnih učinaka mikroorganizma kao što su sposobnost stvaranja kolonija, toksina i drugih metabolita i njihova štetna djelovanja.
      5.1.1.   Medicinski podaci
      
      Kad su dostupni, i ne dovodeći u pitanje odredbe članka 10. Direktive 98/24/EZ, moraju se dostaviti praktični podaci i informacije važne za prepoznavanje simptoma bolesti, kao i podaci i informacije o učinkovitosti prve pomoći i liječenja. Prema potrebi mora se istražiti učinkovitost mogućih protuotrova te o tome izvijestiti. Prema potrebi se moraju navesti metode inaktivacije mikroorganizma ili one kojima se on može učiniti neinfektivnim (vidjeti točku 3.8.).
      Ako su dostupni i zadovoljavajuće kvalitete, podaci i informacije o učincima izloženosti ljudi posebno su korisni kod potvrđivanja valjanosti ekstrapolacija i zaključaka u vezi ciljanih organa, virulencije i reverzibilnosti štetnih učinaka. Takvi se podaci mogu dobiti na temelju slučajne ili profesionalne izloženosti.
      5.1.2.   Zdravstveni nadzor nad osobljem u proizvodnji
      
      Potrebno je dostaviti dostupna izvješća o programima zdravstvenog nadzora osoblja, potkrijepljena detaljnim informacijama o planu programa nadzora i izloženosti mikroorganizmima. Takva bi izvješća trebala, tamo gdje je to tehnički izvedivo, uključivati podatke važne za način djelovanja mikroorganizma. Ta izvješća uključuju podatke o osobama koje su izložene mikroorganizmu u proizvodnim pogonima ili nakon primjene mikroorganizma (npr. u pokusima učinkovitosti), ako su ti podaci dostupni.
      Osobitu pozornost treba posvetiti osobama koje su posebno osjetljive, npr. zbog prethodne bolesti, uzimanja lijekova, oslabljenog imuniteta, trudnoće ili dojenja.
      5.1.3.   Preosjetljivost i pojava alergija, ako je to potrebno
      
      Potrebno je dostaviti podatke o osjetljivosti i alergijskim reakcijama radnika, uključujući radnike u proizvodnim pogonima, u poljoprivredi, na istraživačkim poslovima i druge osobe koje su izložene mikroorganizmu, te se, prema potrebi, moraju dostaviti detaljni podaci o pojavama preosjetljivosti i kronične osjetljivosti. Dostavljene informacije trebaju uključivati pojedinosti o učestalosti, stupnju i trajanju izloženosti, simptomima te drugim bitnim kliničkim opažanjima. Daju se informacije o tome jesu li radnici bili podvrgnuti alergološkim testovima, odnosno jesu li anketirani o alergijskim simptomima.
      5.1.4.   Neposredno opažanje, npr. klinički slučajevi
      
      Potrebno je dostaviti dostupna izvješća izrađena na temelju objavljene literature o mikroorganizmu ili taksonomski srodnim organizmima (koja se odnose na kliničke slučajeve) ako su iz referentnih časopisa ili službenih izvješća, zajedno s izvješćima o izvedenim daljnjim studijama. Takva su izvješća vrlo korisna i sadrže potpuni opis vrste, stupnja i trajanja izloženosti, kao i uočene kliničke simptome, primijenjene mjere prve pomoći i liječenja te izvršena mjerenja i opažanja. Informacije iz sažetaka i kratkih pregleda nisu dovoljne.
      Ako su obavljena istraživanja na životinjama, izvješća o kliničkim slučajevima mogu biti posebno vrijedna pri ekstrapolaciji podataka sa životinja na čovjeka i pri utvrđivanju neočekivanih štetnih učinaka specifičnih za ljude.
      5.2.   Osnovne studije
      
      Za pravilnu procjenu dobivenih rezultata najvažnije je da predložene metode ispitivanja budu prikladne u odnosu na osjetljivost vrste, način unosa itd., te relevantne s biološkog i toksikološkog gledišta. Način unosa pokusnog mikroorganizma ovisi o glavnim putovima izloženosti ljudi.
      Kako bi se procijenili srednjoročni i dugotrajni učinci za akutnu, subakutnu ili semikroničnu izloženost mikroorganizmima, potrebno je slijediti postupke navedene u smjernicama OECD-a koje predviđaju da se istraživanja prošire i na razdoblje oporavka (nakon kojega treba provesti potpunu makroskopsku i mikroskopsku patološku analizu, uključujući utvrđivanje mikroorganizama u tkivima i organima). Time se olakšava tumačenje određenih učinaka i pruža mogućnost prepoznavanja infektivnosti i/ili patogenosti, što pomaže pri donošenju odluka o drugim pitanjima, kao što su potreba provođenja dugotrajnih istraživanja (karcinogenost itd., vidjeti točku 5.3.) i studije ostataka (vidjeti točku 6.2.).
      5.2.1.   Preosjetljivost
          (18)
      
      
         
            Cilj istraživanja
         
      
      Testom treba dobiti informacije potrebne za ocjenu utjecaja mikroorganizma na pojavu preosjetljivosti prilikom udisanja i izloženosti putem kože. Treba napraviti najopsežnija istraživanja.
      
         
            Okolnosti u kojima se zahtijeva istraživanje
         
          (19)
      
      Potrebno je navesti informacije o preosjetljivosti.
      5.2.2.   Akutna toksičnost, patogenost i infektivnost
      
      Studije, podaci i informacije koje treba dostaviti i ocijeniti moraju omogućiti identifikaciju učinaka jednokratne izloženosti mikroorganizmu, a posebno za utvrđivanje ili ukazivanje na:
      
                  —
               
               
                  toksičnost, patogenost i infektivnost mikroorganizma,
               
            
                  —
               
               
                  vremenski tijek i značajke učinaka, uz detaljne podatke o promjenama ponašanja i mogućim makroskopskim patološkim nalazima pri obdukciji,
               
            
                  —
               
               
                  gdje je moguće, način toksičnog djelovanja,
               
            
                  —
               
               
                  relativna opasnost povezana s različitim putovima izloženosti, i
               
            
                  —
               
               
                  krvne analize tijekom istraživanja potrebnih za ocjenu izlučivanja (klirens) mikroorganizma.
               
            Akutne toksične/patogene učinke mogu pratiti infektivnost i/ili drugi dugotrajniji učinci koji se ne mogu odmah uočiti. Stoga je s ciljem procjene učinaka na zdravlje nužno provesti studije na pokusnim sisavcima kako bi se istražila mogućnost infekcije oralnim unosom, udisanjem i intraperitonealnim/subkutanim ubrizgavanjem.
      Tijekom istraživanja akutne toksičnosti, patogenosti i infektivnosti ocjenjuje se raspodjela mikroorganizma i/ili aktivnog toksina u organima koji su primjereni za proučavanje mikroorganizma (npr. jetra, bubrezi, slezena, pluća, mozak, krv i mjesto primjene).
      Iznesena se zapažanja trebaju temeljiti na znanstvenoj prosudbi i mogu uključivati utvrđivanje broja mikroorganizma u svim napadnutim tkivima (npr. ona s lezijama) i u glavnim organima: bubrezima, mozgu, jetri, plućima, slezeni, mjehuru, krvi, limfnim čvorovima, probavnom sustavu, timusu i lezijama na mjestu inokulacije kod uginulih ili umirućih životinja, te tijekom testiranja i kod konačnog žrtvovanja.
      Informacije dobivene istraživanjem akutne toksičnosti, patogenosti i infektivnosti posebno su značajne kod procjene potencijalne opasnosti do koje bi moglo doći u slučaju nesreće kao i rizika za potrošače zbog izloženosti mogućim ostacima.
      5.2.2.1.   
            Akutna oralna toksičnost, patogenost i infektivnost
         
      
      Okolnosti u kojima se zahtijeva istraživanje
      Potrebno je navesti akutnu oralnu toksičnost, patogenost i infektivnost mikroorganizma.
      5.2.2.2.   
            Akutna inhalacijska toksičnost, patogenost i infektivnost
         
      
      Okolnosti u kojima se zahtijeva istraživanje
      Potrebno je navesti inhalacijsku toksičnost (20), patogenost i infektivnost mikroorganizma.
      5.2.2.3.   Jednokratna intraperitonealna/subkutana doza
      Intraperitonealni/subkutani test smatra se vrlo osjetljivim testom za otkrivanje određene infektivnosti.
      Okolnosti u kojima se zahtijeva istraživanje
      Test s intraperitonealnim injiciranjem obvezno se provodi za sve mikroorganizme. Međutim, ako je najviša temperatura za rast i razmnožavanje niža od 37 °C, može se izvršiti stručna procjena kako bi se ocijenilo da li je subkutano injiciranje primjerenije od intraperitonealnog.
      5.2.3.   Istraživanje genotoksičnosti
      
      
         
            Okolnosti u kojima se zahtijeva istraživanje
         
      
      Ako mikroorganizam stvara egzotoksine u skladu s točkom 2.8., tada se ti toksini i drugi relevantni metaboliti u podlozi za uzgoj kultura također moraju testirati na genotoksičnost. Pri takvom istraživanju treba, ako je moguće, koristiti pročišćene toksine i metabolite.
      Ako temeljna istraživanja ne upućuju na stvaranje toksičnih metabolita, možda će trebati istražiti sami mikroorganizam, ovisno o stručnom mišljenju o važnosti i valjanosti temeljnih podataka. U slučaju virusa, mora se istražiti rizik od insercijske mutageneze u stanicama sisavaca odnosno rizik od karcinogenosti.
      
         
            Cilj istraživanja
         
      
      Ova su ispitivanja korisna za:
      
                  —
               
               
                  predviđanje genotoksičnog potencijala,
               
            
                  —
               
               
                  ranu identifikaciju genotoksičnih karcinogena,
               
            
                  —
               
               
                  pojašnjenje mehanizma djelovanja nekih karcinogena.
               
            Važno je usvojiti prilagodljiv pristup kod kojega će odabir daljnjih testova ovisiti o tumačenju rezultata u svakom stupnju.
      
         
            Uvjeti istraživanja
         
          (21)
      
      Kad god je to moguće, genotoksičnost staničnih mikroorganizama treba istražiti nakon dijeljenja stanica. Treba dostaviti obrazloženje za metodu korištenu za pripremu uzorka.
      Genotoksičnost virusa treba istražiti na zaraženim izolatima.
      5.2.3.1.   
            In vitro studije
         
      
      Okolnosti u kojima se zahtijeva istraživanje
      Potrebno je dostaviti rezultate in vitro testova mutagenosti (test genske mutacije na bakterijama, test klastogenosti u stanicama sisavaca i test genske mutacije u stanicama sisavaca).
      5.2.4.   Istraživanja na kulturama stanica
      
      Ove se informacije moraju navesti za sve mikroorganizme koji se razmnožavaju intracelularno, kao što su virusi, viroidi ili posebne bakterije i praživotinje, osim ako informacije iz odjeljaka 1., 2. i 3. jasno pokazuju da se mikroorganizam ne razmnožava u toplokrvnim organizmima. Istraživanje na kulturama stanica izvodi se na ljudskim stanicama ili na kulturama tkiva različitih organa. Izbor se može temeljiti na očekivanim ciljanim organima nakon infekcije. Ako ljudske stanice ili kulture tkiva određenih organa nisu dostupne, mogu se upotrijebiti stanice i kulture tkiva drugih sisavaca. Za viruse, pozornu pozornost treba posvetiti mogućnosti međusobne interakcije s ljudskim genomom.
      5.2.5.   Istraživanje kratkotrajne toksičnost i patogenosti
      
      
         
            Cilj istraživanja
         
      
      Istraživanja kratkotrajne toksičnosti moraju dati informacije o količini mikroorganizma koji u uvjetima istraživanja ne iskazuju toksični učinak. Takva istraživanja pružaju korisne podatke o rizicima za one koji rukuju sredstvima koja sadrže mikroorganizam ili ih upotrebljavaju. Kratkotrajna istraživanja posebno daju ključni uvid u moguće kumulativno djelovanje mikroorganizma i rizike za radnike koji im mogu biti intenzivno izloženi. Osim toga, kratkotrajna istraživanja pružaju informacije korisne za planiranje istraživanja kronične toksičnosti.
      Studije, podaci i informacije koje treba dostaviti i ocijeniti moraju omogućiti identifikaciju učinaka nakon višekratne izloženosti mikroorganizmu, a posebno za utvrđivanje ili ukazivanje na:
      
                  —
               
               
                  odnos između doze i štetnih učinaka,
               
            
                  —
               
               
                  toksičnost mikroorganizma, uključujući, ako je potrebno, NOAEL za toksine,
               
            
                  —
               
               
                  ciljane organe, prema potrebi,
               
            
                  —
               
               
                  vremenski tijek i značajke učinaka, uz iscrpne podatke o promjenama ponašanja i mogućim makroskopskim patološkim nalazima pri obdukciji,
               
            
                  —
               
               
                  posebne toksične učinke i patološke promjene,
               
            
                  —
               
               
                  prema potrebi, postojanost i reverzibilnost određenih toksičnih učinaka opaženih poslije prekida doziranja,
               
            
                  —
               
               
                  ako je moguće, način toksičnog djelovanja, i
               
            
                  —
               
               
                  moguću opasnost povezanu s različitim putovima izloženosti.
               
            Tijekom istraživanja kratkotrajne toksičnosti mora se izvršiti procjena raspodjele mikroorganizma u glavne organe.
      Trebaju biti uključena istraživanja patogenosti i infektivnosti.
      Okolnosti u kojima se zahtijeva istraživanje
      Kratkotrajne studije toksičnosti mikroorganizma kroz najmanje 28 dana obvezno se moraju provesti.
      Mora se obrazložiti izbor pokusnih vrsta. Trajanje istraživanja ovisi o podacima o akutnoj toksičnosti i podacima o raspodjeli mikroorganizma u istraživanom organizmu.
      Način izvođenja istraživanja određuje se na temelju stručnog mišljenja.
      5.2.5.1.   
            Učinci na zdravlje nakon ponovljene inhalacijske izloženosti
         
      
      Informacije o učincima na zdravlje nakon višekratne inhalacijske izloženosti smatraju se neophodnima, posebno za procjenu rizika izloženosti radnika. Ponovljena bi izloženost mogla utjecati na sposobnost izlučivanja (npr. otpornost) domaćina (čovjeka). Za valjanu procjenu rizika je toksičnost nakon ponovljene izloženosti kontaminantima, medijima za uzgoj kulture, dodacima u formulaciji i mikroorganizmu posebno važna zato što dodaci u sredstvu mogu utjecati na toksičnost i infektivnost mikroorganizma.
      Okolnosti u kojima se zahtijeva istraživanje
      Navode se informacije o kratkotrajnoj infektivnosti, patogenosti i toksičnosti (udisanjem) mikroorganizma, osim ako su već navedene informacije dovoljne za procjenu učinaka na zdravlje ljudi. To može biti u slučaju kada je dokazano da pokusni materijal nema dijelova koji se mogu unijeti udisanjem i/ili da se ne očekuje ponovljena izloženost.
      5.2.6.   Predloženo liječenje: mjere prve pomoći i zdravstvena njega
      
      Navode se mjere prve pomoći koje treba primijeniti u slučaju infekcije i u slučaju dodira s očima.
      U cijelosti se opisuju postupci liječenja koje treba primijeniti u slučaju oralnog unosa ili kontaminacije očiju i kože. Dostavljaju se informacije o učinkovitosti alternativnih načina liječenja koji se temelje na stvarnom iskustvu ili one temeljene na teoretskim razmatranjima.
      Dostavljaju se informacije o otpornosti na antibiotike.
      (KRAJ PRVOG STUPNJA)
      II.   STUPANJ
      5.3.   Studije specifične toksičnosti, patogenosti i infektivnosti
      
      U pojedinim je slučajevima potrebno provesti dodatna istraživanja kako bi se bolje pojasnili štetni učinci na ljude.
      Ako rezultati prethodnih istraživanja ukazuju na to da mikroorganizam može uzrokovati dugotrajne učinke na zdravlje, moraju se provesti istraživanja kronične toksičnosti, patogenosti i infektivnosti te karcinogenosti i reproduktivne toksičnosti. Ako mikroorganizam izlučuje toksine provode se kinetička istraživanja.
      Tražene studije trebaju biti osmišljene za svaki slučaj posebno, s obzirom na posebne parametre koje treba istražiti i ciljeve koje treba postići. Prije provođenja takvih istraživanja, podnositelj zahtjeva mora tražiti suglasnost nadležnih tijela o vrsti istraživanja koje će se provesti.
      5.4.   In vivo studije na somatskim stanicama
      
      
         Okolnosti u kojima se zahtijeva istraživanje
      
      Ako su svi rezultati in vitro istraživanja negativni, prilikom daljnjeg istraživanja treba rabiti druge dostupne podatke. Istraživanje se može provesti in vivo ili in vitro uz uporabu sustava metabolizma različitog od onoga koji je prethodno korišten.
      Ako je in vitro citogenetski test pozitivan, mora se provesti in vivo test sa somatskim stanicama (analiza metafaze u stanicama koštane srži glodavaca ili mikronukleus test na glodavcima).
      Ako je bilo koji in vitro test genskih mutacija pozitivan, mora se provesti in vivo test kako bi se istražila neprogramirana sinteza DNK ili mišji spot test.
      5.5.   Genotoksičnost – in vivo studije na spolnim stanicama
      
      
         Cilj istraživanja i uvjeti istraživanja
      
      Vidjeti točku 5.4. dijela A.
      
         Okolnosti u kojima se zahtijeva istraživanje
      
      Ako je bilo koji rezultat in vivo istraživanja na somatskim stanicama pozitivan, treba obaviti in vivo istraživanje učinaka na spolne stanice. Nužnost provođenja ovih istraživanja mora se razmatrati od slučaja do slučaja, uzimajući u obzir druge bitne dostupne informacije, uključujući uporabu i očekivanu izloženost. Prikladnim se testovima treba istražiti interakcija s DNK (kao što je test dominantne letalnosti) kako bi se vidjelo postoji li mogućnost nasljednih učinaka te, po mogućnosti, provela kvantitativna procjena nasljednih učinaka. Zbog njihove složenosti, primjena kvantitativnih istraživanja treba biti opravdana.
      (KRAJ DRUGOG STUPNJA)
      5.6.   Sažeti prikaz toksičnosti, patogenosti i infektivnosti za sisavce i cjelokupna ocjena
      
      Dostavlja se sažeti prikaz svih podataka i informacija iz točaka od 5.1. do 5.5., uključujući detaljnu i kritičku ocjenu tih podataka sačinjenu u okviru relevantnih kriterija i smjernica za ocjenjivanje i odlučivanje, s posebnim osvrtom na moguće ili stvarne rizike za ljude i životinje, te na opseg, kakvoću i pouzdanost baze podataka.
      Mora se objasniti je li zbog izloženost ljudi i životinja potrebno cijepljenje ili serološko praćenje.
      6.   Ostaci u ili na tretiranim biljnim proizvodima, hrani i hrani za životinje
      
      
         Uvod
      
      
                  i.
               
               
                  Dostavljene informacije, zajedno s onima koje su dostavljene za jedno ili više sredstava koja sadrže mikroorganizam, moraju omogućiti procjenu rizika za ljude i/ili životinje do kojih dolazi zbog izloženosti mikroorganizmu i njegovim ostacima i metabolitima (toksinima) koji ostaju u ili na bilju ili biljnim proizvodima.
               
            
                  ii.
               
               
                  Dostavljene informacije moraju biti dovoljne za:
                  
                              —
                           
                           
                              donošenje odluke o mogućem odobrenju mikroorganizma,
                           
                        
                              —
                           
                           
                              određivanje uvjeta ili ograničenja vezanih uz odobrenja,
                           
                        
                              —
                           
                           
                              prema potrebi, utvrđivanje najviših razina ostataka, karence kako bi se zaštitili potrošači i radne zabrane, kako bi se zaštitili radnici koji rukuju tretiranim kulturama i proizvodima.
                           
                        
            
                  iii.
               
               
                  Za procjenu rizika uzrokovanih ostacima nisu potrebni eksperimentalni podaci o razinama izloženosti ostatku ako se može obrazložiti da mikroorganizam i njegovi metaboliti nisu opasni za ljude u koncentracijama koje se mogu pojaviti kao rezultat odobrene primjene. Ovo se obrazloženje može temeljiti na objavljenoj literaturi, stvarnom iskustvu i na informacijama dostavljenima u odjeljcima 1., 2. i 3. te odjeljku 5.
               
            6.1.   Postojanost i vjerojatnost razmnožavanja u ili na poljoprivrednim kulturama, hrani ili hrani za životinje
      
      Uz poštivanje podataka iz odjeljka 2., dostavlja se, potkrijepljena dokazima, procjena postojanosti/kompetitivnosti mikroorganizma i relevantnih sekundarnih metabolita (posebno toksina) u ili na bilju ili biljnim proizvodima, u uvjetima okoliša koji prevladavaju u trenutku predviđene primjene ili nakon nje.
      Nadalje, u zahtjevu se navodi u kojoj mjeri i na temelju čega se smatra da se mikroorganizam može razmnožavati u ili na bilju ili biljnom proizvodu ili tijekom prerade sirovih biljnih proizvoda.
      6.2.   Dodatne informacije
      
      Potrošači mogu dulje vremena biti izloženi mikroorganizmima zbog potrošnje tretiranih prehrambenih proizvoda; stoga se na temelju kroničnih ili subkroničnih istraživanja utvrđuju mogući učinci na potrošače, tako da se mogu odrediti toksikološki zaključci, kao što je ADI u svrhu upravljanja rizikom.
      6.2.1.   Neodrživi ostaci
      
      Neodrživi mikroorganizam jest mikroorganizam koji nema sposobnost razmnožavanja ili prijenosa genetskog materijala.
      Ako podaci iz točaka 2.4. i 2.5. pokazuju da su bitne količine mikroorganizma ili nastalih metabolita, posebno toksina, postojane, potrebno je dostaviti iscrpne pokusne podatke o ostacima kako su predviđeni u odjeljku 6. dijela A ovog Priloga ako se očekuje da će koncentracije mikroorganizma i/ili njegovih toksina u ili na tretiranoj hrani ili hrani za životinje biti veće nego u prirodnim uvjetima ili u drukčijem fenotipskom stanju.
      U skladu s Uredbom (EZ) br. 1107/2009, zaključci o razlici između prirodnih koncentracija i povišene koncentracije zbog tretiranja mikroorganizmom moraju se temeljiti na podacima dobivenim pokusima, a ne na ekstrapolacijama ili izračunima učinjenim prema modelima.
      Prije provođenja takvih istraživanja podnositelj zahtjeva mora tražiti suglasnost nadležnih tijela o vrsti istraživanja koja će se provesti.
      6.2.2.   Održivi ostaci
      
      Ako informacije dostavljene u skladu s točkom 6.1. ukazuju na postojanost bitnih količina mikroorganizma u ili na tretiranim proizvodima, hrani ili hrani za životinje, moraju se istražiti mogući učinci na ljude i životinje, osim ako se sukladno odjeljku 5. može dokazati da mikroorganizam i njegovi metaboliti i/ili produkti razgradnje nisu opasni za ljude u koncentracijama i obliku koji mogu nastati kao rezultat registrirane primjene.
      U skladu s Uredbom (EZ) br. 1107/2009, zaključak o razlici između prirodnih koncentracija i povišene koncentracije zbog tretiranja mikroorganizmom mora se temeljiti na podacima dobivenim pokusima, a ne na ekstrapolacijama ili izračunima učinjenim prema modelima.
      Na postojanost održivih ostataka treba obratiti osobitu pozornost ako podaci iz točaka 2.3 i 2.5. ili iz odjeljka 5. ukazuju na infektivnost ili patogenost za sisavce ili ako bilo koja druga informacija ukazuje na opasnost za potrošače i/ili radnike. U tom slučaju, nadležna tijela mogu zahtijevati provođenje istraživanja sličnih onima iz dijela A.
      Prije provođenja takvih istraživanja podnositelj zahtjeva mora tražiti suglasnost nadležnih tijela o vrsti istraživanja koja će se provesti.
      6.3.   Sažeti prikaz i ocjena ponašanja ostataka na temelju podataka iz točaka 6.1. i 6.2.
      
      7.   Ponašanje u okolišu
      
      
         Uvod
      
      
                  i.
               
               
                  Informacije o podrijetlu, svojstvima i preživljavanju mikroorganizma i njegovih rezidualnih metabolita, kao i njegova predviđena uporaba, predstavljaju temelj za procjenu njegovog ponašanja u okolišu.
                  Eksperimentalni su podaci obavezni, osim ako se može dokazati da se procjena njegovog ponašanja u okolišu može obaviti na temelju već raspoloživih i informacija. Obrazloženje se može temeljiti na objavljenoj literaturi, stvarnom iskustvu i na informacijama koje su navedene u skladu s odjeljcima od 1. do 6. Od posebne su važnosti podaci o razvoju i ponašanju mikroorganizma u okolišu.
               
            
                  ii.
               
               
                  Dostavljene informacije, zajedno s drugim relevantnim informacijama o sredstvima koja sadrže istraživani mikroorganizam, moraju biti dovoljne da omoguće procjenu ponašanja mikroorganizma i njegovih ostataka i/ili toksina u okolišu.
               
            
                  iii.
               
               
                  Dostavljene informacije moraju biti dovoljne za:
                  
                              —
                           
                           
                              donošenje odluke o mogućem odobrenju mikroorganizma,
                           
                        
                              —
                           
                           
                              utvrđivanje odgovarajućih uvjeta ili ograničenja vezanih uz odobrenja,
                           
                        
                              —
                           
                           
                              utvrđivanje odgovarajućih simbola opasnosti, znakova opasnosti, oznaka upozorenja i oznaka obavijesti u svrhu zaštite okoliša koji moraju biti naznačeni na pakiranju (u pakiranju),
                           
                        
                              —
                           
                           
                              predviđanje raspodjele, zadržavanja i ponašanja mikroorganizma i njegovih metabolita u okolišu kao i vremensko trajanje tih procesa,
                           
                        
                              —
                           
                           
                              utvrđivanje mjera koje je potrebno poduzeti kako bi se smanjilo zagađenje okoliša i utjecaj na vrste koje ne pripadaju ciljanoj skupini.
                           
                        
            
                  iv.
               
               
                  Treba karakterizirati sve relevantne metabolite (koji se odnose na zdravlje ljudi i/ili okoliš) koje stvara pokusni organizam u svim bitnim uvjetima okoliša. Ako su relevantni metaboliti prisutni u mikroorganizmu ili ako ih on stvara, mogu se zahtijevati podaci navedeni u odjeljku 7. dijela A ovog Priloga, ako su ispunjeni svi sljedeći uvjeti:
                  
                              —
                           
                           
                              relevantni metabolit je stabilan izvan mikroorganizma, vidjeti točku 2.8, i
                           
                        
                              —
                           
                           
                              toksični učinak relevantnog metabolita ne ovisi o prisutnosti mikroorganizma, i
                           
                        
                              —
                           
                           
                              očekuje se da će relevantni metabolit nastati u okolišu u koncentracijama koje su znatno više nego u prirodnim uvjetima.
                           
                        
            
                  v.
               
               
                  Pri ocjeni ponašanja u okolišu moraju se uzimati u obzir informacije o odnosu s autohtonim tipovima mikroorganizama.
               
            
                  vi.
               
               
                  Prije izvođenja studija podnositelj zahtjeva treba dobiti suglasnost nadležnih tijela o potrebi provođenja studija i o vrsti potrebnih studija. Također treba uzeti u obzir i informacije navedene u drugim odjeljcima.
               
            7.1.   Postojanost i razmnožavanje
      
      Prema potrebi, dostavljaju se odgovarajuće informacije o postojanosti i razmnožavanju mikroorganizma u svim dijelovima okoliša, izuzev ako se može obrazložiti da određeni dio okoliša neće biti izložen mikroorganizmu. Posebnu pozornost treba obratiti na:
      
                  —
               
               
                  konkurentnost u uvjetima okoliša koji prevladavaju u trenutku ili poslije primjene, i
               
            
                  —
               
               
                  dinamiku populacije u ekstremnim sezonskim ili regionalnim klimatskim uvjetima (osobito vruća ljeta, hladne zime, obilne oborine) i poljoprivredne prakse nakon primjene.
               
            Ocjenjuje se razina prisutnosti mikroorganizma u razdoblju nakon primjene sredstva u predviđenim uvjetima primjene.
      7.1.1.   Tlo
      
      Navode se podaci o dinamici populacije i održivosti u različitim tipovima obrađenih i neobrađenih tala tipičnih za različite regije EU-a. Moraju se poštovati odredbe o odabiru tla, njegovom uzorkovanju i postupanju uzorcima, kao što su navedene u uvodu točke 7.1. dijela A. Ako će se pokusni organizam upotrebljavati u svezi s drugim materijalima (npr. kamenom vunom), istraživanje mora obuhvatiti i te materijale.
      7.1.2.   Voda
      
      Navode se podaci o dinamici populacije i održivosti mikroorganizma u prirodnim sustavima sedimenta i vode u uvjetima svjetla i tame.
      7.1.3.   Zrak
      
      Ako postoji opravdana opasnost da bi primjenitelji, radnici ili druge nazočne osobe mogle biti izložene, mogu biti potrebne informacije o koncentracijama mikroorganizma u zraku.
      7.2.   Mobilnost
      
      Mora se procijeniti mogućnost širenja mikroorganizma i njegovih produkata razgradnje u bitne dijelove okoliša, osim ako se može dokazati da postoji mala mogućnost izloženosti dijelova okoliša mikroorganizmu. Pri ocjeni poseban značaj ima predviđena primjena (npr. polje ili staklenik, primjena na tlo ili na usjeve), razvojne faze životnog ciklusa uključujući prisutnost prijenosnika, postojanost i sposobnost organizma da kolonizira susjedne elemente životne sredine.
      Ako podaci ukazuju na toksičnost, infektivnost ili patogenost ili ako bilo koja druga informacija ukazuje na moguću opasnost za ljude, životinje ili okoliš, osobitu pozornost treba posvetiti raširenosti, postojanosti i mogućim putovima prijenosa. U tom slučaju, nadležna tijela mogu zahtijevati istraživanja slična onima koja su predviđena u dijelu A. Prije provođenja ovih istraživanja, podnositelj zahtjeva mora tražiti suglasnost nadležnih tijela o vrsti istraživanja koja će se provesti.
      8.   Učinci na organizme koji ne pripadaju ciljanoj skupini
      
      
         Uvod
      
      
                  i.
               
               
                  Informacije o identitetu, biološkim svojstvima i ostali podaci iz odjeljaka 1., 2., 3. i 7. predstavljaju temelj za ocjenu utjecaja na vrste koje ne pripadaju ciljanoj skupini. Dodatne korisne informacije mogu se naći za ostanak i ponašanje u okolišu u odjeljku 7., a podaci o razinama ostataka u biljkama u odjeljku 6. koji, zajedno s podacima o osobinama sredstva i načinu primjene određuju vrstu i opseg moguće izloženosti. Informacije dostavljene u skladu s odjeljkom 5. osigurat će bitne podatke vezane uz učinke na sisavce i uz uključene mehanizme.
                  Eksperimentalni podaci obvezno se dostavljaju, osim ako se može dokazati da se procjena učinaka na organizme koji ne pripadaju ciljanoj skupini može izvršiti na temelju već dobivenih podataka.
               
            
                  ii.
               
               
                  Izbor odgovarajućih organizama koji ne pripadaju ciljanoj vrsti u svrhu istraživanja učinaka na okoliš treba se temeljiti na svojstvima mikroorganizma (uključujući specifičnost domaćina, način djelovanja i ekologiju organizma). Na temelju tih podataka moguće je izabrati odgovarajuće pokusne organizme, kao što su organizmi koji su u bližem srodstvu s ciljanim organizmima.
               
            
                  iii.
               
               
                  Dostavljene informacije, zajedno s onima koje su dostavljene za jedno ili više sredstava koje sadrži istraživani mikroorganizam, moraju biti dovoljne da omoguće procjenu utjecaja na vrste koje ne pripadaju ciljanoj skupini (flora i fauna), a koje su ekološki važne i mogle bi biti ugrožene zbog izloženosti mikroorganizmu. Do učinka može doći nakon jednokratne, produžene ili višekratne izloženosti i on može biti povratan ili nepovratan.
               
            
                  iv.
               
               
                  Dostavljene informacije o mikroorganizmu, zajedno s onima koje su dostavljene za jedno ili više sredstava koje sadrže istraživani mikroorganizam, moraju biti dovoljne za:
                  
                              —
                           
                           
                              donošenje odluke o mogućem odobrenju mikroorganizma,
                           
                        
                              —
                           
                           
                              navođenje odgovarajućih uvjeta ili ograničenja vezanih uz odobrenja,
                           
                        
                              —
                           
                           
                              ocjenu kratkotrajnog i dugotrajnog učinka na vrste koje ne pripadaju ciljanoj skupini – populacije, zajednice i njihov razvoj, prema potrebi,
                           
                        
                              —
                           
                           
                              razvrstavanje mikroorganizma s obzirom na moguću biološku opasnost,
                           
                        
                              —
                           
                           
                              utvrđivanje mjera opreza s ciljem zaštite vrsta koje ne pripadaju ciljanoj skupini, i
                           
                        
                              —
                           
                           
                              utvrđivanje simbola opasnosti, znakova opasnosti, oznaka upozorenja i oznaka obavijesti u svrhu zaštite okoliša koji moraju biti naznačeni na pakiranju (u pakiranju).
                           
                        
            
                  v.
               
               
                  Potrebno je izvijestiti o svim potencijalnim štetnim učincima koji su utvrđeni tijekom rutinskih istraživanja učinaka na okoliš te je potrebno provesti i prijaviti, ako to zahtijevaju nadležna tijela, dodatna istraživanja za koja se pokaže da su potrebna za istraživanje uključenih mehanizama i procjenu značaja tih učinaka. Dostavljaju se svi raspoloživi biološki podaci i informacije koje su bitne za procjenu ekološkog profila mikroorganizma.
               
            
                  vi.
               
               
                  Za sva se istraživanja navode prosječne postignute količine izražene u cfu/kg tjelesne težine, kao i u drugim odgovarajućim jedinicama.
               
            
                  vii.
               
               
                  Odvojene studije za bitne metabolite (posebno toksine) su potrebne ako ti proizvodi mogu predstavljati značajan rizik za organizme koji ne pripadaju ciljanoj skupini i ako se njihov učinak ne može ocijeniti na temelju raspoloživih podataka koji se odnose na mikroorganizam. Prije provođenja tih istraživanja podnositelj zahtjeva mora dobiti suglasnost nadležnog tijela potrebi provođenja takvih istraživanja i o vrsti istraživanja koje će se provesti. Prilikom obavljanja tih studija treba uzeti u obzir informacije iz odjeljaka 5., 6. i 7.
               
            
                  viii.
               
               
                  Kako bi se lakše ocijenio značaj rezultata pokusa, u različitim bi testovima trebalo, kod svake relevantne vrste koristiti isti soj (ili registrirano podrijetlo), ako je moguće.
               
            
                  ix.
               
               
                  Testovi se obvezno moraju provesti, osim ako se može dokazati da organizam koji ne pripada ciljanoj skupini neće biti izložen mikroorganizmu. Ako se dokaže da mikroorganizam ne izaziva toksične učinke ili da nije patogen ili infektivan za kralježnjake ili bilje, mora se istražiti jedino reakcija na odgovarajuće organizme koji ne pripadaju ciljanoj skupini.
               
            8.1.   Učinci na ptice
      
      
         Cilj istraživanja
      
      Dostavljaju se informacije o toksičnosti, infektivnosti i patogenosti za ptice.
      8.2.   Učinci na vodene organizme
      
      
         Cilj istraživanja
      
      Dostavljaju se informacije o toksičnosti, infektivnosti i patogenosti za vodene organizme.
      8.2.1.   Učinci na ribe
      
      
         
            Cilj istraživanja
         
      
      Dostavljaju se informacije o toksičnosti, infektivnosti i patogenosti za ribe.
      8.2.2.   Učinci na slatkovodne beskralježnjake
      
      
         
            Cilj istraživanja
         
      
      Dostavljaju se informacije o toksičnosti, infektivnosti i patogenosti za slatkovodne beskralježnjake.
      8.2.3.   Učinci na rast algi
      
      
         
            Cilj istraživanja
         
      
      Dostavljaju se informacije o učincima na rast algi, brzinu rasta i sposobnost iskorištenja.
      8.2.4.   Učinci na drugo bilje osim algi
      
      
         
            Cilj istraživanja
         
      
      Dostavljaju se informacije o učincima na drugo bilje osim algi.
      8.3.   Učinci na pčele
      
      
         Cilj istraživanja
      
      Dostavljaju se informacije o toksičnosti, infektivnosti i patogenosti za pčele.
      8.4.   Učinci na člankonošce osim pčela
      
      
         Cilj istraživanja
      
      Dostavljaju se informacije o toksičnosti, infektivnosti i patogenosti za druge člankonošce osim pčela. Pokusne vrste trebaju biti odabrane na temelju moguće primjene sredstava (npr. folijarna primjena ili primjena na tlo). Osobitu pozornost treba posvetiti organizmima koji su namijenjeni za biološko suzbijanje i organizmima koji imaju važnu ulogu u integriranom suzbijanju štetnih organizama bilja.
      8.5.   Učinci na gujavice
      
      
         Cilj istraživanja
      
      Dostavljaju se informacije o toksičnosti, infektivnosti i patogenosti za gujavice.
      8.6.   Učinci na mikroorganizme tla koji ne pripadaju ciljanoj skupini
      
      Dostavljaju se podaci o utjecaju na mikroorganizme tla koji ne pripadaju ciljanoj skupini i njihove predatore (npr. praživotinje za bakterijske inokulante). Potrebna je stručna prosudba kako bi se odlučilo da li su potrebna dodatna istraživanja. Pri takvom odlučivanju treba uzeti u obzir raspoložive informacije iz ovog i drugih odjeljaka, posebno podatke o specifičnosti mikroorganizma i očekivanu izloženost. Korisne se informacije mogu dobiti i na temelju opažanja tijekom istraživanja učinkovitosti. Osobita pozornost se mora posvetiti organizmima koji se koriste u integriranoj zaštiti poljoprivrednih kultura.
      8.7.   Dodatna istraživanja
      
      Dodatna istraživanja mogu uključivati daljnja istraživanja akutnih učinaka kod drugih vrsta ili procesa (kao što je kanalizacijski sustav) ili istraživanja na višoj razini kao što su istraživanja kroničnih ili subletalnih učinaka ili učinaka na razmnožavanje na odabranim organizmima koji ne pripadaju ciljanoj skupini.
      Prije provođenja takvih istraživanja, podnositelj zahtjeva mora tražiti suglasnost nadležnih tijela o vrsti istraživanja koja će se provesti.
      9.   Sažetak i procjena utjecaja na okoliš
      
      Sažeti prikaz i ocjenu svih podataka koji se odnose na utjecaj na okoliš treba napraviti sukladno uputama nadležnih tijela države članice u pogledu oblika takvih sažetih prikaza i ocjena. Oni moraju uključivati iscrpnu i kritičku ocjenu tih podataka sačinjenu u kontekstu relevantnih kriterija i smjernica za ocjenjivanje i odlučivanje, s posebnim osvrtom na moguće ili stvarne rizike za okoliš i vrste koje ne pripadaju ciljanoj skupini, te na opseg, kakvoću i pouzdanost baze podataka. Posebno se mora razmotriti sljedeće:
      
                  —
               
               
                  raspodjela i ponašanje u okolišu i vremensko trajanje tih procesa,
               
            
                  —
               
               
                  identifikacija ugroženih vrsta i populacija koje ne pripadaju ciljanoj skupini te opseg njihove moguće izloženosti,
               
            
                  —
               
               
                  utvrđivanje mjera opreza koje treba poduzimati kako bi se izbjegla ili smanjila kontaminacija okoliša i zaštitile vrste koje ne pripadaju ciljanoj skupini.
               
            
         (1)  SL L 142, 31.5.2008., str. 1.
      
         (2)  SL L 358, 18.12.1986., str. 1.
      
         (3)  SL L 50, 20.2.2004., str. 44.
      
         (4)  SL L 155, 11.6.2011., str. 67.
      
         (5)  SL L 353, 31.12.2008., str. 1.
      
         (6)  Organizacija za hranu i poljoprivredu Ujedinjenih naroda Rim — prosinac 1989. http://www.fao.org/ag/AGP/AGPP/Pesticid/Code/Download/ENVICRI.pdf.
      
         (7)  SL L 396, 30.12.2006., str. 1.
      
         (8)  SL L 155, 11.6.2011., str. 127.
      
         (9)  Standardizirani sustav nomenklature i mjerila u dijagnostici — Smjernice za toksikološku patologiju.
      
      
         (10)  SL L 131, 5.5.1998., str. 11.
      
         (11)  Smjernice za dobru epidemiološku praksu za istraživanje radne i životne sredine, koje je razvila Radna grupa za epidemiologiju Udruženja proizvođača kemikalija kao dio Informacijskog centra za epidemiologiju, pilot projekt, 1991.
      
      
         (12)  http://ec.europa.eu/food/plant/protection/resources/publications_en.htm#residues.
      
         (13)  Društvo za toksikologiju i kemiju okoliša (SETAC), 1995. Postupci za procjenu utjecaja pesticida na okoliš i njihove ekotoksičnosti, ISBN 90-5607-002-9.
      
         (14)  Forum za usklađivanje modela ostanka pesticida i njihove upotrebe.
      
         (15)  S radionice „European Standard Characteristics of beneficials Regulatory Testing (Escort)”, 28.-30. ožujka 1994., ISBN 0-95-22535-2-6.
      
         (16)  USEPA Microbial Pesticide Test Guidelines, OPPTS Series 885, veljača 1996.
      
         (17)  SL L 106, 17.4.2001., str. 1.
      
         (18)  Raspoložive metode za testiranje preosjetljivosti kože nisu prikladne za testiranje mikroorganizama. Inhalacijska preosjetljivost je vjerojatno veći problem u usporedbi s izloženošću kože mikroorganizmima, ali zasad nema validiranih metoda ispitivanja. Stoga je razvoj tih vrsta metoda iznimno bitan. Do tada bi se svi mikroorganizmi trebali smatrati potencijalnim tvarima koje izazivaju preosjetljivost. Taj pristup u obzir uzima i pojedince oslabljena imuniteta ili druge osjetljive pojedince u populaciji (npr. trudnice, novorođenčad ili starije osobe).
      
         (19)  Kao posljedica nedostatka odgovarajućih metoda ispitivanja, svi će se mikroorganizmi označiti kao moguće tvari koje izazivaju preosjetljivost osim ako podnositelj zahtjeva dostavljanjem podataka želi dokazati da mikroorganizam ne mora nužno izazivati preosjetljivost. Stoga bi se ti zahtjevi za podatke trebali smatrati neobaveznima, odnosno privremenima.
      
         (20)  Intratrahealna studija može zamijeniti inhalacijsku studiju.
      
         (21)  Budući da su postojeće metode testiranja osmišljene za topljive kemijske tvari, moraju se razvijati kako bi postale primjenjive za mikroorganizme.